
saag vrygespring het — lees bladsy 14 





Ons is 'n gesin ss 
van spaarders. *. 
Ons spaar 

by die regte plek 


—Volkskas. . 


Almal spaar. Ons spaar by Volkskas. Volkskas 
se diens is flink, vriendelik en alomvattend. 


















Soos ons spaargeld oploop, staan ons 
finansieel al hoe sterker. Ons Volkskas- 
spaarboekies is bewys van Pa se finansiële 
selfstandigheid en Ma se onafhanklikheid, 
en bewys dat Boet en Sus verstandig 
grootgemaak word. 


VOLKSKAS EE 


— die bank vir alomvattende bankdienste. 
VOLKSKAS BEPERK (GEREG. HANDELSBANK). HOOFKANTOOR! PRETORIA 

Reis wanneer di goedkoper Is 


Beplan u reise om gedurende onderstaande datums `n aanvang te neem — 
en bespaar 25% op die treingeld! 


NA ENIGE STASIE IN 
DIE KAAPPROVINSIE 


VAN ENIGE STASIE IN 
DIE REPUBLIEK 















24 JUNIE '71 — 
22 JULIE 771 


22 SEPTEMEER 71— 
14 OKTOBE.: 771 








DIE REPUBLIEK EN 
SUIDWES-AFRIKA 


DIE REPUBLIEK 



















DIE REPUBLIEK EN 
SUIDVVES-AFRIKA 


DIE KAAPPROVINSIE EN 
ORANJE-VRYSTAAT 


12 NOVEMEER 71 — 
11 DESEMBER '71 








Konsessiekaartjies is onderworpe aan sekere voor- 
waardes—o.a. is hulle geldig vir een maand. Konsessies 
is net van toepassing op retoerreise. Die heenreis mag 
nie onderbreek word nie en moet `n aanvang neem op 
die datum wat op die kaartjie verskyn. Terug- 
reise mag nie voor die sesde dag vanaf die aan- 
vang van die heenreis begin nie. Verminderde 
tariewe vir kinders geld ook in konsessietye. 





SUID-AFR 

IKAANSE SPOORWEË 





Konsessies geld nie op die Bloutrein nie. 

Sitplekke kan tot drie maande vooruit bespreek word. 
Skakel net die besprekingskantoor by u naaste stasie of 
klop aan by cnige aangestelde reisagent .. . of 
nog makliker, laat u naaste S.A. Spoorwegreis- 
buro al u reisreëlings, insluitende hotel- 
besprekings, behartug. 

Inhoud 


Herhaal die Geskiedenis hom- 
self 


Hou hom vas . 
Boodskap van Koningsboeke . 
Hosea profeteer 


Weggeruk tot in die derde 
Hemel 


Water en ,monumente” in 
Europa 


Wêreldkerk en Wêreldgods 
diens 


Stroom van Kritiek . 
Ampsdraer vanweë Christus 
Kameeldoringbome 

Wie is die Vrou. . 

Die Heilige Gees en Duif 
Toekomsplanne oor Jeug . 
Kinders se Hervormer . 
Lesers se briewe . 
Swellendam se versoek. . 
Botswana 

Pietersburg 

Lees! Lees! . 

Sing tot eer van die Here . 
Sendingverbod . 
Amptelike berigte. . 


Memoriam/Doodberigte . 

HERHAAL DIÉ GESKIEDENIS 
HOMSELF? 


Die bewering word gemaak, die stelling word 
ontken, veral deur historici, én dit word steeds 
bevraagteken. 

As dit nie waar is in absolute sin nie, dan bly die 
vraag nog: Is dit nie waar in relatiewe sin nie? Is 
dit soms nie waar nie? Is dit miskien waar in sekere 
opsigte wat die godsdiens betref? 

Vanaf die vroegste tye was daar al mense, 
godsdienstige leiers, wat bevryding en saligheid 
gesoek het in eie prestasies, deur selfbevryding, 
deur eie voortreflikheid. 

Trouens dit kan seker gesê word van alle nie- 
Christelike godsdienste, van die vroegste tye af 
tot nou toe. 

In die Nuwe Testamentiese tyd het die Fariseërs 
die klem gelê op hulle wetsvervulling en sabbats- 
onderhouding, met een woord: op hulle eie gereg- 
tigheid. 

In die Middeleeuse kerk is die Bybelse genade- 
verkondiging opsy gestoot om plek te maak vir die 
goeie werke van die vromes. Deur hulle goeie werke 
en eie verdienstelikheid moes hulle Christus help 
om hulle te regverdig en salig te maak. 

Toe het God aan sy kerk die Hervormers gegee, 
Maarten Luther en Johannes Calvyn en ander, om 
die genadeverkondiging weer op die preekstoele en 
kateders te bring, om weer die profetiese woord te 
laat hoor, dat die geregtigheid van die mens voor 
God soos 'n besoedelde kleed is, en dat God die 
goddelose regverdig (Rom. 4:5). Dit wil sê: God 
regverdig nie die regverdige mens wat homself eers 
moes rehabiliteer voor hy aangeneem kan word 
nie, maar die sondaarsmens soos hy van nature is. 

Het die geskiedenis homself in hierdie opsigte 
in ons twintigste eeu herhaal, dat die reformatoriese 
Christenmens met sy suiwere leer, gegrond op Skrif 
en Belydenis, toegelaat het dat, ondanks sy suiwer- 
heid in leer, die verdienstelikheid van die Christen- 
mens weer na vore gekom het? Het hy dan nie sy 
vroomheid 6f sy deug, 6f sy geloof as 'n verdienste 
tot die saligheid gereken nie? En het hy dit nie 
gedoen in stryd met die duidelike uitspraak van sy 
eie leerboek nie? Die Heidelbergse Kategismus ver- 
werp dit tog op suiwer Bybelse gronde in die 23ste 
Sondagse afdeling. 


[7] Blaai om 

Herhaal die Geskiedenis Homself? 
7] Van vorige bladsy 


Dit was veral die vorige eeu dat hierdie boge- 
noemde deugdelike prestasies nie as genadegawes 
van God gesien is nie, maar as verdienste van die 
toegewyde godsdienstige mens. 

En daarna, eensdeels as gevolg van hierdie 
leerafwyking dring die mens homself weer na vore. 
Die beklemtoning van sy eie verdienste herhaal 
homself weer op 'n ander vlak van die godsdienstige 
lewe. Dit kom te voorskyn in die sektewese, vanaf 
die tweede helfte van die vorige eeu. 

Elke sektariese groep benadruk een of ander 
prestasie van die vroom, toegewyde, bekeerde 
mens. 

Vir die een is die groot doop in die vorm van 
onderdompeling van die bekeerde, vroom, gelowige 
mens van alles oortreffende belang. Vir die ander 
sektegroep in die onderhouding van die wet, maar 
veral van die Ou Testamentiese sabbat, die een en 
die al. So allerbelangriks word dié bepaalde leer- 
stukke gesien, dat dit moontlik onbedoeld, 'n voor- 
waarde tot die saligheid word. Die getuienismetode 
uit hierdie kringe na buitenstaanders is dan ook 
altyd gemik daarop om hulle tot die onderdompe- 
lingsdoop in die een geval, en tot wet en sabbat in 
die ander geval te oorreed. 

In die jongste dekade of twee herhaal die roem 
op wat die mens presteer hom uit 'n nuwe hoek. 
Dit is nou die tyd van die sogenaamde mondige 
mens, gevorm deur die rewolusiegees van die 





OORDE NING... 


moderne wêrelddenke, direk of indirek geinspireer 
deur die ateistiese kommunisme. 

Hierdie 20ste eeuse mens beskou homself as 
mondig. Hy het God nie meer nodig nie en ook geen 
Verlosser nie. Hy sal homself bevry van alle bande. 
Hy is tot ,,alles” instaat. Sy paradys is hierbenede. 
Die simbool van sy godsdiens is nie 'n Jakobsleer 
wat van bo na benede neerdaal om hemel en aarde 
met mekaar te verbind nie; nie 'n kruis as teken van 
die versoening van sonde nie; want hierdie nuwe 
godsdiens gaan nie uit van God nie, maar van die 
mens. Dit leer nie: Omdat ons God liefhet, daarom 
het ons ons naaste ook lief maar dit beklemtoon 
die medemenslikheid. 

My godsdiens kom tot uiting in my ontwikke- 
lingswerk, in my stryd vir gelyke regte, in my opkom 
vir vryheid van volke en mense, so leer die aan- 
hanger van die nuwe godsdiens. Ek skaar my, $o 
word gesê, aan die kant van die onderdruktes en 
om hulle te bevry is ek bereid om terroriste te steun 
en geweld goed te keur. 

Met die oog op hierdie eeu-na-eeu-terugkerende 
verskynsel op die gebied van die godsdiens, dat 
die mens wil roem op homself, selfverlossing wil 
bewerkstellig of help bewerkstellig, met die oog op 
dit alles het ons aan die begin die vraag gestel: 
Herhaal die geskiedenis homself? 


Joh. Dreyer. 





Hou Hom Vas !! 


Gen. 21:17a en Isa EE 
sfoe hoor God die stem van die 
SOUT. de 
sStaan op, tel die seun op en hou 
hom vas met jou hand.” ... 


Wat `n aangrypende geskiedenis, 'n 
moeder en haar sterwende kind in 
die onherbergsame woestyn. 'n Kind 
wat sterwend roep om water en daar 
is nie. 'n Moeder wat op 'n afstand 
gaan sit om nie te sien hoedat haar 
kind sterwe nie. Wat 'n patetiese 
gesig? 'n Hoop ellende! Dit moet 
die ongevoeligste mens aangryp. 

Nou mag ons, ons egter nie blind- 
staar op hierdie ontroerende en aan- 
grypende toneel nie. Dit is hier be 
skrywe om ons iets te leer, dit wil 
tot ons spreek, daarom moet ons ook 
kyk na die oorsaak van hierdie el- 
lende, die mens, en ons moet kyk na 
omhoog, na God. Ons moet die mens 
leer ken in sy dade en God in Sy 
oordeel oor hierdie mense. 


As ons terugkyk op soek na die 
oorsaak van hierdie ellende, dan sien 
ons menslike sondes, ongehoorsaam- 


heid aan Gods bevel. Abraham en 
Sarai wat deur Hagar Gods beloftes 
wou verwesenlik. Ons sien die sonde 
in die mense se verhouding tot me- 
kaar, die onverdraagsaamheid, die 
liefdeloosheid. Hier sien ons die uit- 
einde van die mense, dood, smart en 
lyding. 


DS. H. M. E. DREYER 





Kyk ons na omhoog, na God, dan 
hoor ons die woorde ,,Toe hoor God 
die stem van die seun.” Wat 'n helder 
lig in `n donker nag van menslike 
ellende en nood, wat 'n blye uitsig, 

wat `n ligstraal van hoop! God hoor! 
Hoe donker die nag van sonde, hoe 
groot die menslike ellende, God hoor. 


Hy hoor nie alleen, Hy kom ook 
en spreek tot 'n mens in sulke ellen- 
de. Dit is liefde, onuitspreeklike, soe- 


kende, reddende liefde. Hy hoor en 
kom en spreek. Dit beteken Hy hand- 
haaf Sy trou, al is ons ontrou, Hy 
handhaaf Sy verbond al verbreek ons 
dit. Waar die gesprek tussen God en 
mens voortgaan, daar is nog lewe, nog 
hoop, dog waar die gesprek beëindig 
word, daar kom die dood. 


Die kind het maar geskreeu en ge- 
kerm en geroep en sy nood uitgestort, 
vir wie dit wou hoor en hom help. 
Hy het nie geroep tot God, maar tog, 
God hoor en kom en spreek tot sy 
redding en behoud. 


HOU HOM VAS MET JOU HAND 


(] Van vorige bladsy 


Wat kan 'n moeder in sulke omstan- 
dighede doen? Hoe groot haar moeder- 
liefde ook mag wees, sy staan magte- 
loos, sy kan haar kind maar neerlê 
en wag op die einde. As God tot haar 
kom, voordat Hy iets doen, voordat 
Hy redding skenk, sê Hy: ,,Tel hom 
op, hou hom vas.” Waar dit in ge- 
hoorsaamheid gedoen word, daar open 
God ook die oog om die bron van ver- 
kwikking en lafenis te sien. 

Die kern van Gods bevel tot haar 
is ,hou hom vas”, moet hom nie 
loslaat, moet hom nie prysgee nie. 
Hou hom vas, want in die kom van 
God tot hulle is `n bewys dat God 
hom vashou, dat God hom nie wil 
prysgee nie. Waar God vashou, daar 
kan ons ook in die grootste nood vas- 
hou en staande bly. 

Hierdie vrou en haar kind, hierdie 
hoop ellende in die eensame woes- 
tyn, met `n skreeuende kind wat nie 
roep tot God, maar roep sonder adres, 
is 'n sprekende voorbeeld van die 
ganse mensdom. Deur hulle sonde het 
hulle beland in die woestyn van die 
dood sonder hoop, sonder verwagting. 
In hulle hopeloosheid en in hulle wan- 
hoop, het hulle ook maar geroep uit 
ellende en smarte, maar nie tot God. 
God het ook hierdie roep gehoor en 
gekom. Sy koms was sigbaar en tas- 
baar, Sy koms het gestalte aange- 
neem in die Kind in die krip. Hy het 
die sterwende mensdom die fontein 
van die lewe in die woestyn van die 
dood getoon, Christus Jesus. 


Ook ons lewe vandag in `n wêreld 
van ellende, `n sterwende wêreld, 
waaruit die jammerkreet elke dag op- 
klink, `n hulpgeroep, om redding uit 
die nood, `n Wêreld waarin die aan- 
slae ook teen die jeug gemik is, om 
hulle te vervreem van die Bron van 
die Lewe, om hulle los te maak van 
die ouerhuis, om hulle die woestyn in 
te drywe, waarin hulle eindelik van 
honger en dors moet sterwe; `'n tyd, 
waarin daar soveel kinders is, wat 
alreeds deur die ouers losgelaat is, 
waarin daar soveel ouers is wat maar 
te gewillig is om hulle kinders los te 
laat. Maar daar is ook ouers wat hulle 
kinders graag wil vashou, dog einde- 
lik gaan dit sover, dat die ouers mag- 
teloos staan, hulle moet die kinders 
maar loslaat en magteloos toekyk en 
sien wat gebeur. 


Hoeveel jammerkrete weerklink 
daar nie vandag deur hierdie wêreld, 
van kinders wat losgelaat is, of hulle 
self losgemaak het nie en nou ster- 
wend lê en roep in die woestyn van 
die dood, verbondskinders, oor wie die 
naam van die Drie-enige God uitge- 


roep is. Hulle roep, nie tot God, 
miskien om genot. maar dit is 'n roep 
uit die dood en doodsversmagting. `n 
Roep wat 'n aanklag is teen u en my. 

Wat kan `n ouer in sulke lewensom- 
standighede doen, hier waar daar so- 
veel magte is wat ons kinders wil 
meevoer tot die vernietiging en die 
dood. Daar is maar een ding wat ons 
kan doen, hou hom vas, neem hom in 
jou hand en lei hom na die Fontein 
van die Lewe, Christus Jesus, hou 
hom vas en bind hom vas aan die 
Fontein. Alleen by die Fontein is daar 
redding en Lewe. 

Hou hom vas met jou hand. Dit be- 
teken nie om hom net te vertel van 
die Fontein van die Lewe nie, maar 
wel om saam met hom na die Fontein 
te gaan. ,Staan op, tel die seun op en 
hou hom vas met jou hand.” Dit is 
'n aktiewe daad. Dit is wat so baie 
ouers vergeet. Hulle laat na om die 
kind leiding en rigting te gee om hom 
na Jesus te lei. Vir party mense is 
die opoffering te veel, dit is baie 
makliker om hom los te laat, om die 
opvoedingstaak af te skuif op ander en 
op die skolc. Ons het 'n plig en 'n 
verantwoordelikheid, in hierdie tyd 
veral, `n byna bomenslike taak, maar 
ons moet hulle vashou met ons hand 

VERSEKERAARS BEPERK 


Hoofkantoor: Rentmeestergeb 
Tel. 











en vasbind aan God en Sy Woord. So 
vervul ons ook ons doopbelofte wat 
ons eenmaal afgelê het. Tel jou kind 
op en hou hom vas, ook deur vir hom 
te bid, dan mag ons weet en ons troos 
daarin vind. God hoor die stem van 
die kind, ook dan as hy verdwaal raak 
en roep nie na God maar na genot. 
God hoor die stem van die kind, op Sy 
tyd lei Hy hom ook tot die Fontein 
van die Lewe, Christus Jesus. 


Amen, 


BIAFRA 


Evangeliste van die Soedan Interne 
Sending (Sudan Interior Mission) sê 
dat die getal bekeerlinge tot die evan- 
gelie in die vroeëre oorlogse gebied 
van Oos Nigerieë (Biafra) so groot is, 
dat elke leraar vir drie en meer ge- 
meentes moet sorg. 

Volgens `n verslag in ,Africa Now” 
is na `n onlangse evangeliese kam- 
panje ongeveer 1,176 bekeerlinge ge- 
maak, waaronder twee stamkapteins 
wat hulle afgode in die publiek ver- 
brand het. 


Church Herald. 


Hoe veilig is 
u Gesin? 


Laat 
RENTMEESTER 

u help om 
volkome rekenskap 
te gee van u 
rentmeesterskap 


OU, ea 219, Pretoria. 


VOLLEDIG BEPLANDE LEWENS- 
VERSEKERING VERSKAF VERMOEDRUS 


GERED DIS 

1. Die boeke I en IT Konings vorm 
'n eenheid en daarom moet ons hulle 
saam in oënskou neem. Die stof wat 
ons in hulle teenkom, word gewoon- 
lik geskiedskrywing genoem. Ons kan 
hierdie naam behou omdat ons nie 'n 
beter beskrywing het nie. Maar dan 
moet ons deeglik begryp dat hierdie 
soort geskiedskrywing nie dieselfde is 
as die moderne nie. Dit gaan hier om 
die beskrywing en beoordeling van 
die verlede ter wille van die predi- 
king daarvan vir die hede. Die eint- 
like hoofpersoon in hierdie geskiede- 
nis is die Here: Hy gryp in die 
gebeure in en Hy lei die verloop van 
sake. Geskiedskrywing wat sê met 
Gods optrede reken, kan ons heilsge- 
skiedenis noem — selfs al beskryf dit 
SO `n totale verwoesting soos dié van 
Samaria en Jerusalem. 


2. Inhoud. 


Die Koningsboeke kan in drie groot 
afdelings ingedeel word: 1 Kon. 3-11: 
Die regering van Salomo oor die ver- 
enigde ryk. 1 Kon. 12 — 2 Kon. 17: 
Die geskiedenis van die ryke van 
Israel en Juda sedert die skeuring tot 
die val van Samaria. 2 Kon. 18-25 
Die geskiedenis van die ryk van Juda 
sedert die val van Samaria tot die val 
van Jerusalem en die begenadiging 
van Jojagin. 


(1 Kon. 1-2 is die afsluiting van die 
opvolgingsgeskiedenis wat reeds by 2 
Sam. 9 begin het). 


3. Die vraag aan die hand waarvan 
die boeke werk. 


Ons kan die boodskap van die 
Koningsboeke alleen begryp as ons 
raaksien dat hul uitgangspunt aan die 
einde te vinde is: Die ondergang van 
die monargie en die ballingskap. Hier- 
die katastrofe het die skrywers (want 
daar was meer as een) voor 'n vraag 
met twee sye gestel. Wat was die ooT- 
saak van hierdie ramp? En tweedens, 
hoe het dit gekom dat die finale on- 


dergang eers na meer as drie eeue 
van koningsheerskappy ingetree het? 
Aan die hand hiervan ondersoek die 
boeke dan die koningstydperk. Dit 
gaan dus, soos by die Samuelboeke, 
ook om die koningskap, maar die 
werkswyse is nou anders. Die optrede 
van die bekleders van hierdie amp 
word nou gemeet aan spesifieke ge- 
loofsnorme en dienooreenkomstig be- 
oordeel. 


4. Die 
boeke. 


Die skrywers was `n Deuteronomis- 
tiese geloofsoortuiging toegedaan. 
Hieronder verstaan ons die oortuiging 
van die mense wat hulle op die stand- 
punt gestel het van die hervormings- 
beweging wat koning Josia van Juda 
in 621 v.C. deurgevoer het. Die berig 
hiervan is bewaar in 2 Kon. 22-23. 
Nadat daar in Juda `n religieuse ver- 
val ingetree het, het die hoëpriester 
Hilkia gedurende `n restorasiepro- 
gram 'n wetboek in die tempel gevind. 
Dit het die Mosaiese voorskrifte vir 
die volk bevat. Toe dit aan die koning 
voorgelees is, het dit hom so aange- 
gryp dat hy dadelik tot optrede oor- 
gegaan en 'n godsdienstige hervor- 
ming van stapel gestuur het. Hy het 
nl. aan die hand van die gevonde wet- 
boek die lewe van sy volk van alle 
vorme van afgodediens gesuiwer en 
alles gereorganiseer. Die Kanainitiese 
afgodediens was nog al die jare 'n 
sterk bedreiging vir die suiwere diens 
van die Here en dit het telkens te 
sterk vir die volk se weerstand ge- 
word. Met 'n vurige passie beskryf 2 
Kon. 93 hoe Josia hierteen die swaard 
opgeneem het deur die elemente van 
die Kana#nitiese, Moabitiese, en Am- 
monitiese argodery te vernietig. Al 
leen die diens van die Here is toe- 
gelaat. Boonop is hierdie diens in 
Jerusalem gesentreer. Al die ,,hoog- 
tes”, d.i. die heiligdomme buite Jeru- 
salem, is onwettig verklaar en Jeru- 
salem sou voortaan die enigste heilig- 
dom vir die beoefening van die ere- 


geloofstandpunt van die 

DIE BOODSKAP 
VAN DIE 
KONINGSBOEKE 


EERSTE AFLEWERING 
DS. J. A. LOADER 


diens wees. Die karakter van hierdie 
optrede was dieselfde as dié van die 
boek Deuteronomium. Vandaar dat die 
kringe wat in die gees van hierdie 
hervorming geleef het, Deuteronomis- 
ties genoem word. 


5. Die toepassing van hierdie norm 
by die beoordeling van die konings. 


Hierdie geloofsnorm word nou toe- 
gepas wanneer die verskillende ko- 
nings een vir een beoordeel moet 
word. As 'n betrokke koning alleen 
die Here erken en op Hom vertrou, 
en daarby die erediens in Jerusalem 
sentreer, geld hy as `n goeie koning. 
As hy die Here wel erken, maar an- 
der heiligdomme as die Jerusalemse 
duld, geld hy nie as bepaald sleg 
nie, maar ook nie as die beste waar- 
voor gewens kan word nie. As hy af- 
godsdiens duld, geld hy as `n slegte 
koning. Hier het ons die duidelikste 
aanduiding dat die Koningsboeke nie 
politieke geskiedenis skryf nie, maar 
prediking. Twee voorbeelde sal vol 
doende wees: Jerobeam TI word as 
`n slegte koning beskrywe en in slegs 
sewe verse afgehandel (IT Kon. 14:22- 
929). Maar in sy regeringstyd het daar 
voorspoed in die Noordryk geheers. 
Daarteenoor word Hiskia as 'n baie 
goeie koning geteken en drie lang 
hoofstukke (II Kon. 18-20) word aan 
hom afgestaan. Maar ons weet uit 
verskeie bronne dat die politieke 
situasie in sy tyd haglik was — die 
Assiriërs het die hele Juda verwoes 
en Hiskia ,,soos `n voël in `n kou toe- 
gesluit”. As alleen uiterlike maat- 
stawwe belangrik was, sou die oordeel 
oor hierdie twee konings eerder om- 
geruil moes word. Maar nou is die be- 
langrike vir die Koningsboeke egter 
'n geloofsmaatstaf. 


Die eerste afdeling (tot IT Kon. 11) 
handel oor Salomo, sy fabelagtige 
rykdom en sy wysheid. Maar ten 
spyte van sy wysheid het Saloma 
later oorgeslaan na 'n beleid wat die 
Spreukeboek die opperste dwaasheid 
sou noem. Hy het goeie diplomatieke 

SKRIFVERKLARING...... 


Wat sy vorm en inhoud betref, stem 
Hos. 3 met sy vyf verse ooreen met 
die twee voorafgaande hoofstukke. 
Ook hier het ons `n oordeelswoord 
wat gevolg word deur `n heilsaankon- 
diging. Soos in hoofstukke 1 en 2 
word die oordeelswoord deur middel 
van `n beeld uitgespreek. In hoofstuk 
1 het ons die simboliese handeling in 
die vorm van die huwelik van Hosea 
en die benaming van sy kinders gehad. 
In hoofstuk 2 is die simboliek dié van 
`n regsgeding wat ten doel het om `n 
huweliksverhouding wat feitelik ver- 
breek is, te herstel. Hier in hoofstuk 
3 het ons weer `n simboliese hande- 
ling. Dié keer egter, gaan dit om die 
verhouding tussen die Here en Israel 
soos wat dit uitgebeeld word deur die 
verhouding tussen Hosea en `n vrou 
wie se (seksuele) dienste hy met geld 
gekoop het. 


Daarmee het ons meteen verklaar 
dat die vrou waaroor in hoofstuk 3 
gepraat word, `n ander vrou is as dié 
van hoofstuk 1. Daar het dit oor `n 
huwelik gegaan; hier gaan dit oor `n 
verhouding buite die huwelik. Ter 
wille van die volledigheid wil ek 
daarop wys dat die meeste uitleggers 
die saak anders sien. Hulle is van op- 
vatting dat die vrou waarvan hoof- 
stuk 3 praat, Hosea se vrou Gomer is, 
en dat die gebeurtenis in hoofstuk 5 
later voorgeval het in die verhouding 
tussen Hosea en Gomer. Vir dié doel 
probeer hulle dan 'n hele verhaal 
raaksien wat hom tussen hoofstukke 
1 en 3 afspeel — as sou Gomer deur 
haar hoeregeaardheid naderhand heel- 
temal `n straatvrou geword het, in 
slawerny verval het, deur Hosea terug- 
gekoop is met die doel om haar te 
verbeter, ens. Van so 'n verhaal ver- 
neem ons egter niks in die profeet 
se hele boek nie, en née hoofstuk 1 
n6g hoofstuk 3 gee ons die aanleiding 
daartoe. Dit is trouens uit die inhoud 
van hoofstuk 3 duidelik dat dit nie om 
Gomer gaan nie. Die Afrikaanse By- 
belvertaling laat die hoofstuk soos 
volg begin: En die Here het vir my 
gesê: Gaan nog 'n keer, bemin `n 
vrou wat bemin word deur haar 
vriend, maar wat owerspel bedry- 
we . .. Hier sit ons met `n paar las- 
tige vertalingsprobleme. Met ewe 
goeie reg aan die Hebreeus kan ons 
ook vertaal: En die Here het 'n an- 
der keer vir my gesê: Gaan bemin 'n 
vrou wat haar deur enigiemand laat 
bemin en 'n owerspeelster is... Die 
woord ,.owerspeelster” kan daarop 
dui dat hierdie vrou wel getroud was 
maar daar is niks om aan te dui dat 


sy met Hosea getroud was nie. Dat 
Sy nie meer getroud is nie, blyk daar- 
uit dat sy deur Hosea gekoop is, soos 
ons in vers 2 lees. Sy is dus `n vrou 
wat tot hoerery verval het en wie se 
dienste nou gekoop kan word. 


PROF. DR. J. P. OBERHOLZER 


Die belangrike hier is egter nie die 
beeld nie, maar die saak wat deur die 
beeld belig word. Dit word hier soos 
volg aangedui: met soos die Here die 
kinders van Israel bemin, terwyl hulle 
hulle tot ander gode wend en versot 
is op rosynekoeke. Die verbintenis 
tussen Hosea en die hoer moet dus 
'n afbeelding wees van die verhouding 
tussen die Here en Israel. Hulle is 
dié wat los en vas as die ,,beminde” 
van ander gode optree. Die rosyme- 
koeke is saamgeperste koeke rosyne 
wat in die heidense offerfeeste ge- 
bruik is. Die onderliggende gedagte 
van die vergelyking tussen die twee 
verhoudings is dat dit `n hopelose saak 
is. Hoe ,,bemin” 'n mens SO `n vrou 
wat altyd gereed is om haarself aan 
te bied aan wie ookal belangstel? 
Hoe ,,bemin” die Here `n volk wat met 
groot gretigheid elke vreemde god 
agternaloop? 

Soos met die vorige simboliese han- 
deling, gehoorsaam die profeet sonder 
teenspraak en verneem ons niks van 
sy persoonlike gevoelens nie. Dat hy 
wel persoonlike gevoelens gehad het, 
spreek vanself, maar dit gaan nie hier 
om die sielsgeskiedenis van die pro- 
feet nie, en ook nie om 'n relaas oor 
sy verhouding tot `n vrou of vroue 
nie. Die laaste is net sover ter sake 
as wat dit dien om die woord van 
God te verkondig. Hier staan dus son- 
der meer: Ek het haar toe vir my ge- 
koop vir vyftien silwer en `n homer 
gars en `n letek sars. Met ,.vyftien 
silwer” word bedoel ten gewig van 
vyftien sikkels. Die ..homer” (meer 
korrek ,.somer”) is `n inhoudsmaat 
wat bereken word op van 200 tot 
450 liter. en die .letek” is `n inhouds- 
maat wat kleiner is as die homer, en 
deur sommige op `n halwe homer ge- 
stel word — vandaar die Afrikaanse 
vertaling se ,.anderhalf homer”. Hosea 
gehoorsaam die bevel wat hy ontvans 
het deur die dienste van die vrou te 
koop vir 'n bedrag waarvan hy een 
deel in geld en die ander deel in ware 
betaal. Maar nou kom die verrassende 
in hierdie vertelling: Hosea het die 
vrou gekoop, maar hy gebruik haar 
nie vir waarvoor hy haar gekoop het 


Hosea 3:1-5 


nie. Sy word `'n hoer wat nie kan 
hoereer nie, `n vrou wat nie eers 
omgang het met die man aan wie Sy 
haar jiggaam verkoop het nie! 


En ek het aan haar gesê: Jy sal 'n 
lang tyd moet stilsit vir my, nie 
hoereer nie en aan geen man behoort 
nie; en so ook ek teenoor jou. WANT 
die kinders van Israel sal 'n lang tyd 
bly sit sonder koning en sonder vors 
en sonder slagoffer en sonder klip- 
pilare en sonder efod en huisgode. 


Vir die hoer was haar seksuele be- 
dryf die inhoud en die onderhoud van 
haar lewe. Israel het die koningskap 
en die kultus beskou as die steun- 
pilare waarop sy hele welsyn berus 
het. Tegelyk was dit die koningskap 
en die kultus waarin sy ontrou teen- 
oor die Here so skrynend duidelik ge- 
word het. Die inhoud van die profe- 
tiese boodskap is dus dat Israel staat- 
kundig sowel as godsdienstis sonder 
fondament en sonder orde sal moet 
bestaan. Dit sal `n swewende bestaan 
wees, 'n skadubestaan, waarin daar 
nie konings en vorste (amptenare) sal * 
wees nie, en ook nie dié dinge wat vir 
Israel gegeld het as tekens van Sy 
godsdiensbeoefening (kultus) nie. 
Hierdie oordeelsaankondiging slaan 
duidelik op 'n toestand wat alleen in 
ballingskap kon bestaan, waar die 
volk n6g staatkundig n6g kulties 'n 
sinvolle bestaan sou hê. Hosea kondig 
dus op dié wyse aan dat Israel. (die 
noordelike ryk) in ballingskap Sou 
gaan. N 


Vir die profeet Hosea staan naas 
die oordeelsaankondiging egter ook 
die uitsig op die heil. Die grond vir 
hierdie uitsig is dat dit die Here is 
wat Tsrael in verhouding tot Hom ge- 
stel het en dat sy trou aan die verhou- 
ding nie deur die ontrou van Israel 
gekanselleer word nie. Nou lyk sy 
Jiefde vir Israel 'n hopelose saak, maar 
dit is Hy wat met Israel bly handel 
en op sy tyd sal die verhouding wees 
wat dit mo6ét wees: Daarna sal die 
kinders van Tsrael hulle bekeer en 
Aie Here hulle God soek en Dawid 
hulle konings. en al sidderende aan- 
kom na die Here en na sy goedheid in 
die laaste van die dae. Die profeet 
verwag dus iets totaal nuuts wat ver- 
bv die toestand van sy tyd terugreik 
na die ver verlede en tegelyk voor- 
uitreik na die ver toekoms. Dit is 'n 
herstel van dié verhouding wat ver- 
sinnebeeld word deur Dawid, die egte 

VRAEBUS 
Weggeruk tot in 


Vraag: 

J. Blignaut, Rubenstraat 51, 
Krugersdorp vra verduideliking van 
2 Kor. 12 verse 2, 8 en 4 waar Paulus 
sê: 
Ek weet van 'n man in Christus, 
veertien jaar gelede — of dit in die 
liggaam was, weet ek nie, of buite die 
liggaam, weet ek nie, God weet dit, — 
dat so iemard weggeruk is tot in die 
derde hemel. En ek weet van So `n 
man — of dit in die liggaam of buite 
die liggaam was, weet ek nie, God 
weet dit — dat hy weggeruk is in die 
Paradys en onuitspreeklike woorde ge- 
hoor het wat 'n mens nie mag uit- 
spreek nie.” 

Die vraesteller wil weet, wie die 
iemand”, die ,,n man” is van wie 
Paulus hier praat. 





JOH. DREYER 





Antwoord: 

In die vorige hoofstuk blyk dat 
Paulus te doen gekry het met teen- 
standers, wat hulleself verhef en roem 
in hulle eie prestasies. Hulle sien op 
Paulus neer en ag hulleself hoog. 
Moontlik was hulle predikers wat wet 
en besnydenis beklemtoon het in teen- 
stelling met Paulus wat die genade 
benadruk het. Daarom skryf Paulus in 
Hoofstuk 11:4 van 'n ander evangelie 
wat hulle bring. 

Paulus wil nie roem in die pres- 
tasies soos ,,dié uitnemende apostels” 
nie, soos Paulus hulle noem. As hy 
wel moet roem sal hy in sy swakheid 
roem (11:30), in sy bittere ervaringe 
ter wille van die evangelie (vers 23- 
27), in sy selfverloëning wat die ware 
kenmerk van 'n volgeling van Christus 
is. 

Hy is deur sy teenstanders uitge- 
maak vir allerlei, ook dat hy `n dwaas 
is (vers 16). Maar as hy dan `n dwaas 
is, laat hy dan soos 'n dwaas ook 'n 
bietjie roem. Hy hoef immers nie 
onder te doen vir die valse profete 
nie. En omdat hy van oordeel is dat 
dit in Korinthe nou eenmaal nie gaan 
sonder roem nie, dan in vredesnaam 
sal hy dit nou ook maar doen. 

Toe hy geroem het in arrestasies, 
in velerhande ellende, toe het hy dit 
in eie naam gedoen, maar nou dat hy 
moet roem in heerlike dinge, in ge- 
sigte en openbaringe nou doen hy dit 
nie in eie naam nie. Nou stoot hy 
homself op die agtergrond, uit be- 
skeidenheid, uit diepe eerbied. Nou 
spreek hy van ,'n man in Christus,” 


die derde Hemel 


want die Korinthiërs moet nie 'n hoër 
dunk van hom hê as wat hulleself 
sien en hoor nie. 

Die apostel spreek dus hier van 
homself, maar hy deel in `n merk- 
waardige geheimsinnige styl mee wat 
hom te beurt geval het. Hy skrywe in 
die derde persoon. Wat gebeur het 
was sê vreemd, sê seldsaam, dat hy 
daar alleen oor kan spreek asof hy 
daar 'n toeskouer van homself was. 

Toe hy oor sy swakhede geroem het, 
kon hy dit doen in die eerste per- 
soon, in sy eie naam. Maar hier spreek 
hy oor homself asof dit iemand an- 
ders betref, want hierdie besondere 
gebeure is nie geskied op grond van 
sy eie voortreflikheid nie, maar dit 
het 'n man in Christus te beurt geval. 

Hy is weggeruk tot in die derde 
hemel. In Israel is van drie hemele 
gepraat: van die wolkehemel, van die 
sterrehemel en van die derde hemel 
of die Paradys, die woonplek van God 
en die gesaligdes. Daarom sê Jesus 
aan die begenadigde moordenaar: Van- 
dag sal jy met My in die Paradys 
wees. 

In die vervoering wat hom in Chris- 
tus te beurt geval het, is baie vir 
hom self onverklaarbaar bv. die rol 
wat die liggaam daarby gespeel het. 
Wat daar gebeur het is vir hom té 
oorweldigend. Wat daar gespreek is, 
is onuitspreeklik dit wil sê `n mens 
kan dit nie uitspreek nie. Die hele 
gebeure was vir Paulus té heilig, té 
verhewe. Dit gaan ver bo 'n mens se 
begripvermoë uit. Met een woord. Dit 
is hemels. 


HOSEA.S:1-5 

koning van die volk van God, wat 
alleen kan geskied deur `n hartgron- 
dige bekering van die volk, en wat ..in 
die laaste van die dae” sal geskied. Die 
Dawid” waarvan hier sprake is, is 
dan tegelyk 'n toekomsfiguur, dié vors 
onder wie Israel in die regte ver- 
houding tot die Here sal staan. 

Die profetiese woord reik dus bv 
die profeet en sy tyd verby, reik 
selfs by die Ou Verbond verbv waar- 
in op geen historiese tvdstip dié her- 
stel geskied het en die koningskap tot 
vervulling gekom het nie. Die Nuwe 
Verbond bring die herstel én die 
koningskap waarin die Here wat Hy 
begin het, handhaaf en vervul. 

BOODSKAP VAN 
KONINGSBOEKE 


betrekkinge met sy buurstate opge- 
bou deur met hul vorste se dogters 
te trou. Dit het meegebring dat hy ook 
hul gode in sy land moes duld (11:8- 
8). Dit was die oorsaak dat sy ryk 
na sy dood geskeur het (11:11) in die 
Noordryk (Israel) onder Jerobeam en 
Sy opvolgers en die Suidryk (Juda) 
onder Rehabeam en sy opvolgers. 


Vanaf I Kon. 12 handel die boek 
oor die bestaan van die twee ryke 
naas mekaar. Met die Noordryk gaan 
die beskrywing byna eentonig deur. 
Die een koning na die ander het ge- 
doen wat ,,verkeerd was in die oë 
van die Here”, d.w.s. hulle het nie een 
voldoen aan die geloofsnorm wat vir 
die skrywers so beiangrik was nie. 
Hoewel die oordeel oor Joram (IM 
Kon. 38:2) en Hosea (II Kon. 17:92) 
'n bietjie minder kras is, word al die 
konings van die Noordryk as slegte 
konings beskrywe. In die Suidryk ver- 
loop dinge darem anders. Daar volg 
slegte, minder goeie en goeie konings 
mekaar op. 'n Voorbeeld van die 
eerste kategorie is Manasse (TI Kon. 
21), van die tweede is Amasia 'n 
voorbeeld (TT Kon. 14) en van die 
derde Hiskia (IT Kon. 18). 


Die geskiedenis van die Noordryk 
sluit af by die inname van die land 
deur die Assiriërs in 721 v.C. (IT 
Kon. 17:23). Maar die Suidryk het 
nog voortbestaan tot 5%8 v.C. In hier- 
die jaar het die Babiloniërs derusa- 
lem ingeneem en die tyd van die 
ballingskap ingelui (IT Kon. 25). Vol 
gende maand gee ons aandag aan die 
redes wat die Koningsboeke hiervoor 
aangee. 


Ons kan egter nou reeds die vol- 
gende belangrike stuk prediking in 
die Koningsboeke vasstel: Die ver- 
haal van die geskiedenis van die twee 
ryke is die verhaal van Gods ingry- 
ping in die lewe van sy volk en sy 
handelinge met hulle ooreenkomstig 
hul verhouding tot Hom. 


Wend u tot Christus, die Gekruisig- 
de, Leer om sy lof te besing, en terwyl 
u aan uself vertwyfel tot Hom te sê: 
U, Here Jesus, is my regverdigheid, 
ek is u sonde. U het wat myne is as 
u eie aangeneem, en aan my die uwe 
gegee. U het aangeneem wat U nie 
was nie, en aan my gegee wat ek nie 
was nie. 


Maarten Luther. 


EUROPA DEUR DIE OE VAN 'N 
HERVORMER (WATER 


Daar is één blywende indruk wat 
Europa op 'n mens maak: Daar is 
water! Vir iemand wat in Suid-Afrika 
met sy skraal reënval en gebrek aan 
groot riviere is die watermassas van 
Europa 'n onvergeetlike gesig. Vir ons 
is dit iets bekoorliks, vir die Euro- 
peërs soms 'n bedreiging en 'n mag 
wat getem moet word. 


Die Rynvallei by die bekende Loreleirots. Ongelukkig is die beroemde Ryn- 





PROF. DR. J. I. DE WET 





Veral Holland is feitlik acre vir 
acre omsoom met blink sugslote en 
van hoek tot kant van kanale en 

wingerde nie op hierdie foto sigbaar nie. 


Die 


Hervormer, 





iS % 


Geen rustelose 
nagte meer nie 


Etlike jare lank het mnr. J. E. 
Hewkins probeer om die strem- 
minge van bejaring, wat sy werk 
en sosiale lewe ernstig benadeel 
het, teen te werk. Hy het begin 
dink dat hy nooit weer Soos 
vroeër sou voel nie. 

Maar die afgelope maande het 
hy nuwe lewenslus gekry. Hy ly 
nie meer aan rustelose, slapelose 
nagte, vreemde pyne, prikkel- 
baarheid en frustrasie nie. En 
selfs `n rugpyn wat hom baie jare 
lank las gegee het, het nou 
verdwyn. 

Die rede vir hierdie merkwaar- 
dige verandering? 

Mnr. Hewkins sê: ,,Ek gebruik 
Salusa 45 nou 15 maande lank 
en die verbetering in my fisiese 
en geestelike toestand laat niks 
te wense oor nie. Ek is 61 jaar 
oud en ek voel bloedjonk !” 


LEWENSLUS VIR DIE MIDDELIARE 


NEW VIGOUR FOR THE MATURE YEARS 


Beskikbaar by alle aptekers 





4572/a 

gragte — en tussen die blink paaie 
van bootjies en skepe die malse groen 
veld, tuin en landery wat van geen 
dors weet nie. Wat sou `n mens nie 
wou gee om maar net een agste van 


EUROPA EN 'N HERVORMER 





Die See by San Sebastian, die Spaanse ,,Riviera”. Dit is nie vér van die ewe 


bekende Biaritz nie. Hierdie plekke is die speelplekke van die rykes van Europa. 


byvoorbeeld maar net Holland se wa- 
ter hier na ons toe te kan oorlei nie, 


Die hoë reënval en wit winters sorg 
natuurlik vir vol riviere wat stil en 
diep vloei en vir die pragtige mere 
van Switserland. En Van riviere en 
mere gepraat: Ons het twee besondere 
dinge belewe. Die een was 'n boot- 
vaart op die Ryn — wat `n magtige en 
'n pragtige rivier. Die rivier vloei tus- 
sen berge wat dig begroei is met wou- 
de en wingerde wat van die water- 
kant tot hoog in die bergwande op 
hulle sappige druiwe waarvan die 
wêreldberoemde ,Rheinwein” gemaak 
word, dra. Oral op die hoogste punte 
— hoe die mense daar kan bou is `n 
raaisel — steek die ou kastele soos 
klipvingers bokant die bosse uit. Par- 
ty van hulle word vandag nog bewoon, 
ander is ingerig as teoriste-hotelle en 
ander staan onhersteld na die ver- 
woesting van die laaste oorlog soos 
spookhuise leeg. 


Elkeen van hierdie ou kastele het 
sy eie geskiedenis wat soms weer- 
spieël word in die naam wat hy dra. 
Langs die Ryn, weerskante van `n 
diep kloof staan die Kat en die Muis 
— twee kastele. Die grote heet die 
Kat en die kleintjie die Muis. En hulle 
dra die besondere name om te vertel 
van die waansinnige haat waarmee 

vandag aan ander — miskien nog aan 
die nasate arbeiders wat in vervloë 
dae onder die landheer moes buig — 
wie weet? 


Dan kyk `n mens weer terug van die 
berge, die wingerde, die fraai wit 
dorpies langs die oewer en dan besef 
'n mens hier vaar ons op `n rivier 
op `n skip wat maar net 3,400 pas- 
sasiers dra. En dit is nie die enigste 
nie. Daar is nog talle ander en nog 
vragskepe en bootjies en nog baie 
plek vir nog baie skepe — op een 
rivier! 'n Mens kan dit nie help nie! 
Dan begeer hy — al is dit net `n klein 
deeltjie van hierdie groot water vir 
sy groot, droë land. 


Die ander ,,ervaring” was ook by 
Europa se water — langs die blou 
meer van Geneve. Hoe kan `'n mens 
hierdie gewaarwording beskryf? 
Langs die water by Clarens het ons 
groep stil geword. Party vrouens het 
saggies gehuil. Hoe kan `n mens die 
emosies keer of verhelp? Die netjiese, 
regop, wit dubbelverdiepinghuis waar- 
voor die Suid-Afrikaanse vlag hang is 
die plek waar die laaste president van 
die ou Zuid-Afrikaansche Republiek 


Luzern met die Pilatus-berg in die agtergrond. 


hulle inwoners mekaar oor die diep 
kloof tussen hulle heen gehaat en ver- 
volg het. 

Al hierdie Ryn-kastele vertel van 
vervloë glorie van ryk landhere met 
hulle koetse en lakeie, hulle trots en 
hulle ondergang, want byna sonder 
uitsondering behoort hierdie kastele 

as eensame banneling gesterf het. 
Diep binne-in besef `n mens dat ons 
volk se republikeinse vryheidsideaal 
groot offers gevra het. Hoe kan `n 
mens dan hierdie ideale geringskat of 
vir iets anders verpand? `n Nuwe lief- 
de vir land en volk brand weer hel- 
der in 'n mens se gemoed. 





Die Kruger-sterfhuis. `n Mens is innig dankbaar dat ons regering dit gekoop 
het en so voortreflik in stand hou. 


Selfs die see is anders as hier by 
ons. Dis letterlik blouselblou en hel- 
der — iets besonders om te aanskou. 
Maar daar is geen golf, geen brander, 
skaars 'n rimpeling op sy oppervlak. 
Dit lyk amper of die see saam met 
die ou man, Europa, moeg geword 
het. Hy wil nie meer woel en skuim 
en breek nie. Gelate, met slap arms, 
skynbaar willoos, laat hy alles wat 
wil oor hom heenseil — sy weerstand 
gebreek. Sal ons en ons see ook nog 
so word? 


RE EE RO OR RO 


'N GESKENK VAN 
BLYWENDE WAARDE 


elek 


] 
ol 


" 


'n Nuwe digbundel van 'n ou- 
derling van die Kerk, wat roem 
wegdra van letterkundiges. 


Die vreemdeling van Galilea 
en ander gedigte” 
deur 


W.L. MARAIS 


Prys R1.50. 


verkrygbaar by die ... 


Ned. Geref. Boekhandel 
Schoemanstraat. .Pretoria 


of by die skrywer, adres ... 
Posbus 387 . Welkom . O.V.S. 


bederfie de ede dese fee fe de dr de deere ere ir 


Europa is eintlik water en berge, 
berge en water. Watter pragtige ge- 
sig is die berge met hulle pluimwit 
kruine, diep klowe, groen woude en 
houthuisies. Europa is mooi, werklik 
mooi! En tog al daardie skoonheid 
laat mens net intenser verlang na 
hierdie land. En 'n mens is bly dat jy 
Europa kon sien maar nog baie blyer 
as jy veilig terug is op hierdie bodem 
waar jy gebore en getoë is en waar jy 
graag jou kinders veilig sal wil laat 
woon. 


Blaai na bladsy 10 vir 'n foto van die 
,Vredespaleis” Geneva 

Die 


Hou op met Vervolgings 
vra Russiese Christen 


Church Times van 1 Januarie 1971 
publiseer 'n artikel van eerw. Michael 
Bourdeaux oor `n brief van 'n Rus- 
siese Baptis, Vasili Ivanovich Koslov, 
gerig aan die drie hoofleiers van die 
Sowjet: Bresjnev, Podgorny en 
Kosygin. Die skrywer was `n ongelo- 
wige, het in 1953 Christen geword en 
is minstens vier keer gevonnis en 
gestraf vir sy geloof. 'n Getroude man 
met ses kinders, is hy eers veroordeel 
tot dwangarbeid vir 'n jaar, toe vir 
vyf jaar na Siberië verban. In April 
1964 is hy weer aangekla om sy evan- 
geliese werk en tot drie jaar ge 
vangenskap in die Archangelsk-gebied 
veroordeel. Sy brief begin soos volg: 


,Geagte lede van die regering, Ek 
is 'n Christen van die Evangeliese 
Christelike en Baptiste geloof. Baie 
jare reeds het ek verlang na die ge- 
leentheid om aan u die werklike toe- 
stand van Christene in ons land be- 
kend te maak. Met dit voor oë het ek 
'n lid geword van 'n afvaardiging 
van Baptiste wat na die gebou van 
die Sentrale Komitee van die Kom- 
munistiese party in Rusland gegaan 
het. Ons is nie deur u ontvang nie, 
maar inteendeel geslaan en gevange 
geneem. Ek, tesame met baie ander, 
is veroordeel tot drie jaar gevangenis- 
straf weens my deelname aan hierdie 
afvaardiging en het my vonnis uitge- 
dien in die Aschangelsk-gebied met 
harde-arbeid.” Hy gee vervolgens 'n 
relaas van die vervolginge wat hy en 
ander sedertdien om hul geloof deur- 
gemaak het en eindig: ,As een wat 
eers die afskuwelikheid van 'n mis- 
dadige, sondige lewe en daarna die 
verlossende krag van Christus ervaar 
het, smeek ek u ernstig om nie kwaad 
en lyding aan onskuldige Christene te 
berokken nie. Kyk, hierdie mense is u 
beste en eerbaarste burgers. Hulle 
wens u net goed, niks anders as 
goed toe nie. Maar vervolginge sal nie 
slaag nie, want daar is geskryf: Elke 
wapen wat teen jou gesmee word, sal 
niks uitrig nie; en elke tong wat teen 
jou opstaan in die gereg, sal jy weerlê 
(Jes. 54:17). Moenie God uittart nie! 
Weereens smeek ek u ernstig om my 
vir 'n gesprek te ontvang.” 


Intra Nos. 





Dat die kerk 'n randposisie in die 
maatskappy inneem, is nie so erg te 
betreur as die feit, dat die wêreld 'n 
randposisie inneem in wat die kerk 
belewe. 


Dr. Dippel. 

KRONIEK 


Die gebeure in die jongste tyd op 
verskillende terreine, dwing 'n mens 
byna om Openbaringe 138 weer goed 
na te lees. In hierdie hoofstuk oor die 
gebeure aan die einde van die tyd 
kom daar dinge na vore wat skrik- 
wekkend baie lyk na gebeure in ons 
tyd. Van die dier wat uit die aarde 
opkom, skryf Johannes in Op. 138:14v 
,En hy verlei die bewoners van die 
aarde deur die tekens wat hom gegee 
is om voor die oë van die dier (wat 
uit die see kom) te doen, (vs. 15) en 
maak dat almal doodgemaak word 
wat die dier se beeld nie aanbid nie. 
En hy maak dat aan almal, die klein- 
tjies en die grotes, en die rykes en 
die armes, en die vrymense en die 
slawe 'n merk op hulle regterhand 
en op hulle voorhoofde gegee is; So- 
dat niemand kan koop of verkoop nie, 
behalwe hy wat die merk of die naam 
van die dier of die getal van sy naam 
het.” 


DR. A. J. G. DREYER 


Die dier uit die aarde is die instru- 
ment waardeur die mense gedwing 
word om die dier uit die see (dikwels 
'n beeld vir chaos!) te aanbid. 


Nou lyk dit baie daarna dat die dier 
uit die aarde die een wêreldkerk is 
wat die mensdom verplig om die 
wêreldryk wat uit chaos gebore word, 
te aanbid. 


Die wêreldkommunisme het in 1966 
'n plan van stapel gestuur met die 
naam operasie `76. Hulle beplan om 
êrens tussen 1970-80 'n wêreldkerk in 
Israel op te rig, die sg. kerk van die 
wêreldbroederskap. Die bedoeling is 
dat hierdie organisasie uiteindelik die 
wêreldwye staatskerk moet word on- 
der beheer van die staat. In hierdie 
,kerk” moet mense van alle geloofs- 
oortuiginge saamgegooi word. Buite 
hierdie organisasie sal die staat geen 
geloofsbeoefening toelaat nie. Onge- 
hoorsaamheid aan hierdie staats- 
reëling sal met ekonomiese dwang- 
maatreëls vergeld word en/of met die 
dwang van die wet. 


Ons lees nou al dat in Rusland men- 
se wat dit waag om die staat te kriti- 
seer nie meer alleen na Siberië ge- 
stuur word vir dwangarbeid nie maar 
ook tot geestelik versteurd verklaar 
word en in inrigtings vir sielsiekes, 
ens. opgesluit word. So word diegene 
wat dit waag om vir hulle self te dink 
onskadelik gemaak deur opsluiting en 
deur sy kwalifikasie as geestelik ver- 
steurd. Alle verdere kritiek word dus 


Wereldkerk en Wereldgodsdiens 


byvoorbaat reeds magteloos gemaak as 
komende van 'n ,,afwykende”. 


Hierdie prosedure word ook in Ope- 
rasie '76 beplan. Die norme waarvol- 
gens iemand se geestesgesondheid be- 
paal sal word, sal wees of hy/sy bydra 


EUROPA EN 'N HERVORMER 





tot die emosionele rus van sy omge- 
wing, of iemand vrees, alarm of 
paniek saai; of iemand dalk vyandskap 
of haat saai deur die wêreld op grond 
van die evangelie te waarsku. 

[] Na volgende bladsy 


[] Van vorige bladsy 


Die Vredespaleis van die Verenigde Volke in Geneva met die meer van Geneva 
en die pragtige Mont Blanc in die agtergrond. Die Mont Blanc dra dwarsdeur 
die jaar sy wit sneeukombers. 

Om hierdie wêreldbroederskap aan 
mekaar te hou, moet 'n ,verwerkte” 
Bybel waarin alle verwysinge na die 
kruisiging verwyder is, gebruik word. 
Gerugte wil dat so 'n poging tot ,,ver- 
werking” reeds aan die gang is. 


Die doel van hierdie broederskap 
sal dan ook nie meer wees om God te 
dien nie maar die gemeenskap. Die 
belangrikste sal wees sosiale bewoën- 
heid en die onbeperkte liggaamlike 
uitlewing. Die gemeenskap moet in- 
gespan word om die hele samelewing- 
struktuur te wysig soos die staat be- 
plan en volgens voorskrif van die 
staat. (inligting ontleen aan: Ge- 
trouw). 

Baie mense sal seker vra hoe die 
Kerk van Christus kan verval tot 'n 
handlanger van die staat? Is dit 
moontlik dat hierdie ideaal van die 
kommunisme bewaarheid kan word? 
Kan die skrikwekkende beeld van 
Open. 13 werklik gestalte aanneem in 
ons tyd? 

Die kerk was altyd die belangrik- 
ste bestryder van die kommunisme. 
Vroeër is gesê dat kerk en kommunis- 


me nie saam in een land kan bestaan 
nie. Maar die kerk van Rome het al 
die kommunisme omhels. Sodra die 
evangelie van vrede verander word 
om aan te pas by die kommunistiese 
gedagte van vreedsame naasbestaan, 
dan verloor die kerk sy angel vir die 
kommunisme. Wanneer die evangelie 
van die Kruis verruil word vir `n 
evangelie van sosiale aksie nl. stryd 
teen ongelykheid en kapitalisme en 
nie 'n stryd teen die mag van die son- 
de nie, dan het die kommunisme niks 
meer van die kerk te vrees nie. Hier- 
die ,nuwe aksente in die teologie” 
word juis vandag wêreldwyd gepropa- 
geer. 


Die gedagte word steeds meer ge- 
propageer dat volke hulle nasionale 
onafhanklikheid moet prysgee t.W.V. 
die supermag van bv. die V.V.O. (bv. 
in die rapport van die wêreldraad van 
kerke gehou te Uppsala.) Die gedagte 
van eenheid op alle gebiede waar 
alle grense en onderskeidinge wegval, 
is al so tuis in ons tyd, dat die alge- 
mene publiek die gedagte ondersteun. 
Iemand wat durf om eenheid in kerk, 


staat, politiek, kultuur, ens. te be- 
vraagteken, word alreeds aangekyk as- 
of hy iets ernstig makeer. 

Die waarheid van die Skrif word 
verdag voorgestel. Onlangs weer het 'n 
Joodse regter in die V.S.A. probeer 
aandui dat die optrede van die Joodse 
Sanhedrin nie daarop gemik was om 
Jesus te kruisig nie maar om Hom los 
te pleit. Telkens word gepoog om die 
kruisiging te verdoesel om die Jode 
vry te spreek. 

Die geloof in God, en alles wat daar- 
mee saamhang, word gereeld bespotlik 
gemaak. Dit is nou mode om in 
bioskoop, koerant, tydskrif, betere en 
swakkere boeke, deur grappe en sne- 
dige aanmerkings die geloof, die kerk, 
die ampsdraers en die gelowiges af te 
kraak, bespotlik te maak of as ouder- 
wets voor te stel. Dit vorm alles deel 
van die sagmaak- en makmaakproses 
om die aandag van God en Sy gebod 
af te lei en die geloof te vervlak tot 
blote diens aan die mensdom. Om nie 
uit die mode te wees nie speel baie 
van ons mense saam en help op die 
manier aan die ondergrawing van die 
fondamente van die kerk. 


Wereldraad van Kerke—n Stroom van Kritiek 


Die besluit van die Wêreldraad van 
kerk om terroriste finansieel te help 
het volgens die ,,Weekbulletin van die 
Persbureau der Nederlandse Hervorm- 
de Kerk” van 9 April 1971. ,,een 
stroom van kritiek opgewek.” Dat 
hierdie Weekbulletin van die Neder- 
landse kerk dit nog erken wek bietjie 
verbasing, omdat die gees daarin teen 
SA. is. 


Tets van hierdie ,,stroom van kri- 
tiek” laat ons hieronder volg. 


(1) Aan dr. Blake, die sekretaris 
van die Wêreldraad van Kerke 
(W.R.K.) word deur die redakteur 
van Religion in ,Communist Dominat- 
ed Areas” gevra, 


(a) dat die W.R.K. vuriglik gereg- 
tigheid sal eis vir die Leningradse 
Jode en andere wat rassisties veronreg 
word. 


(b) om anti-semitisme in die Sowjet 
Unie, Poland en ander lande in die 
W.R.K. se kampanje teen rassisme in 
te sluit. 


(c) om die okkupasie van die Bal- 
tiese state, Tsjeggo Slowakye en ander 
lande deur die Sowjet te veroordeel. 
(Church Herald). 


(2) As 'n mens teenswoordig as 
blanke @rens in betwiste gebiede in 
Afrika reis, loop jy die kans om deur 


'n handgranaat van die W.RK. om- 
gebring te word. 
In de Rechte Straat. 





JOH. DREYER 





(3) Oor die 14 vorms van diskrimi- 
nasie en vervolging van Christene im 
die Sowjet Unie wat offisieel vasge- 
stel is, . . . het die W.R.K. geswyg 
of op baie algemene, niksseggende 
manier daaroor gespreek. 

Prof. Veenhof. 


In ons tyd kom steeds meer aan die 
lig dat in die W.R.K. die groot anti- 
christelike kerk van die eindtyd sig- 
baar word. 

Prof. Veenhof. 


(4) Die W.R.K. het sy hand gegee 
aan die glibberige politieke YS . .. 
Wat betreur moet word is dat die 
W.R.K. sy kop verloor het. 

Morgen Post uit Wes-Berlyn. 


(5) Ds. Kalkman uit Driebergen, 
Nederland, wou nie op die brede 
moderamen van die Hervormde si- 
node dien nie vanweë sy vierkantige 
verset ten die steun deur die Her- 
vormde Kerk aan die fonds van die 
W.R.K. vir die bestryding van ras- 
sisme. 

Hervormd Weekblad. 


(6) Waar dit om anti-kommunis- 
tiese regerings gaan gee u die W.R.K. 
geld aan die gewapende guerrilla's 
maar as kommuniste rassisme bedry- 
we, dan gee u geld aan die rassis- 
tiese regerings. 

Ds. Wurmbrand aan die sekretaris 
van die W.R.K. 


(7) Die Geref. Kerke in Neder- 
land, wat ook nou lid van die W.R.K. 
is, moet informeer na die onderdruk- 
king van gelowiges in Rusland. 

Sentraal Weekblad. 


(8) Die Gereformeerde Bond, die 
uiterste regse vleuel in die Neder- 
landse Hervormde Kerk, het beswaar 
omdat daar 'n verskuiwing sou plaas- 
vind van barmhartigheid na aeregtig- 
heid deur die steun aan rewolusionêre 
projekte in die buiteland. 

Persbureau Ned. Herv. Kerk. 


(9) Solidariteit met gewelduitoe- 
fening lê nooit op die weg van die 
kerk. 

A. A. Spykerboer. 


(10) Die plan om die stryd teen 
rassisme te steun voorsien nie steun 
aan die bestryders van rassisme in die 
V.S.A. en ook nie aan die in Rusland 
nie, omat hulle hulself nie kan ver- 


[7] Vervolg op bladsy 13 

Ampsdraer van wee Jesus (Christus 


Oor die besondere ampte van die 
kerk is daar al veel geskrywe, ook 
deur geleerdes in ons kerk. By wat 
hulle geskrywe het wil ons niks toe- 
voeg nie. Ons wil alleen maar die lig 
laat val op enkele momente in die 
ampsbediening. Om 'n ampsdraer in 
die gemeente van Jesus Christus te 
kan wees beteken dat ons daarvoor 
geroep moet word. Soos wat dit in die 
ou tyd was, so is dit ook vandag nog, 
die Here roep mense vir besondere 
diens, Hy roep hulle om in Sy kerk 
met amptelike volmag Hom te verkon- 
dig. Hierdie roeping kom egter nie 
meer soos by Moses of Jesaja of selfs 
Paulus met `n direkte stem vanuit die 
hemel nie. Nee, hierdie roeping ge- 
skied vandag deur die gemeente wat 
in `n gemeentevergadering bymekaar 
gekom het, deur die leiding van die 
Heilige Gees. Hier dink ons veral aan 
die amp van ouderling en die amp van 
diaken. 


Watter vereiste die Bybel aan hulle 
wat so geroep word, stel, die vind ons 
in 1 Tim. 3:1-8 en Titus 1:3 V.V. 


By die roeping tot ampsdraer word 
dikwels gepraat van 'n innerlike en 
`n uiterlike roeping. Met die uiter- 
like roeping word gedink aan die roe- 
ping deur die gemeente in 'n gemeen- 
tevergadering. Dit word ook die kerk- 
like roeping genoem. Die innerlike 
roeping is die besef dat God ons tot 
hierdie diens geroep het, dat Hyself 
ons vir hierdie diens wil afsonder. Die 
innerlike roeping kan aangedui word 
met die woorde van ons bevestigings- 
formulier: ,of u in u hart gevoel dat 
u wettig deur die gemeente van God 
en daarom deur God self tot hierdie 
heilige diens geroep word.” Die in- 
nerlike sowel as die uiterlike roeping 
is uiters noodsaaklik as ons sinvol 
en wettiglik ampsdraers wil wees. 


En nou mag dit miskien gebeur dat 
ek my innerlik geroepe voel vir so `n 
besondere diens, ja dit ook innig be- 
geer. Ek mag myself miskien die 
beste ag, maar as dit nie gepaard 
gaan met die uiterlike of die kerklike 
roeping nie, dan is dit nog nie vir 
my bedoel nie, dan is dit nog nie Sy 
tyd vir my nie en moet ek dit maar 
rustig afwag. 


Aan die ander kant kan dit ook ge- 
beur dat iemand uiterlik of kerklik 
geroep word sonder dat daarmee 
saamgaan ,,die innerlike roeping” die 
in die hart gevoel.” So iemand sal 
nie lank ampsdraer bly nie, by die 
geringste opoffering wat van hom ge- 
vra sal word of by die kleinste teen- 
stand wat hy ondervind, sal hy bedank 


of andersins optree asof hy geen roe- 
ping het om te vervul nie. Wanneer 
dus met die uiterlike roeping ook die 
innerlike roeping saamgaan, dan sal 
die geroepene in die dae wat kom veel 
krag put uit die wete dat Godself hom 
vir hierdie diens geroep het. Dit sal 
hom ook vul met 'n diepe dankbaar- 
heid, dat God hom waardig geag het 
om in hierdie diens te staan. 





DS. D. G. S. STEYN 





Enkele weke nadat iemand deur die 
gemeente geroep is tot ampsdraer, 
vind die bevestiging plaas. Vir twee 
agtereenvolgende Sondae word die 
name van die gekose broeders in die 
kerk afgekondig vir goedkeuring. 
Hierdie tussentyd, die tyd tussen die 
roeping en die bevestiging is uiters 
noodsaaklik. Die voorlê van die name 
aan die gemeente wil dit tot uitdruk- 
king bring dat die amp 'n saak is van 
heel die gemeente. En dit hou in, die 
bewilliging van die kant van die ge- 
meente om hierdie gekose broeder as 
ampsdraer te aanvaar. Verder hou dit 
ook die belofte in van onderwerping” 
aan die amp van die kant van die ge- 
meente, wat hulle reeds met hulle ge- 
loofsbelydenis gedoen het. 


Hierdie goedkeuring bestaan vandag 
daaruit: ,,geen wettige beswaar te hê 
nie”. Ons mag miskien dink dat hier- 
die goedkeuring maar blote formali- 
teit is, dat dit onder ons nie ,lewe” 
nie. Wanneer daar egter werklik be- 
sware ingebring word dan kom ons 
tot die ontdekking dat dit geen dooie 
stuk formaliteit is nie, maar saam- 
hang met die gemeente se verantwoor- 
delikheid ten opsigte van die ver- 
kiesing. Die sin of die betekenis van 
hierdie tyd lê hierin: Die betrokke ge- 
roepene kry die geleentheid om oor 
die erns van Sy amp en roeping na 
te dink. Aan die anderkant kry die ge- 
meente die tyd om te besin oor die 
eise wat God se Woord aan so 'n broe- 
der stel en om die amp self met die 
grootste erns te beskou. 


Nadat die name van die gekose 
broeders afgekondig is, vind die be- 
vestiging plaas in 'n openbare same- 
koms van die gemeente. Dit is ook 
uiters sinvol wanneer die gekose 
ampsdraer dan in die midde van die 
gemeente en ten aanhore van almal, 
ja ook voor God die belofte maak, om 
as ware dienskneg van Jesus Christus 
hom aan hierdie besondere diens te 
wy. Met sy ,ja” wat hy hardop uit- 
spreek in die gemeente mag hy hom 

SO opgeneem in hierdie gemeenskap 
voel dat hy ook van die voorbidding 
van die gemeente verseker mag wees. 
Hierdie voorbeelde kom dan ook tot 
uitdrukking in die seënbede wat die 
predikant namens heel die gemeente 
oor hom uitspreek: ,,Mag die alver- 
moënde God en Vader u Sy genade 
gee dat u in hierdie dienste getrou 
en vrugbaar werksaam mag wees. 
Amen”. In aansluiting hierby sing die 
hele gemeente die broeders toe die 
licd van genade en seën en krag 
(Psalm 134:4). 


Geen enkele ampsdraer sou hierdie 
openbare ampsaanvaarding wil mis 
nie. Vir elke ampsdraer sal dit `n 
onvergeetlike oomblik wees, waarop 
hy in die dae van moedeloosheid en 
van insinking mag steun. Die be- 
vestiging mag ons miskien kortliks 
so formuleer: Dit is die aanvaarding 
van die amp in al sy aspekte deur die 
gekose broeder, en dit is die aan- 
vaarding van die ampsdraer deur die 
gemeente self. 


Dit gaan by die uitoefening van 
die amp om gevolgmagtigde getuie 
van Jesus Christus te wees. So moet 
die gemeente die betrokke broeder 
ook aanvaar en in hulle huis ontvang. 
Dit beteken dat ons aan hulle eer sal 
betoon vanweë hulle amp. En nou eer 
ons hulle bepaald nie, wanneer ons 
hulle wel in ons huise ontvang, `n 
lekker stoel aanbied, 'n koppie tee 
gee en dan gesels oor alles behalwe 
die eintlike waaroor gepraat moet 
word nie. Dan saboteer ons eintlik sy 
besoek. Dit gaan dus hierom dat ons 
werklik sal besef dat ons in en deur 
die ampsdraer werklik met Christus 
self te doene kry, dat ons `n besoek 
ontvang vanweë die Heer van die 
Kerk en in Sy naam. Hierdie eerbe- 
toon wys ook op die begeerte in ons 
om Christus self te ontmoet deur sy 
dienskneg en ook op die ootmoed om 
ons aan Hom te onderwerp. 


Wanneer ons dit werklik besef dan 
sal ons nie so maklik praat oor ditjies 
en datjies nie, ook nie in 'n woorde- 
stryd met die ampsdraer verwikkel 
raak oor kleinighede, wat in wese tog 
maar net 'n wegvlug van Christus is 
nie, maar dan sal ons spreek van hart 
tot hart. 


Dit is miskien ook so dat die amps- 
draer nie met die eerste besoek `ʼn 
openlikheid of `n vertroue by die 
lidmate sal vind nie. Nee so lang- 
samerhand sal die lidmaat meer open- 
hartigheid en vertroue aan die amps- 


AMPSDRAER VAN WEË JESUS CHRISTUS 


[] Van vorige bladsy 


draer betoon, namate hy deur die 
ampsdraer die Heer van die kerk be- 
ter en beter leer herken. Tenspyte van 
die feit dat die gemeente die amps- 
draer aanvaar het in al sy menslike 
swakheid het die lidmaat tog die taak 
of die plig om die ampsdraer te toets 
in sy woord en daad aan die Evange- 
lie. 

Laat elkeen wat dan tot hierdie 
besondere diens geroep word, die eer- 
betoon van die gemeente ook waardir 
wees. Laat hy die taal spreek van 'n 
dienskneg van Christus. So maklik kan 
deur onwelvoeglike taalgebruik of 
deur vuil grappe afgebreek word, dit 
wat 'n vorige ampsdraer miskien jare 
geneem het om op te bou. Sulke taal 
het nog nooit gehelp om 'n beter ver- 
staan van mekaar te bewerk of om 
kontak te skep nie. Dit het veeleerder 
gelei tot afsku en weerstand. 


Onder baie bestaan die misverstand 
dat alleen die gesamentlike besoek 
van predikant, ouderling of diaken so 
eenmaal 'n jaar amptelik is. Dit is 'n 
lelike vergissing. Elke besoek wat 
deur die ampsdraer as ampsdraer aan 
'n lidmaat gebring word is amptelik. 
Wanneer die ampsdraer dus besoek 
gaan aflê laat hy gekleed wees soos 
wat dit `n dienskneg van Christus be- 
taam, ordentlik. Laat staan maar ge- 
rus die sandale, die kortbroeke en die 
sporthemde by die huis vir geleent- 
hede waarby dit sal pas. 


Vir 'n tydperk van twee jaar word 
'n ampsdraer gekies. Laat dit elkeen 
se strewe wees om sy volle dienster- 
myn te deurloop. Moenie met die ge- 
rineste moeite wat ondervind word of 
die eerste moeilike probleem sommer 
bedank nie. Van God self het u die 
belofte dat Hy u met die volheid van 
Sy (Gees sal bystaan. Wanneer die 
ampsdraer weens onvoorsiene omstan- 
dishede wel moet bedank, laat hy 
dit doen met waardigheid, deur `n 
skrywe te rig aan die skriba of voor- 
sitter van die kerkraad met vermel- 
ding van redes. 


Laat die ampsdraer dit dus met die- 
selfde waardigheid neerlê as wat hy 
dit opgeneem het. Dan sal die werk 
wat hy verrig het altvd vir hom 'n 
kosbare herinnering bly. Die amp is 
tog nie iets vuits wat hy sommer so in 
die gesig van die gemeente of nog er- 
ger van God kan terug gooi nie. Laat 
dit ook nooit gedoen word met die on- 
verbiddelike eis aan die kerkraad; 
wat tog dikwels gebeur: ,Ek eis dat 
hierdie bedanking van my onmiddel 
lik van krag moet wees”, 

As die Teer sulke absolute eise aan 
ons gaan stel, dan sal sekerlik nie een 


van ons voor Sy aangesig kan bestaan 
nie, dan sal ons weer moet lewe on- 
der die wet en nie onder genade nie. 


Wanneer ons ten slotte, aan die 
einde van ons dienstermyn ons amp 
neerlê, dan doen ons dit ook nie son- 
der dat dit ons raak nie. Die amp 
was 'n deel van ons lewe gewees, dit 
was vir ons 'n belewenis. Want ons 
kan tog nie aan die lidmate deurgee 
wat onsself nie gehad of ontvang het 
nie. Dit het sy eie stempel op ons per- 
soonlikheid gedruk. Daarom lê ons dit 
ook nie neer soos 'n ou verslete pak 
klere nie. 

Ons het die huiwering geken van 
gEvolmaetiede van Jesus Christus te 
wees. Ons het ook vreugde gesmaak s0 
dikwels as wat ons bemerk het die 
reddende krag wat daar van die Evan- 
gelie uitgaan. Ons het selfs ook die 
Satan leer ken in sy werk op aarde, 
ons het sy versteurende werk by ander 
gesien, ons het self ook ondervind 
hoe hy ons besieling kan aantas en 
ons laat wanhoop ten spyte van die 
belofte van God. 


Maar by dit alles kan daar 'n groot 
dankbaarheid in ons wees, dat die 
Heer van die kerk ons op so `n manier 
kon gebruik het, dat Hy in en deur 
ons gespreek het. Wanneer ons hier- 
die voorreg, hierdie seën werklik be- 
leef het, van in Sy diens te staan 
dan sal dit nie so maklik gebeur dat 
ons plek in die erediens as gewese 
ampsdraer leeg is nie. En tog gebeur 
dit so dikwels, ons maak asof ons 
taak dan in die kerk voltooi is, asof 
ons genoeg gedoen het en nou met 
,Pensioen” die rente kan geniet van 
ons arbeid. 


In die Roomse Kerk mag dit mis- 
kien so wees, maar nie by ons nie. 

Juis hulle wat gewese ampsdraers 
was, wat daarvoor ook toegerus is 
deur die Heilige Gees, kan vir die 
gemeente nou van groot betekenis 
wees. 





AANDAG ALLE 


PROSTAATKLIERLYERS 
'n Nuwe geneesmiddel vir die pros- 
taatklier. Verligting. vinnig en 


langdurend. Ook vir alle nierkwale. 

Slees R3.00 K.m.b. Geen K.b.a. be- 

stellings, en tjeks met 10c kommis- 

sie. 
Regstreeks van: 
Mev. R. Muller, 
Krugerspos, 

Lydenburg. 

Dankie. 


WÊRELDRAAD VAN 
KERKE 


[] Van bladsy 11 


oorloof om die Russiese kerk (en 
staats) leiding teen hulle in die har- 
nas te jaag nie. Nieuwe Linie. 

(11) Die Sentrale Komitee van die 
W.R.K. het die besluit van sy Uit 
voerende Komitee om 200,000 dollar 
aan 19 strydlustige organisasies van 
en vir verdrukte rassegroepe oor DiE 
HELE WÊRELD te gee, goedgekeur. 

Hierdie berig jn die Nederlandse 
Persbureau laat `n mens 'n GROOT 
VRAAGTEKEN plaas by die woorde: 
,oor die hele wêreld” wat ons hierbo 
in groot letters afgedruk het. 

Oor heei die wêreld? 

Age, Kom! Dit is seker nie so be- 
doel nie. Oor ,,heel die wêreld!” Pai- 
don leser, daarmee word tog seker 
eintlik bedoel: Die hele wêreld be- 
halwe die kommunistiese wêreld. 
Daar doen die W.RK. dit nie. `n 
Mens maak dit tog nie vir jou mee- 
staanders moeilik nie. 

En nou kom die W.R.K. hierheen op 
versoek van The Church Couneil'of 
South Africa om die skenking van 
200,000 dollars aan die terroristt-orga- 
nisasies in Suider Afrika te kom ver- 
duidelik. en wat verwag kan word, om 
dit te kom regverdig. 

Elke ketter het sy letter, is 'n be- 
kende spreekwoord, 'n eie letter om sy 
standpunt te verdedig. So sai die 
W.R.K. ook wel een of ander rede kan 
kry om sy onbybelse besluit te reg- 
verdig. Maar hoe ,knap' hierdie rede 
ook al mag wees, dit sal maar net 
neerkom op 'n uitvlug. Die Franse 
het egter `n spreskwoord wat dan in 
hierdie geval ook sal geld: ,Hy wat 
homself verontskuldig, beskuldig hom- 
self.” Hy hoef homself tog alleen te 
verontskuldig omdat hy in sy hart 
weet dat hy skuldig is. 

En die vooruitgesiende verortskul- 
diging in Johannesburg sal, so vrees 
ons, in sekere opsigte en tot in se- 
kere mate net 'n herhaling wees van 
die berugte Cottesloe-vergadering toe 
ons landsbeleid onder skoot gekom het 
van mense waarna talle weinig van 
ons land en van sy besondere proble- 
me weet. Dit sal maar net neerkom op 
'n bedekte politieke vergadering met 
besluite geinspireer deur die groot 
wêreldmening en onder semi-kommu- 
nistiese beinvloeding. Hulle sal ons 
volksbeleid wil kom veroordeel om 
hulle ondersteuning van bomgoeiers 
te regverdig, maar hulle sal dit 
NOOIT doen teenoor `n kommunistiese 
land nie. As die W.R.K. dit sou wil 
doen was daar in die verlede, en is 
daar nou nog geleenthede daar toe. 

Om hierdie redes verwag ons niks 
positiefs van hierdie samespreking 
nie, 

VERRE WES-TRANSVAAL IN DIE OU DAE 


(Vervolg van Mei-uitgawe) 


Byna honderd jaar gelede was Wes- 
Transvaal, soos ook die res van die 
land, dun bewoon. Die wêreld daar 
was nog woes en wild. Die natuur 
ongerep. 'n Paar klein Bantoestamme, 
wat die impi's van Moselakazi kon 
ontsnap, was die enigste bewoners, 
plus 'n handjie vol Boerefamilies 
dun gestrooi oor die wuiwende gras- 
vlaktes. Die wêreld was onbewerk en 
kaal behalwe vir baie kameeldoring- 
bome wat soos reuse sambrele ska- 
duwee verleen het aan die baie wild 
wat volop was. 





JOH. DREYER 





Maar toe word diamante in Kimber- 
ley ontdek en fortuinsoekers, veral uit 
die buiteland, stroom daarheen. Die 
diamantdorp word `n kosmopolitiese 
plek. 'n Verskeidenheid van tale word 
daar gepraat: Engels, Duits, Jiddies 
en So meer. 

Sinkpondokkies verrys soos padda- 
stoele en 'n groot gebrek ontstaan 
aan allerhande noodsaaklike lewens- 
behoeftes soos onder andere brand- 
hout. Kimberley en sy omgewing het 
so iets nie, maar die verre Wes- 
Transvaal het volop van die trotse 
kameeldoringbome, 'n sieraad van die 
Wes-Transvaalse vlaktes. 

Geld was dié tyd buitengewoon 
skaars. 'n Mark vir allerhande pro- 
dukte was daar ter nouer nood. Trans- 
portry was egter 'n uitkoms vir baie 
Transvaalse boere om kontant te ver- 
dien. By die transportryery suid- 
waarts om graan en droë vrugte en 
velle en so meer te gaan verruil vir 
negosieware soos koffie en suiker en 
linnestowwe en dergelike, het nou 
bygekom om brandhout te gaan ver- 
koop aan die duisende delwers in 
Kimberley. En toe is 'n fout begaan 
waarvan die nadele toe nie voorsien 
is nie. Die wêrelddeel by Schweizer 
Reneke en Vryburg is van sy hout 
beroof. 


'n Herhaling het plaasgevind wat in 
Noord-Afrika, in Palestina en elders 
anders in die wêreld geskied het. 


In Noord-Afrika het die Romeine 
,aansienlike dele van Noord-Afrika in 
woestyngebied verander, omdat hulle 
met hul koringbou eintlik roofbou op 
die bodem gepleeg het”, soos dr. 
Scholtz onlangs êrens geskryf het. 


In Palestina, wat in die jaar 1516 
deur die Turke verower is onder die 
sultan Selim T, is ook roofbou van die 
bodem op groot skaal beoefen. En dit 


KAMEELDORINGBOME 





Pieter van der Hoff en eggenote. 


het vier eeue geduur. Toe die stoom- 
treine daar gekom het is die land 
beroof van sy bosse en het groot 
agteruitgang en verval plaasgevind. 
Die land is kaal gestroop om Vuur- 
maakgoed vir die treine te kry en 
die landsbodem is grootliks benadeel. 


Dit is wat gebeur het in die verre 
Wes-Transvaal in die vorige eeu. 
Plase en plase is die een na die ander 
van hulle bome gestroop om na Kim- 
berley gekarwei te word. 


Die heer Pieter van der Hoff vertel 
in sy lewensbeskrywing van die koop 
van plase deur die de Beersmaatskap- 
py asook deur private mense om die 
hout in die hande te kry. Plase was 
volop en goedkoop. Die prys van die 
plase was vanaf R2.00 tot R300.00 af- 
hangende van hoeveel hout daar was. 
Die hout is gelewer op Kimberley vir 
R1 tot R4.00 per ossewavrag. Hy, die 
heer Van der Hoff, het vier vragte per 
week gelewer. Hy het ,met gemiddeld 
dertig volk” bome gesaag. Dit gee `n 
idee hoeveel bome daar was. 


Dit is hoog tyd dat ons boere in 
daardie kontrei weer begin om die 
pragtige inheemse kameeldoringbome 
aan te plant, nie alleen omdat dit so 
`n mooi boom is nie, ook nie omdat 
sy saad hoë voedingswaarde vir diere 
het nie, maar ook vir bodembesker- 
ming. 

Maar toe breek runderpes uit. En 
wat is dit `n vreeslike beessiekte! 
Ongevi er 100 myl noord van Verge- 
legen .aar die heer Van der Hoff 
geboer het, breek dit uit en ,onge- 


looflik” gou, skrywe hy, het dit ,op 


Vergelegen plotseling neergedaal.” 
,Binne drie of vier dae was die 64 
osse en by die 300 aanteel beeste aan- 
getas en binne agt dae uitgesterf.” 


By geleentheid van die oorlog tus- 
sen twee inboorlingstamme in Vry- 
burg se wêrelddeel, tussen die stamme 
van die kapteins Dawid Massou en 
Mankoeraan Batlapin, is plase van 
3,000 morg elk ,,uitgeloof aan elke 
blanke vrywilliger wat op kommando 
kom om die oorlog te help beëindig. 
Die plase het aan weerskante van die 
vegtende stamme se gebied gelê. Die 
Boere het Massou, die Koraander kap- 
tein gehelp en die Engelse van Kim- 
berley se kant af vir Mankoeraan by 
Taungs. 

Hierdie ,,vrywilligerplase” was die 
geboorte van die klein Stellalandse 
republiek. ,'n Bestuur of kabinet is 
gevorm uit vyf lede wat elk vyf plase 
toegeken is”, naamlik Gert van Nie- 
kerk, Administrateur, Theodorus 
Doons, sekretaris, Adriaan de la Rey, 
Rudolf Muller en Gert Nieuwoudt. Die 
dorpie wat toe ontstaan het as die 
hoofplek van Stellaland was die teens- 
woordige Vryburg. 


SLOT. 


VROUERUVBRIEK— 


Openingsrede N.IH.S.V.-Kongres te 
Parys op 3 Mei 1971 deur mevrou 
Tini Vorster. 

Dit is vir my 'n eer en 'n voorreg 
om hierdie 30 (dertigste) kongres by 
te woon en 'n paar gedagtes te wissel 
oor die VROU — `n onderwerp wat 
reeds op baie vorige kongresse be- 
spreek is, maar hierdie onderwerp sal 
altyd nuut bly, want daar is min dinge 
wat NOOIT uit die mode gaan nie. 
Modes verander gedurig, maar `n 
VROULIKE vrou is altyd in die mode, 
en om 'n vrou te wees is 'n baie 
moeilike taak, want hoofsaaklik lê ons 
werk daarin om ,MET MANS TE 
WERK”. 

Daar is 'n vrou aan die begin van 
alle groot dinge, en hier wil ek ook 
vanaand hulde bring aan die groot 
dinge wat u as Susters aan die begin 
van was, die begin van die groot dinge 
wat u vermag het, was eerstens in be- 
lang van u Kerk, maar dit was ook 
die begin in ons volkslewe, en hier 
wil ek graag na u baanbrekerswerk 
ten opsigte van ons oues van dae ver- 
wys — Van Rensburg-tehuis, Louis 
Trichardt, Emily Hobhouse, Piet Pot- 
gieter, Machteld Postmus, Ons Tuis 
ens. u was pioniers op die gebied van 
die verpleeg-tehuise vir verswakte be- 
jaardes. U het besef dat hierdie mense 
spesiale sorg nodig het, en dat u daar- 
in geslaag het om 'n . liefdevolle, 
Christelike gees by by al u tehuise te 
laat heers. 

As vroulike vrou, as Christenvrou 
was dit vir u nog steeds die hoogste 
ambisie om 'n getroue, gelukkige en 
invloedryke MA te wees. Daarom kan 
u trots wees op u deelname aan die 
eise wat u kinders en kleinkinders 
aan u stel, maar u as Susters maak ook 
tyd vir die eise van die kinders van 
ons Volk deur u belangstelling in 
Kleuterskool-werk, by name die 'Tink- 
Tinkie-kleuterskool. As ons aan ons 
kinders en kleinkinders dink, die klein 
mensies in ons samelewing, dan be- 
sef ons al hoe meer dat die lewe nie 
saamgestel is van GROOT opofferings 
nie, ook nie verantwoordelikhede al- 
leen nie, maar van klein dingetjies, 
waar `n glimlag, vriendskap, klein 
bietjie hulp .. . maar gereeld gegee, 
die hart oorheers en vreugde gee. 

Ten derde, u verteenwoordiging 
op soveel Rade wat van belang in ons 
volkslewe is — Dowes, Blindes, Kreu- 
peles, Alkoholiste, Kindersorg, ens. — 
laat 'n mens opnuut besef dat u as 
Christenvroue weet dat met dade en 
goeie gawes bind ons 'n gemeenskap 
aanmekaar, maak ons 'n volk hegter. 

Maar ons weet almal dat organisasie 
werk kos, geld vra, en daar is nooit 
'n einde aan fondsinsamelings-funksies 


“AVIE 1$-DIE VROU" 





Mev. T. Vorster eggenote van die 
Eerste Minister 


nie, maar weet dit, dat u groot bydrae 
op hierdie genoemde en baie ander 
terreine nie ongemerk verbygaan nie. 
As ek vanaand so oor die afgevaardig- 
des kyk, dan weet ek u is gelukkige 
mense omdat u weet dat ware vreugde 
kom deur diens te lewer, omdat u 
gewillig diens lewer, daarom kan u 
die mooi leuse uitleef — WEES TOT 
SEËN. U het geleer dat TYD aan ons 
geleen is om in Sy Koninkryk te werk. 
Daardie tyd is KOSBAAR, KORT, ver- 
bygaande, onherroeplik en ons moet 
eendag daarvan rekenskap gaan gee. 
U wat hier vergader is, is dan ook 
die Susters wat altyd genoeg tyd sal 
hê om in diens van die kerk, die volk 
te staan omdat u die WAARDE van 
tyd ken, en u weet daar is nie 'n 
enkele oomblik in ons lewe dat ons 
kan bekostig om tyd te verloor nie. 

In die lewe van ons volk was die 
vrou nog altyd die groot behoudende 
en saambindende faktor. Om haar 
skaar die gesin hulle in wel en in 
wee, sy is die deurslaggewende in- 
vloed, en hierdie rol van die vrou 
sien ons dan ook by liefdadigheids- 
verenigings, in die onderwys, maat- 
skaplike werk, verpleging. Die vrou 
is die een wat met siekes, bejaardes, 
minderbevoorregtes, kinders, haar in- 
vloed laat geld. Maar tye het verander, 
eintlik besonder vinnig verander en 
in hierdie interessante tye waarin 
ons lewe, het die gebiede meer geword 
vir die vrou se kanse en geleenthede 
— die vrou se rol in die gemeenskap 
het in die afgelope dekades verruim 
en haar deelname in die ekonomiese 


ontwikkeling van die land het toege- 
neem. 

Aan die begin van hierdie eeu het 
die koninkryk van die vrou in Suid- 
Afrika bestaan uit haar huis. Sy het 
geen deel aan die openbare lewe ge- 
had of haar met sake van landsbe- 
lang bemoei nie, en van verenigings- 
lewe was daar geen sprake nie, be- 
halwe miskien 'n kerkbasaar of 'n 
landbouskou. Maar daar was tog die 
behoefte aan breër kennis, en die 
eerste deurbraak was die uitgee van 
'n Kookboek in 1890 deur Mev. Dyk- 
man, en in dieselfde jaar `n Engelse 
kookboek deur Hildagonda Duckitt. 
Maar dit was eers in 1925 dat die 
eerste Afrikaanse Universiteit, nl. 
Stellenbosch, oorgegaan het tot die 
aanstelling van 'n dosente in Huis- 
houdkunde. 

Die juweeltjie in daardie eerste 
Afrikaanse treffer, as ons dit so mag 
noem, die kookboek van mev. Dyk- 
man, is haar ,greintjie goud” agter in 
die boek: ,Man en vrou behoort nooit 
hulle geskille voor ander te besleg 
nie, spreek oor sulke punte sag en 
alleen! — en ,Moenie bang wees vir 
te veel kennis nie, wees liewer bang 
dat jy te min daarvan in die praktyk 
sal toepas”. 

Slegs enkele jare gelede was meeste 
van die vrouens tuis, en u wat met 
liefdadigheidsverenigings te doen het, 
weet dat daar baie meer tyd deur u 
lede aan die werk van u verenigings 
spandeer kon word, maar vandag het 
soveel van ons vrouens tot die ar- 
beidsmark toegetree en daar is minder 
dames wat baie van hulle tyd kan af- 
staan omdat as hulle tuiskom van 
`n dag of halfdag se werk, dan wag 
hulle eie huishouding op hulle. 

Tradisioneel het die vrou tot on- 
langs 'n ondergeskikte rol gespeel, 
maar soos in die res van die wêreld, 
het hier in ons land ook 'n omwente- 
ling plaasgevind sover dit die rol van 
die vrou betref op die terrein van 
die arbeid, want haar geleenthede en 
kanse het meer geword. Hier is dit 
bv. interessant om te let dat in 1928 
op Stellenbosch Universiteit net 178 
damesstudente was en in 1970 was 
daar 2,452 damesstudente — en ons 
weet dat in die eerste plek staan die 
breinkrag van die vrou geen tree ag- 
termit vir die van die man nie. 

Wat vind ons in hierdie ekonomies- 
bedrywige blanke bevolking? Tn 1969 
maak die vrou reeds 30.3 persent van 
die bevolking uit teenoor 13 persent 
in 1936. Vrouens word aangetref in 
feitlik alle beroepe in ons land, hulle 
is in professies van argitekte, veeartse, 


(] Blaai om 

DIE VROU 


C] Van vorige bladsy 


en op 1 Julie 1969 is Haar Edele reg- 
ter Leonora van den Heever as reg- 
ter aangestel, mevrou Brink (tot on- 
langs mej. Mann), is alreeds landdros 
in 1962 en senior-landdros in 1970. 
Ons kry 'n brigadier in die Weermag, 
'n direkteur van Gesondheid, en daar 
is reeds 55,900 dames in professionele, 
semi-professionele en tegniese dienste. 

In 1966 is `n begin gemaak om aan 
vakkundiges, mans en dames, die- 
selfde besoldiging te gee, daarna is 
dit geleidelik uitgebrei, d.w.s. as kwa- 
Hifikasies dieselfde is en hulle dieself- 
de werk doen. Die Staatsdiens het in 
1966 die voortou in dié verband &ge- 
neem en daar is reeds aanduidings dat 
die beginsel alhoemeer deur werk- 
gewers in semi-staatsinstellings en in 
die privaat sektor toegepas word. Vir 
die dame met die toepaslike kwalifi- 
kasies en die nodige ywer en deur- 
settingsvermoë en aanpasbaarheid is 
daar ruim en lonende geleenthede in 
al die openbare diens van haar land 
en volk. Allerweë word erken dat die 
vrou 'n wesentlike bydrae kan lewer 
tot die ekonomiese ontwikkeling van 
die land veral in tye van mannekrag 
tekorte. Intussen is getroude vroue 
reeds op aansienlike skaal in diens op 
'n deeltydse grondslag aangestel, en 
in die Staatsdiens alleen is daar meer 
aS 'n duisend vroue in diens op `n 
deeltydse basis. Daar is ook gevalle 
waar werk deur die getroude vrou by 
haar huis afgehandel kan word, en dit 
is natuurlik wonderlik as die vrou by 
haar huis kan bly en nog haar werk 
kan doen. Soos u dus sien, is dit nie 
meer 'n kwessie of die getroude vrou, 
moeder moet gaan werk nie, sy is 
reeds deel van ons arbeidspatroon en 
ons is bewus daarvan dat sy 'n ge- 
weldige bydrae tot ons ontwikkeling 
lewer. Die vrou het dan ook oor en 
oor bewys gelewer dat haar bydrae tot 
ons landsekonomie nie onderskat mag 
word nie. Maar hier wil ek graag 'n 
beroep op ons werkgewers doen om 
die werksomstandighede vir ons ge- 
troude vrouens so gunstig moontlik te 
maak, deeltyds in diens te neem dat 
sy saam met haar kinders n4 skool 
tuis kan wees, werk te verskaf wat 
tuis gedoen kan word, bydraes tot 
kleuterskole en kinderbewaarplekke 
te lewer en te help voorsiening maak 
vir bewaarplekke by of naby die werk. 

As ons na die vrou in die politiek 
kyk, dan vind ons dat toe die vroue 
in Engeland vir stemreg geagiteer het, 
toe was dit die tyd toe ons vrouens 
vir die eerste keer buite haar huis 
begin het met welsynswerk. Ons Afri- 
kaanse vroue het die eer gehad dat 
ons nie moes veg vir ons stemreg 
nie, nee, dit is vir ons aangebied, 


maar na 40 jaar van stemreg is daar 
nie eers 'n handvol dames in die ak- 
tiewe politiek nie. In wese is en was 
die Afrikanervrou nog nie die per- 
Soon om die politieke platform te be- 
styg nie, maar ons dink met peiteit 
aan die vrou se bydrae op soveel an- 
der terreine in ons volkslewe, en ons 
twyfel nie aan ons Suid-Afrikaanse 
vrou se ongeveinsde patriotisme en 
volksdiens nie. Ons weet wat die vrou 
se krag agter die politieke skerms is 
en dat sy haar invloed in stilte laat 
geld om reg te laat geskied. 

Ons is ook trots op ons vrouens se 
ingetoë waardieheid en gevoel van 
verantwoordelikheid as dit kom om 
diens aan haar volk te lewer. Sy kan 
haar waardig en kalm gedra. Interes- 
sant is die feit dat as ons aan die 
Ooste dink ons verbaas is oor die groot 
rol wat mev. Meir in Israel speel, ons 
dink aan `n mev. Ghandi en 'n mev. 
Banderanaika — en dit in lande waar 
die vrou nog meer op die agtergrond 
is, neem hulle reeds die voortou. Dit 
neem egter nie die feit weg dat ons 
Afrikanervrou besonder in die poli- 
tiek van ons land geinteresseerd is nie. 


Die sukses van die vrou op al ons 
terreine van ons volkslewe kan ons 
toeskryf aan die feit dat ons vrouens 
weet, veral ons Christenvrou, dat ... 
Die vrou kan nooit van haar basiese 
rol in die lewe — dié van VROU en 
MOEDER, ontneem word nie. Ons 
vrouens weet om jou deel aan jou 
huis, jou kerk en jou land te doen. 
Dit is beter om mense te VERSTAAN 
as om mense te VERDOEM, en om 
van hierdie wêreld `n beter, geluk- 
kiger en mooier plek te maak, die 
EDELSTE werk is wat 'n vrou kan 
verrig. Sy weet in haar wese is sy 
VROU EN MOEDER. Sy weet rein- 
heid van hart is `n edel erfenis en 
die liefde die mooiste ornament van 
die vrou. 


U wat na hierdie 30ste Kongres ge- 
kom het, u het gekom om weer te kom 
put. U moet 'n mooi boodskap na u 
Tak terugneem, u moet weer opnuut 
gaan besiel, en u kan tot seën wees en 
ryk voel, omdat u weet dat ons is 
alleen arm deur wat ons terughou en 
vir onsself hou, en diegene wat u 
hulp nodig het, hulle is die beste 
pasiënte, want ons Hemelse Vader 
betaal hulle rekeninge aan ons. 


'n Vroulike Vrou is altyd in die mo- 
de, 'n vrou wat diens lewer, is altyd 
gelukkig, en die gelowige Christen- 
vrou vergeet nooit dat die vrou — 
laaste by die Kruis . . . eerste by die 
Graf was — 


WEES 'N SEËN! 


Vir my `n besondere voorreg om 
die 30ste Kongres ope te verklaar. 

JEUGRUBRIEK 


MATTHEUS 3:16 (vervolg) 


Ons het die vorige keer belowe om 
nog iets te sê in verband met die ge- 
daante van die duif waarin die Heilige 


“Gees neergedaal het. In al vier die 


Evangelies word gesê dat die Gees 
SOOS `n duif of in die gedaante van 
'n duif neergedaal het. Volgens Matt. 
en Mark. se weergawe het Jesus die 
Gees soos `n duif sien neerdaal, vol- 
gens Joh. het Johannes die Doper dit 
gesien, terwyl Luk. se berig die indruk 
skep dat die verskynsel deur almal 
wat teenwoordig was, waargeneem kon 
word. Matt, Mark. en Luk. gee nie 
te kenne dat Jesus alleen die stem uit 
die hemel gehoor het nie, terwyl Joh. 
van die stem niks sê nie. 

Die vraag is nou watter betekenis 
die duif of die simboliek van die duif 
in hierdie verband gehad het. Dit is 
bekend dat die duif in 'n aantal gods- 
dienste `n besondere waarde gehad het 
en dikwels in verband met die god- 
heid gebring is. Ook in Israel het die 
duif `n redelik belangrike rol gespeel 
bv. in die offerdiens (vgl. Lev. 5:7, 
Luk. 2:23 en 24.) en in die Rabbynse 
literatuur kom die duif meermale 
voor as sinnebeeld vir die gemeente 
Israel. 

Sommige geleerdes het gewys op 
die uitspraak in Gen. 1:2 waar gesê 
word dat die Gees oor die waters ge- 
sweef of gebroei het. Ook is gewys 
op die rol wat die duif met die sond- 
vloed vervul het en is die vraag ge- 
vra of hierdie simboliek nie soos ten 
opsigte van die skepping en die nuwe 
begin na die sondvloed `'n nuwe 
skepping of bedeling moes aandui, 
wat met die neerdaling van die Gees 
op Jesus begin het nie. 

'n Ander moontlike verklaring is 
die opvatting wat by die Jodendom 
bestaan het dat die Bath @ol `n ge- 
luid gemaak het soos die koer van 
'n tortelduif. Bath @ol beteken letter- 
lik vertaal ,,dogter van die stem.” Die 
Jode was daarvan vas oortuig dat 
God sedert die verskyning van die 
laaste profete soos Haggai, Sagaria en 
Maléagi nie meer met sy volk ge- 
spreek het nie en eenvoudig geswyg 
het. In die plek van die vroeëre dui- 
delike spreke van God tot en deur 
sy profete het slegs `n swakke ,,in- 
fluistering” gekom wat ook slegs vir 
'n paar enkelinge hier en daar be- 
skore was. Hierdie veel swakkere en 
beperkte spreke van God is die Bath 
@ol genoem en die feit is betreur dat 
God nie soos van ouds met sy volk 
gespreek het nie. 

Dit is egter baie onwaarskynlik dat 
die duif as 'n simbool van die Gees 
van God kon gegeld het en dit gaan 


Bybelstudie—HEILIGE GEES en DUIF 


hier gewis nie om die Bath @ol nie. 
Ons moet eerlik erken dat ons nie 
weet wat die verklaring is van die 
gedaante van die duif by hierdie ge- 
leentheid nie. Dit is egter duidelik dat 
vir die evangeliste dit belangrik was 
om te stel dat daar `n sigbare ver- 
skyningsvorm van die (Gees was en 
dat die waarheid van hierdie gebeure 
bo alle twyfel vasstaan. Dit gaan om 
die werklikheid van wat gebeur het. 
Nie die ,,hoe” is belangrik nie, maar 
wel die onomstootlike feit dat die 
Heilige Gees op Jesus neergedaal het 
en dat dit siebaar en hoorbaar waar- 
geneem kon word. 


DS. G. M. M. PELSER 

Volgens O.T. verwagtings sou die 
Messias toegerus wees met die Gees 
van God. (Jes. 42:1) Die vraag is nou 
wat die betekenis was van hierdie 
neerdaling van die Gees op Jesus. In 
Joh. 1:32 word gesê dat die Gees op 
Hom gebly het en in Luk. 4:1 word 
berig dat Jesus vol van die Heilige 
Gees van die Jordaan af, dit wil sê 
van sy doop af, teruggekeer het. In 
Hand. 10:38 verklaar Petrus dat Jesus 
deur God gesalf is met die Heilige 
Gees en met krag. 


Die salwing van iemand tot koning- 
skap het gewoonlik fisies geskied en 
ons lees dat na die salwing van Saul 
en Dawid die Gees van God oor hulle 
vaardig geword het. (I Sam. 10:6; 
16:13) Ook in Jes. 61:1 is sprake van 
die salwing van die profeet met die 
Gees van die Here. `n Verbintenis 
tussen die Messias en die messiaanse 
gawe van die Gees kom ook voor in 
die Joodse Openbaringsgeskrifte waar- 
in sprake is van die neerdaling van 
die Gees op die Messias en `n stem 
uit die hemel. 


'n Opvatting wat hier verwerp moet 
word is dat dit in hierdie gebeure ge- 
gaan het om die aanneming van Jesus 
tot Seun van God. Dit is dwarsdeur 
in die N.T. duidelik dat die vroeë 
Christelike gemeente nooit hierdie 
opvatting gehuldig het nie en dat dit 
eers heelwat later deur die dwaalleer 
die kerk ingedra is en dan onder die 
invloed van die heidengodsdienste. 


'n Verdere vraag is of ons die ver- 
skyning van die Gees bloot moet sien 
as bemiddeling van `n goddelike open- 
baring en of hier tog ook 'n toerus- 
ting van Jesus met die Gees plaasge- 
vind het. Uitsprake waarna ons reeds 


verwys het soos ook Luk. 4:14 dui op 
'n begaafdheid van Jesus met die 
Heilige Gees na sy doop. (vgl. ook 
Joh. 3:34) Volgens Mark. dryf en 
volgens Matt. en Luk. lei die Heilige 
Gees Jesus die woestyn in om deur 
die duiwel versoek te word. In die 
sinagoge van Nasaret lees Jesus uit 
die boek Jesaja (61:1v) en verklaar 
dan ten opsigte van die woorde die 
Gees van die Here is op my, ,vandag 
is hierdie Skrif in julle ore vervul.” 
Hiervolgens wil dit dus voorkom asof 
Jesus self van oortuiging was dat Hy 
met die Gees toegerus Was. 


Ons kan nie die feit wegredeneer 
nie, dat Jesus se Persoon met die (ees 
verbind was tydens sy aardse werk- 
Saamheid en dat die IEvangeliste hier- 
die teenwoordig wees van die (Gees 
verbind het aan die doopgebeure. Dat 
Jesus met sy doop eers Messias ge- 
word het of eers van hierdie oomblik 
af bewus geword het van sy messiaan- 
se opdrag kan nie beweer word nie. 
Ons moet aanvaar dat die kombinasie 
Jesus en die Gees alreeds voor die 
doop bestaan het, maar eers met die 
doop openbaar is. Die doop van Jesus 
is dan die openbare vertrekpunt van 
die heilswerk van Jesus waarvan die 
hooftaak is om die duiwel te oorwin 
en te vernietig. 


Sy heilswerk geskied egter nie son- 
der die Gees nie en die Gees bly 
verbind aan die Persoon en die werk 
van Jesus. Sedert Sy doop tree Jesus 
met mag en gesag op en die Gees 
word telkens in hierdie verband ge- 
noem, maar dan is die bedoeling nie 
die Gees as onpersoonlike krag nie. 
Ons moet die noem van die Heilige 
Gees by die heilswerk van Jesus veel- 
eer sien as 'n aanduiding van die 
eenheid in optrede tussen Jesus en 
die Gees. Hulle is wel as Persoon van 
mekaar te onderskei maar een in hulle 
optrede en werk. (vel. Joh. 16:14-15; 
TT Kor. 3:17). Hierdie eenheidsoptre- 
de geld nie net vir Jesus se aardse 
lewe nie, maar ook n4 sy verkondi- 
ging. Ook in die tyd van die kerk, die 
tyd tussen hemelvaart en wederkoms 
is die Here nie sonder die Gees nie en 
die Gees nie sonder die Here nie en 
werk hulle elke dag in die gemeente. 
In hierdie lig moet ook die uitsprake 
gesien word dat Jesus sou doop met 
die Heilige Gees. Wanneer iemand in 
die Naam van Jesus gedoop is word 
hy ook in besit geneem deur die Hei- 
lige Gees en slegs wie deur die Heili- 
ge Gees besit word, kan bely dat Jesus 
Christus die Here is. (I Kor. 12:8) 
Daar is talle uitsprake in die N.T. 
wat hierdie eenheid in optrede onder- 
skryf en op die voorgrond stel. 


Die Toekomsbeplanning 
van die deug van die 
Hervormde Kerk 


TOEKOMSDROME 


Eerstens wil ek graag my dank uit- 
spreek om tegelyk met so baie kerk- 
moeders oor `n baie aktuele saak te 
praat en hiermee bring ek ook die 
groete oor van die Raad vir die Be- 
lydende Jeug. 


MNR. HELGARD COERTZE 


WIE IS DIE JEUG 


Die Raad vir die Belydende Jeug het 
volgens opdrag net te doen met jong 
lidmate en buite die skool. Dit is soos 
dit teoreties staan maar die kleineres 
is tog ook jeug van die kerk en die 
kerk moet hulle ook in aanmerking 
neem. 

Die taak lê dus by die jeug in die 
puberteit en in die adolessensie d.w.s. 
die pubesent en adolessent. 


Vir eersgenoemde is die Raad vir 
Kategese verantwoordelik. 


Die jeug, veral as hulle nie aan 
tradisie gebonde is nie, soek langs 
alle paaie, dwaal deur alle velde en 
kruis hulle eie paaie weer en weer. 
Hy maak toere in die ryk van idees, 
hy word gedryf deur die jagtersinstink 
en 'n sug na geestelike avontuur. 


Eintlik stel hy die drif om te soek 
bo die geluk om te vind. 


As kind het hy met vreugdevolle 
verbasing die wêreld van dinge ont- 
dek, as pubesent versink hy smagtend 
in die wêreld van gevoelens en vir 
die adolessent word die wêreld van 
idees geopen. Hy ervaar vir die eerste 
keer die verrukking van 'n eie idee- 
konstruksie, eie menings en eie insig. 


Dis goeie oefening maar die spele- 
tjie word gevaarlik wanneer hy dit 
voortsit op die terrein van die hoog- 
ste lewenswaardes veral van die .Gods- 
diens. 


Hier het u die vernaamste rede 
waarom hulle nie maar al soekende 
aan hulle self of aan die leiding van 
die jeugvereniging bestuur oorgelaat 
mag word nie. 


Dis nodig dat hulle in opdrag die 
dinge self ondersoek en die paaie 
self loop maar altyd met `n jeugleier 
byderhand aan wie se kennis en 
ervaring hy uiteindelik sy eie idees en 
gevolstrekkings kan toets. 


[7] Blaai om 

JEUGBEPLANNING 


[7] Van vorige bladsy 


U ken die houding van die jong 
mens in dispuut. Hy doen dit met erns 
en oorgawe van sy hele persoonlik- 
heid. Hy argumenteer nie om die 
waarheid te bereik nie maar om te 
bewys dat hy dit reeds besit. Hy oor- 
deel en veroordeel met `n radikalisme 
wat geen ruimte laat vir kompromis 
nie en met die fanatisme van `ʼn 
siener, wat blind is vir alles wat nie 
tot sy eie visie behoort nie al is dit 
op die ou end net met `n almiskie- 
argument. 


Baie van ons jeug kry soos die Hol- 
landers dit uitdruk hulle godsdiens- 
kennis ,te hooi en te gras” en dan 
kom die groot twyfel. 


Die slagoffers van rasionale twyfel 
kom uitsluitend uit die ongodsdiens- 
tige of liberale milieu d.w.s. wat die 
godsdiens nie by die huis in gedrink 
en geassimileer het in die psigiese 
organisme nie. 


Hulle kennis kry hulle hoofsaaklik 
in die skool. Hierdie kennis verdwyn 
later saam met die geloof aan feetjies 
en kabouters en word die heilige 
boeke verwerp as verhewe fantasië. 


Wanneer in die naaste omgewing 
vitalistiese ekonomiese of hedonistiese 
waardes die lewe beheer, dan word die 
godsdiens vir die kind `n verre vreem- 
de gees, wat 'n enkele keer met 'n 
vroom besoeker binnevaar maar gou 
weer wegdryf sonder om enige her- 
innering agter te laat. 


Die waan van die twyfel is een van 
die grootste destruktiewe magte van 
ons tyd. Hy wag vir jou by die uit- 
gang van die kindertuin, hy dring 
hom as metgesel op vir heel die lewe. 


Daar is net een mag wat hom kan 
afweer en dit is 'n diepgodsdienstige 
milieu. Waar dit verswak ontstaan 'n 
geslag van stuurlose, hulpelose twy- 
felaars. 


Die enigste plek dus waar 'n ste- 
wige fondament gelê kan en moet 
word, is in die huisgesin. Die beteken 
egter nie soetsappige gevoelsgods- 
diens nie maar 'n huisgesin waar die 
diepafhanklikheid van God belewe 
word met die grootste piëteit. Dan 
eers kan dit geassimileer word in 
die psigiese organisme. 


Die Raad vir die Belydende Jeug 
se toekomsdroom kom in `n paar 
woorde neer op die bearbeiding van 
elke jong lidmaat deur sy eie kerk- 
raad. 


Die program wat die Raad daar 
gestel het is 'n poging om aan Kerk- 
rade leiding te gee oor die ,,wat” 
van die jeug aksie. 


Nou bly nog die ,,hoe” oor. Hoe 
moet die jeug gelei word om tot ge- 
loofskalmte en sekerheid te kom? 


Selfs in huise waar nog aan gods- 
dienstige tradisies vasgehou word, het 
die jeug meestal afkeer om met hulle 
ouers oor hulle probleme te gesels en 
soek liewers die oplossing by vriende 
en vriendinne. Met 'n gelyke kan 'n 
mens tog oor dinge praat en volkome 
vry bly. Ouers verval gemaklik tot 
`n al te gesagvolle optrede waardeur 
die jeugdige voor die dilemma te 
staan kom om of sy vryheid prys te 
gee of sy ouers te bedroef. In `n 
godsdienstige huis kan dit egter nie 
veel kwaad doen nie omdat hulle eg- 
ter nog lewe in die glans van 'n tra- 
disie. 

Die probleem lê egter by dié waar 
daar nie meer kontak is met die kerk 
en die naglans van 'n vroeëre tra- 
disie besig is om te verdwyn omdat 
die bron uitgedoof is. Hulle kennis 
kry hulle net by die skool wat hom 
beperk tot die streng neutraal eerbie- 
diging van die ,,godsdienstige begrip- 
pe van anders-denkendes”. 


Wie sal dan die jong mens help in 
sy geestelike nood? 


Die Raad vir die Belydende Jeug 
het hierdie opdrag ten opsigte van die 
adolessent en het gedurende die afge- 
lope paar jaar baie aandag gegee aan 
kampterreine waar leier en volgeling 
in ideale omstandighede met mekaar 
gesprek kan voer. Daarby kom nou 
nog die konkrete voorstelle vir die 
inkleding van sinvolle programme en 
studietemas. 


Al1 die planne is nie stralende voor- 
bodes van 'n nuwe lente nie maar 'n 
eerlike poging om die probleem die 
hoof te bied. 


Die jeug het leiding nodig en daar- 
voor is besielde en toegewyde leiers 
nodig. Die meeste van ons jeug is 
ontvanklik vir leiding. Hulle is egter 
so krities teenoor die leier dat die 
meeste die oplossing by hulle self 
soek. 


Wie dus die jeug op godsdienstige 
terrein wil nader moet dit met groot 
takt en intense begrip doen sonder om 
gesag in te boet want gesag en dis- 
sipline gee die jeugdige `n gevoel van 
veiligheid. 


Die oplossing vir elke gemeente lê 
dus nie in `n ouderling vir jeugwerk 
en die predikant se pogings alleen nie. 


Dit lyk my dat elke gemeente `n 
komitee vir jeugwerk moet hê waar- 
van die ouderling vir jeugwerk voor- 
sitter is en die lede diegene is wat 
bereid is om 'n uurtjie in die week 

besig te wees met `n homogene groep 
van die jeug want die oplossing lê al- 
leen in die persoonlike gesprek en 
nie in sedepreke en lesings nie. 'n 
Mens staan verbaas met watter oor- 
gawe die jongmens kan gesels met 'n 
leier in wie hulle volkome vertroue 
het. 


Met die doel van werklike jeug- 
leiding voor oë het die Raad `'n pro- 
gram vir 5 agtereenvolgende jare op- 
gestel. Die eerste vier kan as trappe 
gesien word dat na die vyfde lei, of 
dit kan as 4 naastenby identiese pro- 
gramme gesien word indien dit beter 
in die organisasie sou pas. Vir elke 
groep moet daar `n simpatieke leier 
wees en hulle is daar in elke gemeen- 
te en hulle wag net om gevind te 
word. 


Ons beoog daarmee om die jeug so 
trots op hulle kerk te maak dat dit 
vir hulle nooit inspanning sal wees 
om diens in enige opsig te lewer nie 
maar net louter vreugde. 


Ek voorsien dus dat die jeug na u 
sal kom om te kom help as leiers en 
dan vra ons dat u hulle nie moet 
wegstuur nie soos baie duidelik staan 
in Matt. 14:16. ,Maar Jesus sê vir 
hulle: Hulle hoef nie weg te gaan 
nie; gee julle vir hulle iets om te 
eet.” 


Nou bly daar nog vir my oor om 
by u te pleit om ook 'n keer te dink 
aan jeugtuistes in ons groot stede en 
in dorpe soos Klerksdorp en Witbank 
byvoorbeeld. Dis nie nou my taak hier 
nie maar ek wil tog beklemtoon dat 
ons jeug wat weg is van hulle ouer- 
huise blootgestel is aan verwildering 
en soos ryp appels val in die skoot 
van diegene wat hulle oor hulle ont- 
ferm met watter doel ookal. So het 
ons baie lidmate verloor wat vandag 
'n sieraad vir ons kerk kon wees. 


(Voordrag gehou by die N.H.S.V. 
kongres Mei 1971). 


Toe iemand sê: Ek gaan alleen kerk 
toe, as ek daar behoefte aan het, 
reageer die dominee daar op met die 
nugtere opmerking: Ek is bly dat my 
moeder anders was. 


Hoe so? Vra die ander een toe: Wel, 
sê die dominee, ek het vroeër altvd 
so weinig behoefte gehad om na die 
skool te gaan. 


Okke Jager, 


BEE SEINDERS SE HERVORMER 


Voedsel en eetgewoontes in die Bybelse tyd 


Die huisvrou in die Bybelse tyd was 
baie gesteld op die maaltye wat aan 
haar huisgesin voorgesit is. Alles moes 
baie skoon en netjies wees en sy het 
self alles voorberei. Die kos was baie 
eenvoudig en daar was nie 'n groot 
verskeidenheid nie, maar as ons MOOoi 
daaroor dink, is dit maar dieselfde as 
wat ons volk ook nog eet — ons kos 
is maar net op meer verskillende ma- 
niere verwerk en voorberei. 


Destyds het hulle gewoonlik twee 
maaltye per dag geniet — ontbyt in 
die oggend en dan weer die aandete 
wat eintlik die hoofmaaltyd was. Voor 
elke maaltyd moes almal hulle hande 
deeglik was, want die voedsel is met 
die hand geëet. Voordat hulle begin 
eet, is daar eers seën gevra en God 
gedank vir die voedsel en daarna is 
die Here ook geloof vir die goeie 
gawes. 


Die tafels wat gebruik is, was naam- 
lik laag en almal het rondom op lae 
banke of kussings gesit of gelê. Die 
een elmboog het dan op die tafel ge- 
rus en die een persoon het feitlik 
teen die ander geleun. Ons lees bv. 
dat Johannes tydens die laaste maal- 
tyd saam met Jesus, teen die bors 
van Jesus geleun het. In baie gevalle 
het almal sommer op die vloer gesit 
rondom die skottel waarin die kos 
was. Die kos is in houtskottels bedien 
of soms ook in die pot waarin dit ge- 
kook is. 


Die hoofvoedsel was nie vleis nie, 
maar wel brood en water. Die brood 
is gemaak van koring wat gewoonlik 
self ge-oes en gemaal is. Die meel is 
dan met sout en olie en soms ook met 
suurdeeg, gemeng en gebak. Daar was 
verskillende maniere waarop die 
brood gebak is. Die eenvoudigste ma- 
nier was om plat roosterkoeke oor die 
kole of op 'n warm klip te bak. Hulle 
het ook klei-oonde gehad wat ver- 
warm is, dan is die deeg daarin ge- 
plaas en dit is toegemaak. Later word 
die klei voor die opening weggebreek 
en die gaar broodjies uitgehaal. 


Brood is nooit met `n mes gesny nie, 
maar altyd met die hand in stukke ge- 
breek. Vir die Israeliete was brood `n 
simbool of teken van die lewe en om 
dit te sny sou dus beteken om die 
lewe self te sny of te vernietig! 





EKG 





Die stukkies brood is gedoop in 'n 
mengsel van wyn en water of, asyn en 
water in die geval van die armes wat 
nie wyn kon bekostig nie. Daar was 
net een skottel en daarin het almal 
hulle stukkies brood gedoop — daar- 
om moes hulle hande ook altyd skoon 
wees. 


Wanneer daar groente of vrugte 
verkrygbaar was, is dit saam met die 
brood geëet as bykos. Die vernaamste 
groente was boontjies, lensies, kom- 
kommer, knoffel, uie en wortels. Oly- 
we is dikwels gebruik (groen of ryp) 
en vrugte soos vye, appels, pere, le- 
moene, dadels en druiwe was deel van 
die maaltyd. Olyfolie was 'n baie be- 
langrike artikel in die huisvrou se 
kombuis. Dit is gebruik as vet en is 
feitlik by al die kossoorte gebruik. 
Daarom lees ons van die weduwee wat 
vir Elisa gesê het dat sy nog net meel 
en olie het vir een broodjie en toe 
hy by haar gebly het, het die meel en 








Oorde van Bybelse tye. 





die olie nooit opgeraak nie; daar was 
elke dag genoeg vir hulle daaglikse 
brood. 


Vleis is slegs vir spesiale geleent- 
hede voorgesit. Dit was gewoonlik 
skape, beeste of bokke wat geslag is. 
Die bloed van die diere is aan die 
Here geoffer en mog nie geëet word 
nie. Die vleis is gekook of oor die 
kole gebraai. Vir `n feestelike ge- 
leentheid is 'n vetgemaakte kalf ge- 
slag. So `n kalf is vir `n tyd lank in 
'n hok gehou en gevoer; dit is dan 
kort voor die maaltyd geslag en dade- 
lik gaargemaak en voorgesit. 


In die dele naby die See van Galilea 
was vis 'n baie belangrike voedsel. Dit 
was volop en goedkoop en meesal het 
elkeen hulle eie vis gevang. Die vis 
is ook oor die kole gebraai. 


[7] Blaai om 

VOEDSEL EN 
EETGEWOONTES 


Sprinkane was nog iets wat veral 
deur die armer mense geëet is. 
Johannes die Doper het in die woes- 
tyn van sprinkane en wilde heuning 
gelewe. Die sprinkane is gebraai of 
in olie gebak. Soms is dit in die son 
gedroog en dan gemaal en van hierdie 
meel” is sop gekook. 


Melk was nog `n baie belangrike 
deel van die diëet. Bokmelk sowel as 
beesmelk is gebruik. Die melk is gE- 
woonlik suur of dik gedrink. In daar- 
die warm dele kon dit nie lank vars 
bly nie. Van die dikmelk is ook kaas 
of botter gemaak deur dit in 'n leer- 
sak te hang en te skommel totdat 
botter of kaas gevorm is. Hulle het 
ook die melk gedroog om op reis te 
neem. Dan het hulle hierdie poeier- 
melk net met water gemeng om melk 
te maak. Klink dit vir julle bekend? 


Sekere dinge was vir die Israeliete 
verbode voedsel. Dit was o.a. die bloed 
van diere, die vet van offerdiere en 
dan natuurlik ook die onrein diere — 
lees gerus die lys van diere wat in 
Levitikus 11 genoem word. Die 
Israeliete was ook verbied om saam 
met heidene aan te sit vir `n maaltyd. 


'n Maaltyd was vir die Israeliet nie 
net 'n geleentheid om die liggaam te 
voed nie. Dit was vir hulle 'n belang- 
rike deel van hulle lewe en dit het ook 
'n dieper betekenis gehad. Wanneer 
jy saam met iemand brood geëet het, 
was daar `n band van vriendskap ge- 
smee; nou was julle nie meer vreem- 
delinge nie maar vriende. Om jou 
brood met iemand te deel het beteken 
dat jy alle moontlike griewe wat jy 
miskien teen hom gehad het, vergewe 
en vergeet. 


HELP TOG ASSEBLIEF! 


Outjies, die moeë reisiger het by 
die kruispad aangekom, maar `'n 
kwajong het blykbaar die letters op 
die wegwyser deurmekaar gegooi. Kan 
julle dit miskien weer regskuif. Die 
dorpe se name leer ons in die Bybel. 


[] Na bladsy 21 vir oplossing 


Oond€ van die Bybelse byd. 


Die hoogste vorm van gasvryheid 
was om 'n vreemdeling te nooi om 
saam met jou te eet. Genooide gaste 
is met 'n soen verwelkom en hulle 
voete is gewas terwyl hulle ook `n 
spesiale kom water gekry het om hulle 
hande te was. Die gas het altyd die 
beste plek aan tafel gekry en het 
ook die beste en grootste porsie ont- 
vang. Onthou julle nog vir Josef en 
sy broers in Egipte? 

Gaan lees `n bietjie van die maal 
tye waarvan ons in die Bybel lees. Ek 
noem 'n paar, maar julle kan self nog 
meer soek. Die paasmaaltyd in Egipte; 
die maaltyd van Saul toe Dawid nie 
opgedaag het nie; Ester se maaltyd 
vir Ahasveros en Haman; Belsasar se 
maaltyd en in die Nuwe Testament het 
Jesus o.a. saam met Simon, Saggelis 
en die dissipels geëet. 


BYBELKENNISEKSAMEN 


Maats, onthou gedurende Augustus- 
maand skryf almal weer die Bybel- 
kenniseksamen. Verlede jaar het meer 
as 15,000 maats geskryf. Vanjaar hoop 
ons dat daar meer as 20,000 sal wees. 
Dis heerlik en dit is baie maklik. 
Daar is vraestelle vir @6-jariges, 7- 
jariges, 8, 9, 10, 11, 12, 13, 14-jariges 
cen dan ook `n vraestel vir ons Katki- 
sante. 

Vir die groepie 6 tot 11 jaar is daar 
die geskiedenis van Josef en Moses 
en dan ook die Lydingsgeskiedenis 
van Jesus, die Kruisiging, Dood en 


Opstanding, die Verskyning, Hemel- 
vaart en Pinkster. Hierdie outjies 
skryf net tot en met Sondag 27 Junie 
se lesse uit die teksboek. 


Vir die 12, 13 en 14-jariges is die 


leerstof mooi uiteengesit in die les- 
rooster (teksboekie.) 

Die vrae is maklik en daar word 
pragtige sertifikate gegee aan die 
outjies wat slaag. Praat met julle 


juffrou of meneer wat Sondae vir julle 
les gee. Hulle sal alles baie mooi aan 
julle verduidelik. 

Groete, 

Oom Mike. 

Dwars: 


1. Die profeet wat `n skaapwagter 
was. 


3. Die stad van Dawid, ook Jerusa- 
lem genoem. 


5. `n Jairiet wat een van die pries- 
ters van Dawid was. (2 Sam. 20). 


6. Hy het van die bangoed geneem 
toe Josua Jerigo ingeneem het. 


8. Tydens `n bruilof op hierdie dorpie 
het Jesus sy eerste wonderwerk 
gedoen. 


11. In die gelykenis van die saailand 
het die vyand in die nag hiervan 
tussen die koring gesaai. 


14. Hy was `n priester skrifgeleerde 
wat van Koning Artasasta van 
Persië verlof gekry het om na 





Blokkiesraaisel 





Jerusalem te gaan. (Een van die 
boeke in die Bybel dra sy naam). 


16. Die seun van Jakob wat die stam- 
vader van Dawid was. 


17. Die Israeliete het `n sak aangetrek 
en as op hulle hoofde gegooi as 
teken van... ... 

18. Die Bybel noem die plek van aan- 
bidding `n tempel. Wat noem ons 
dit vandag? 


19. Die oudste seun van Adam en 
Eva. 


1. `n Goddelose koning wat 'n ander 
man se wingerd begeer het. 

2. 'n Woestyn waardeur Israel moes 
trek op pad na Kanain. 


23. Dit was Benjamin se 
waarin Josef se goue beker gevind 
is. 

4. Die man het die heel eerste reën- 
boog gesien. 

7. Een van Saul se leërowerstes. 

9. Een van Airon se seuns. 


10. Farao het sewe hiervan in sy 
droom gesien. 

12. Jael het vir Sisera hiervan gegee 
toe hy water gevra het. 


13. In hierdie dorp het Jesus `n wedu- 
wee se seun uit die dood opgewek. 


15. Hierin het die Israeliete die klip- 
tafels met die Tien Gebooie be- 
waar. 


16. 'n Os en `n esel mag nie saam in 
een hiervan trek nie. 

Maats, hier is `n bietjie kopkrap en 
naslaan vir die outjies wat regtig wil 
probeer. Die wat dit kan regkry, moet 
hulle oplossing stuur aan: Oom Mike 
Roos, Posbus 18331, Hercules, Preto- 
ria. Voltooi die vormpie onderaan en 
pos dit saam met die blokkiesraaisel 
voor 15 September 1971. Ons het vier 
pryse van 50c vir die wat kans sien 
daarvoor! 
Naam: 


Adres: Ha Ma AR. Haldak IN n 


@uderdoms Hs ad ede dad N 


OPLOSSING VAN PLEKNAME: 


(Lees bladsy 20) 


BETHLEHEM JERUSALEM 
DAMASKUS JERIGO 
KAPERNAUM NASARET 


[7] Vervolg op bladsy 29 

LESERS SE BRIEWE 


Wyle ds. van Drimmelen 


Geachte Redakteur, 


Ek is nie 'n goeie slim skrijver nie 
maar ek voel ek moet `n stukkie skrijf 
in Die Hervormer. Ek is ook gevra om 
iets te skrijf want ver `n paar maande 
gelede het ek in Die Hervormer 'n 
kiekie gesien van wijle Ds. P. W. 
van Drimmelen en ouderling Benade 
wat saam met hom na Angola was, 
maar ek het nie juis gelees nie, want 
ek is soo bekend met darie gebeurte- 
nis dat ek nie meer gelees het nie 
maar iemand sê mij dat daarin staan 
dat wijle ds. alleen in `n woestijn 
begrawe is, maar ek kan net sê dat 
dit nie soo is nie. Die liewe ds. is 
baie ordentlik en met liefde en eer 
begrawe. Toe hij 'n toesprakie gehou 
het met sy koms in Angola het hy 
gesê, dat dit beter sal wees as daar 
miskien 'n predikant te sterwe kom 
in die vreemde land, dat sij bene maar 
later moet opgegrawe word en in S.A. 
herbegrawe word bij sij familie en dit 
was juis sij beurt om dit oor te kom. 
Voor hij terug is, hij het siek geword 
aan die griep en is oorlede. Dit was 'n 
wrede slag vir baie Christelijke kerk- 
mense in Angola. Hij is baie mooi op- 
gepas en versorg. Met sij siekte was 
hij in mij ouers se huis, ouderling 
A. Alberts. Ons kerk en pastorie was 
ook op sij plaas, die beste dokter is 
ontbied, maar die laaste dag in sij 
lewe het ons gemerk hij is sleg en sal 
dit nie lank meer maak nie. Weer 
is die dokter ontbied en hij neem 
toe ds. se koors. Toe vra ek: Hoeveel 
koors? Toe sê die dokter en mij broer 
wat voor ds. gestaan het: 43 grade. 
Dit is 'n Portugese koorsmeter, ook 
maar soos die Duitsers s'n, die 43 
is die hoogste. Ons merk toe ook sij 
asem is kort, maar nog vra hij: Wat 
sê die dokter? Toe sê mij broer: Ag 
ds. hij het nog hoop dat u beter sal 
word. Die dokter was haastig, hij het 
natuurlijk gesien die sterwe is daar. 
Toe dink ons: Nou moet ons ver oulaas 
vir hom weer bid. Ek het 'n mooi ge- 
bede boekie gehad. Ek het die boekie 
vir ds. Jacobs gegee ver die museum. 
Nou ja, ek val toe haastig op mij 
knieë en wil die gebed op sterwe vir 
hom bid. Baie mense was daar, maar 
almal was te hardseer, en toe ek begin 
toe kom `n goeie man, B. Paiva. Hij 
was `n Portugese kolonel se seun, sij 
moeder `n tante van ons. Toe lees hij 
die gebed, maar dit was net klaar toe 
sterf ds. Daar is `n baie mooi kis, 


laat maak en `n ordentlijke sinkkis 
om die doodkis in te plaas ver later 
vervoer na die Republiek. Mij suster 
wat so mooi handwerk kon doen, het 
sij doodkis binne opgemaak met wit 
kant. Toe is hij bij die kerk begrawe. 
Mij vader, wijle A. Alberts, het die 
begrafnis gehou en het die toga oor 
die doodkis gesit, totdat die draer dit 
moes in die graf sit. Hij het nog 'n 
mooi rede daar bij gehad uit die Bijbel 
na aanleiding van Elia se mantel wat 
toe op Elisa gekom het, en net Soo 
het die gemeente ook getroos met die 
hoop dat wijle ds. se seuntjie, Pieter, 
ook eendag sal predikant word en in 
sij vader se voetspore sal volg. Daar 
is ook later 'n fonds vir Pietertjie in- 
gesamel. Al die Angola Hervormde 
kerkmense het gehelp en gedoen wat 
hulle kan, die heengaan betreur. Al- 
mal was soo verdrietig oor die onver- 
wagte dood. Net voor ds. se dood, 
toe roep 'n broer van mij na mij en 
sê ons moet nie huil nie, hij het die 
nag 'n gesig gesien dat voor ds. se 
bed engeltjies sit en sing. 


Mev. P. F. Venter, Tsumeb Posbus 
548, S.W.A. 
Meneer die Redakteur, 


Ek het die brief van suster P. F. 
Venter van Tsumeb met aandag deur- 
gelees en wil haar daarvoor bedank. 
Dit wys vir ons met hoeveel liefde 
en sorg wyle ds. van Drimmelen op 
sy siekbed behandel is. Die brief ge- 
tuig van daardie kenmerkende teer- 
heid wat ons van tyd tot tyd by die 
sterfbeddens sien. Dit is 'n klein stuk- 
kie geskiedenis wat die suster hier na 
vore gebring het. Hierdie brief be- 
hoort dan ook @rens in ons S. P. 
Engelbrecht Museum, tussen die stuk- 
ke van wyle ds. van Drimmelen ge- 
plaas te word. 


Wat betref die artikel wat ek ge- 
skryf het oor wyle oud-ouderling Gert 
Benade en sy seun, waarin ek verwys 
na die graf van ds. van Drimmelen 
(sien Die Hervormer” van April 
1970), staan daar nêrens een woord 
dat hy ,in die woestyn” begrawe is 
nie. Die suster skryf dat dit aan haar 
meegedeel” is dat ek beweer het 
dat die graf in die woestyn lê. Nee, 
ek het geskryf dat hy ,nie ver van 
Humpata af” begrawe is nie, en direk 
daarna siteer uit `n baie bekende 
Afrikaanse gedig: 

“Dis `n vallende traan, dis 'n graf 
in die gras, dis al . . .” Omdat die 
woorde van hierdie gedig nie tussen 
aanhalingstekens gedruk is nie, KON 
'n leser moontlik aflei dat die graf 
daar eenkant in die gras lê, maar `n 
woestyn het tog nie veel gras nie. 
Naby Humpata, teen die dorp, is tog 
ook nie `n woesteny (woestyn) nie. 
Ons kan tog aanneem dat `n gemeen- 
te hulle geliefde leraar nie in die 
woestyn sou ter ruste lê nie. Die per- 
soon wat die mededeling aan die sus- 
ter gedoen het, praat waarskynlik uit 
sy geheue. 

— P. J. Theo Koekemoer. 


Korreksie in verband 
met die Vissers 


In my artikel oor ,,Potchefstroom in 
die ou dae” wat in Die Hervormer 
van April 1.1. verskyn het, het ek 
bietjie klei getrap met die geslagsre- 
gister van die Vissers. 

Oudl. Henning Visser van Hartley, 
Rhodesië het my hierin reggehelp. Ek 
bedank hom daarvoor. Hy skrywe dat 
Jan (Boomplaas) Visser nie die oud- 
ste broer van oudl. Henning Visser, 
die bekende Potchefstroomse ouder- 
ling van die vorige eeu, was nie, maar 
sy vader. 

Verder skrywe oudl. Visser dat sy 
vader nie Andries Petrus was nie, 
maar dat sy vader, Henning Joh. 
Visser, derde seun van oudl. Henning 
Visser, getroud was met die weduwee 
van Andries Petrus wat 'n seun was 
van generaal Cronje, maar met die 
tweede Vryheidsoorlog gesneuwel het. 

Die geslagslyn van die Vissers loop 
dus van kommandant Jan (Boom- 
plaas) Visser na ouderling Henning 
Visser van ds. Van der Hoff se tyd, 
dan na ouderling Henning Visser se 
derde seun, Henning Johannes en dan 
verder na die derde Henning wat die 
bekende Rhodesiese ouderling is en 
van hom af na sy seun, ds. Henning 


Visser. 
— Joh. Dreyer. 





FEES van die LIGGIES 


Zeer Geagte Redakteur, 

In Die Hervormer van Maart laas- 
lede, eintlik in ,Die Kinders se Her- 
vormer”, lees ek die Verhaal van Is- 


rael, — ook dat die Jode hulle ou 
feesdae van vroeër weer in ere herstel 
het, wat myns insiens heeltemal reg 
is. 

Nou staan daar ook bij die: ,,Fees 
van die Liggies”, en ek weet nie wat 
dit is nie. Die Jode hier in die dorp sê 
dat dit 'n fees is, ingestel tijdens die 
oorlog van die Makkabeërs teen, ek 
meen, die Griekse oorheersing, maar 
dit weet ek nie seker. Wil u mij hier- 
oor inlig. 


G. Boomker, Oue Tehuis, Warmbad. 


Die opsteller van die betrokke arti- 
kel in Die Kinders se Hervormer ant- 
woord op die vraag soos volg: 


,U sal onthou dat die Siriërs onder 
Antiochus Epiphanes in 168 v.C. die 
Tempel ontheilig het met hulle afgods- 
offers. Judas Makkabeër het toe vanaf 
ongeveer 165 v.C. hierdie ,Tempelwy- 
dingsfees' of te wel om die Tempel 
weer in te wy of te ,heilig' ingestel. 
Hierdie fees word dan 8 dae lank in 
die winter gevier (ongeveer 25 Desem- 
ber) met die opsteek van die Chanoek- 
ka-lampe. Die Jode noem dit ook soms 
die Chanoekkafees. 


Prof. dr. E. P. Groenewald skryf 
soos volg in die Bybelse Handboek van 
die Nuwe Testament, bl. 301: 


Die fees duur 8 dae en is veral ge- 
kenmerk deur die aansteek van Cha- 
noekka (inwydings) lampe. Op die 
1ste dag word een lamp aangesteek en 
op elke volgende dag nog een. (tot die 
8ste dag). Daarmee word die koms 
van die Lig en sy oorwinning oor die 
duisternis simbolies voorgestel”. Aldus 
prof. Groenewald. 


M. P. Roos, Laerskool Eendracht, 
Bosmanstraat 89, Pretoria. 


PREDIKING 


Weleerwaarde Redakteur, 


Langs hierdie weg wil ek my ver- 
ontrusting uitspreek, oor `n sekere 
saak wat die prediking van die kerk 
raak. 


Ek het groot waardering vir die 
nuwe gedagterigting in die kerk oor 
die kategese, waar die onderrig in die 
geloof al hoe nouer by die erediens 
ingeskakel word, sodat ons nie meer 
'n blote sondagskool het nie, maar 
waarlik kategese. 


Tog is daar een saak wat verontrus- 
tend is en dit is, naamlik dat daar 'n 
al hoe groter aandrang is dat alle 
predikante volgens die rooster vir ka- 
tegese moet preek. My stelling is dat 
ons juis hierdeur die gehalte van die 


prediking in die kerk ondergrawe en 
afwater — en dit is al besig om te 
gebeur. Hoe so? .. . kan daar gevra 
word; daar sit dan so baie goeds in 
die gedagte? 

Eerstens wil ek dan stel dat alle 
predikante weet met watter stryd 
daar soms na 'n teksvers vir die pre- 
diking gesoek word. Nou is die stof 
vir die prediking voor hande, daar 
hoef na niks gesoek te word nie en 
daar kan tot op die iaaste nippertjie 
gewag word met die voorbereiding. 
Die gevolg is dat daar in 'n baie 
kleiner mate selfstandig met die Bybel 
geworstel en omgegaan word om deur 
eie studie tot die keuse van 'n ge- 
deelte vir die prediking te kom. 


Hiermee hang, tweedens saam dat 
daar al hoe minder 'n volledige en 
diepgaande eksegese van die Bybel 
gemaak word. Daar word inderhaas 
na die voorgeskrewe gedeelte terugge- 
gryp en onder die voorwendsel dat 
daar by die kategese aangesluit moet 
word, word dikwels breedvoerig op 
die historiese agtergrond ingegaan, 
terwyl die werklike uitleg sydelings 
ter sprake kom. 


Derdens loop bogenoemde twee sake 
daarop uit dat die predikant se eie 
kennis van en insig in die Bybel en 
die eksegese vervlak. 


Vierdens wil ek stel, dat daar deur 
'n slaafse aansluiting by die rooster 
vir kategese, nie goed rekening gehou 
word met die konkrete omstandighede 
in spesifieke gemeentes nie. Daar kan 
bv. omstandighede kom dat dit nodig 
is om, sê nou maar die tien gebooie 
in die gemeente uit te lê tydens die 
oggenddiens. So kan ons 'n beperken- 
de uitwerking kry op die omvang van 
die stof wat aan die gemeente aan- 
gebied word. 


Vyfdens wil ek net die belangrike 
vraag vra of ons langs dié weg altyd 
rekening hou met die leiding en wer- 
king van die Heilige Gees, nie net in 
die prediking van elke predikant nie, 
maar ook in die keuse van die stof 
vir die prediking in elke omstandig- 
heid. Sonder die volle werking van 
die Heilige Gees sal ons prediking on- 
vrugbaar wees. Hier wil ek my geen- 
sins skuldig maak aan `'n verkeerde 
opvatting van die werk van die Heili- 
ge Gees nie, maar praat van Sy wer- 
king volgens reformatoriese opvatting. 


— D. J. Smith. 
Bothaville. 


Naskrif van die redakteur, 


In 'n begeleidende skrywe sê ds. 
Smith dat sy bedoeling met hierdie 
en `n latere brief is om gedagtewisse- 
ling te prikkel. Die redaksie verwel- 


kom dit. Ons predikante en ander be- 
kwame lesers gee te min hulle opinies 
in ons korrespondensiekolomme. 


Volkskerk beteken nie dat die hele 
volk omvat word nie. Dit beteken ook 
nie, dat die kerk 'n soort platvorm 
wil wees van alles wat daar as oor- 
tuigings in die volk lewe nie. Om dit 
te verduidelik word die naam Chris- 
tusbelydende volkskerk gebruik. Die 
teenstelling is eintlik sektaries. Die 
sekte in hierdie verband gesien as 'n 
geslote godsdienstige klub, wat `n na 
binne gekeerde lewe lei en geestelike 
behoeftes koester, maar hom nie oor 
die volk bekommer nie, of om die 
maatskaplike, politieke mensheidsvrae 
nie. 


'n Volkskerk is `n kerk met vens- 
ters, maar wat ook deure na die 
wêreld het. 


. 'n Volkskerk is 'n kerk wat 
daar nie is ter wille van homself nie, 
maar vir die volk, vir die wêreld. `n 
Groot kerk kan sektaries wees, omdat 
hy daar is vir homself. `n Klein kerk 
kan voluit kerk wees. 

Persbureau Nederlandse Herv. Kerk. 


PISTORIUS 


POSBUS 9 POTGIETERSRUS 


Koëperatiewe, Private en 

Staatsverskaffers: 

t 95.62% LEO Dolomitiese 
Landboukalk 

tt 966% ALLFSCA Super 
Kalistiese Lbk. 


t KALKSTEENAMMONI- 


UM NITRAAT 26% N. 
* AMMONIUMSULFAAT 
21% N. 
* SINK Bemestingstof 


ONS PRESTIGE 
U WAARBORG ! 


Etlike treinvragte daagliks 
Geen vertraging 

'n Vriendelike versoek 
Gemeente Swellendam 


In 1968 het ons gemeente `n Her- 
denkingsbrosjure uitgegee van die 10 
jarige bestaan van die gemeente Swel- 
lendam. 


Gedurende 1969 het ons aan `n groot 
aanta! gemeentes van ons Kerk van 2 
tot 6 eksemplare gepos met die vrien- 
delike versoek om die boekies vir ons 
te verkoop. 


Sommige gemeentes het in die loop 
van die tyd gunstig geantwoord. Ons 
innige dank aan hulle; maar 'n hele 
aantal het nog nie gereageer nie, en 
ons neem die vrymoedigheid om langs 
hierdie weg 'n vriendelike beroep op 
hulle te doen om hulle welwillende 
aandag aan die saak te skenk. Dit sal 
hoog waardeer word. 


Met broederlike groete, Ouderling 
N. W. de Klerk, Die Gemeente Swel- 
lendam, Gemeentelike Posbus 101. 








Br. en suster R. J. Flattery 


BOTSWANA 


Die grootste eer het die paar Her- Deurdat die diens nie in die kerk 
vormers op Lobatse in Botswana te van die N.G. Gemeente, wie ons so 
beurt geval met die erediens daar goedgunstiglik in die verlede gehelp 
deur ds. S. E. Young. het, gehou kon word nie, is daar be- 





Oudl. C. J. P. van Zyl en sy seun diaken W. H. van Zyl 

sluit om die diens by een van die 
gemeentelede te hou. Ongelukkig was 
reelings reeds deur die N.G. Kerk 
getref en het hulle self `n diens daar 
gehad. 


Die huis van die ouerpaar Flattery 
is vir die doel beskikbaar gestel. Die 
sitkamer is omskep in `n kerk in 
miniatuur en hier het ons geliefde 
predikant, herder van die gemeente 
Zeerust, die erediens en die nagmaal 
gehou. 


Onder die Hervormers teenwoordig 
was die twee families van Zyl, G.J. P. 
van Zyl, die stamvader, met sy egge- 
note, sy seun, W. H. van Zyl, sy 
vroutjie en die Ludick familie en die 
familie Flattery. 


Een van die broers Flattery, naam- 
genoot van R. J. Flattery, moes iets 
oor die tweehonderd myl aflê om die 
diens te kon bywoon. Hy is een van 
die verste gemeentelede van die kerk 
en gemeente Zeerust, en word tog ge- 
reeld besoek deur die leraar. (Geen 
wonder dat almal hom so lief het nie). 


Hoe dit ookal sy, deur die wil van 
die Heer is die boodskap op Paasson- 
dag gehou. Die vreugde van daardie 
uurtjie saam is moeilik te beskryf. 


GEMEENTES 


Die paar Hervormers daar in die 
verte, saam met die twee dogters van 
die Alstad familie het twee en twintig 
siele die diens en die nagmaal van 
die Here bygewoon. 


Wat verder die aangeleentheid iets 
So besonders gemaak het, was dat die 
twee van Zyls, vader en seun, die 
ouderling en diaken van die omge- 
wing is. Twee massiewe groot manne 
wat self ook van Gabrone moes kom 
om die herder by te staan in die be- 
diening van die heilige sakrament. 
Ten spyte van hulle massiewe afme- 
tings twee baie gewilde en gewillige 
dienaars van ons Vader. 


Die groepie het nie die eer om elke 
diens wat hulle so graag wil bywoon 
te kan geniet nie. Behalwe die ontsag- 
like afstande wat hulle moet reis om 
in Zeerust te kom is daar ook die ui- 
terste in slegte paaie om aan te durf. 
Die grenshekke maak ook deel van 
die versperrings op die lang pad uit. 
Tog hou die paar Hervormers vas aan 
die geloof. Hulle klou daaraan beter 
as ons hier in die stad wat die kerk 
voor die deur of net om die hoek het. 


Hulle het egter nie nodig om elke 
keer die geweldige afstande aan te 
durf om die Woord van die Heer aan 
te hoor nie. Daardie vriendelike gesig 
van die man wat die gemeente van 
Zeerust so lank al bedien, word ook 
by die tuistes van die gemeente gesien 
en as die kerk dan nie beskikbaar is 
nie, dan dien die huis van een van 
die gemeentelede as kerk. Hulle 
skroom nie om die sitkamer te om- 
skep en die Here daar te loof en die 
sterwe en opstanding van ons Meester 
daar te herdenk nie. (Dit was ook 
die tema van die preek.) 


Laat ons wat hier in die stad so dik- 
wels die geleentheid het om na die 
huis van die Heer te gaan, vir hulle 
bid vir sterkte en krag, sodat hulle 
kan voortgaan om, selfs in daardie 
buurstaat, ook die Naam van ons 
skepper te verkondig. 


Laat ons dink aan kinders soos 
Richard en Nellie Flattery wat van 
Mahalapye na Lobatse gaan om net 
eenkeer weer die boodskap in die 
huis van die Here te kan aanhoor. Al 
is dit dan die huis van sy vader wat 
So omskep is. 


Laat ons in die gebed dink aan oom 
Tiny en Willie van Zyl wat van 
Gabrone af met hulle mense kom om 
hulle herder by te staan in die be- 
diening van die Heilige Nagmaal. 


Die ou vader en moeder wat met 
dankbare harte gekyk het hoe die sit- 
kamer vul met Hervormers wat uit- 
gehonger is na die woord, die vrede en 
geluk op die ou gesigte is iets wat 
die hartsnare van elke ware gelowige 
roer. 

Die Ludicks moes hulle plaas netso 
laat en vergeet van die water wat 
mors, van die pomp wat loop en ge- 
stop moet word, van die verse wat ver- 
sorg moet word, van die hele plaas, 
as hulle maar net weer `n keer daar 
kan saam wees. 

Selfs na die diens kon hulle maar 
nie uitmekaar gaan nie. Hulle sit en 
gesels en almal bly bymekaar tot die 
herder gereed is en vertrek. Hy moet 
oor die grens voor die hek sluit. 

Nou eers begin hulle uitmekaar 
gaan. Elk met 'n sug en `n vraag in 
die hart. Wanneer weer, Here, sal ons 
paar die eer smaak om u te loof en 
saam in die gebed te verkeer? 


Een van die Alstad dogters, nog `n 
tiener, het opgemerk dat dit 'n paar 
aangename oomblikke was. Net jam- 
mer dat dit so gou om is! Meer as `n 
uur en sy noem dit `n paar oomblikke. 
Hoe hard soek hulle nie na die soort 
van vreugde nie! 


John Flattery, 
Inglebystraat 64, Crosby. 


Suster van Staden: 
Pietersburg 


Dit is met leedwese dat die ge- 
meente Pietersburg verneem het dat 
suster Hester Helena Louisa van Sta- 
den (gebore Buitendag) die geliefde 
eggenote van oud-ouderling Piet van 
Staden hom op 16 Desember 1970 
deur die dood ontneem is. Lesers van 
die Almanak sal stellig onthou dat 
daar in die 1966 uitgawe `n kort le- 
wensskets oor hierdie geliefde egpaar 
verskyn het nadat Oom Piet reeds in 
1964 al 51 jaar as lid van die kerk- 
raad van hierdie gemeente gedien het. 

Wyle tant Hester is gebore op 8 
Julie 1892 te Veekraal in Pietersburg 
distrik. Gedurende die Anglo-Boere 
oorlog beland sy eerstens in die kon- 
sentrasiekamp te Pietersburg, later te 
Pinetown en met die beëindiging van 
vyandelikhede bevind sy haar in die 
kamp te Colenso. 

Op 24 Junie 1913 is sy met ouder- 
ling Piet van Staden getroud. Uit die 
huwelik is nege kinders gebore. Oor 
baie jare het sy as ouderlingsvrou ge- 
trou gestaan in diens van haar kerk, 
haar gesin en volk. 

Die gemeente Pietersburg wil langs 
hierdie weg hulde aan `n geliefde 
moeder bring en aan haar nagelate 
dierbares, ons innige meegevoel be- 
tuig. Mag die Heer hulle steeds ver- 
troosting bied. 

Dirk Uys, 
Skriba, 





Oud-oudl. P. en wyle suster H. H. L. van Staden. 

LES 


KENYA — VAN A TOT Z 


Die boek handel oor die werk van 
die Gereformeerde Sendingbond van 
die Nederlandse Hervormde Kerk in 
Kenia. In die publikasie word frag- 
mentaries gehandel oor `n wye reeks 
onderwerpe wat dan eintlik dien as 
agtergrond — in dié land en onder 
hiérdie omstandighede word die sen- 
ding bedryf. Die sending word gesien 
as 'n proses waarin die sendende kerk 
homself ,,oorbodigmaak” deur die in- 
heemse kerke tot selfstandigheid te 
lei sodat hulle mettertyd self die ver- 
antwoordelikheid kan oorneem. 

Die werk word gedoen in 'n land 
wat nog totaal onder ontwikkel is. 
Die onderwys is ontoereikend, finan- 
sieel is die bevolking ver agter en op 
politieke gebied is daar gistinge. Daar 
is groot probleme, die grootste mis- 
kien om 'n land met `n veelheid van 
volke saam te snoer tot 'n nasie en om 
'n gemeenskaplike taal te vind. 

In hierdie land met sy 10 miljoen 
inwoners, talle stamgodsdienste, sy 
groot Islamse element, bestaan die 
Reformed Church of East Africa met 
55 gemeentes en 3,500 lidmate, saam- 
getrek in die omgewing van Eldoret. 
Hierdie kerk probeer om die evangelie 
na buite te dra en sendingwerk onder 
eie volk te doen met behulp van die 
morele en finansiële steun van die 
Gereformeerde Sendingbond. Hulle 
probeer om deur onderwys, mediese 
dienste, jeugwerk, bouwerk en alge- 
mene voorligting mee te werk aan die 
oplossing van die vele probleme van 
die land. 

Die werkie is sober en nugter ge- 
skrywe en kan dien as waardevolle 
informasie oor die toestande in Kenia 
en van die werk van die kerk aldaar. 
Ons sien ook die hand van die Wêreld- 
raad van Kerke in die benadering 
van die probleem en in die skuld- 
motief wat in die opbou van 'n nuwe 
gemeenskap ten grondslag lê. 

Die boekie is verdienstelik en kan 
vir die leser wat belangstel in Afrika 
en die Kerk in Afrika onder die Ban- 
toe, van groot nut wees. 

Dit is uitgegee deur die Gerefor- 
meerde Sendingbond van die Neder- 
landse Hervormde Kerk — Amster- 
dam 1971. 


— J.A. P. van Tonder. 


Die Eerste Verkenner deur H. S. 
van Blerk. Prys R2.10. 


Droomberg deur Mikro. Prys R1.50. 
Pels deur Ben Venter. Prys R2.30. 


Twee vir 'n stuiwer deur W. A. 
Hickey. Prys R1.60. 


LEES 


Hierdie vier publikasies is almal 
van die Voortrekkerpers. Die eerste 
drie het nou elk `n tweede uitgawe 
belewe, terwyl die laaste een sy vyfde 
publikasie bereik het. 


Dit getuig van die goeie gehalte van 
hierdie werkies en van die waar- 
dering daarvan deur die lesende pu- 
bliek. Maar dit wys ook op die goeie 
werk van die Voortrekkerpers in hier- 
die verband. 


Tevore reeds is hulle al vier be- 
spreek en sterk aanbeveel. Ons staan 
daarby. Dis goeie lektuur. Kry dit en 
lees dit. 


— Joh. Dreyer. 


DE PREDIKING VAN HET OUDE 
TESTAMENT 


TT Koningen deur dr. H. A. 
Brongers. Uitgegee deur Callenbach, 
Nykerk. Prys F238.90, by intekening 
op die serie F21.50. 


Hier het ons `n deeglike stuk werk. 
Die skrywer is goed tuis in sy onder- 
werp. Hy het niks links laat lê wat 
tot hulp kon wees in sy verklaring 
nie. Wyd en diep het hy gegrawe. 
Ugaritiese en ander bronne is ge- 
raadpleeg sowel as ongeveer alles wat 
van belang is in verband met die 2de 
boek van Konings. 'n Lys van nie min- 
der as 74 bladsye van titels van ge- 
raadpleegde werke is agterin te vinde 
nie. Daarby moet opgemerk word dat 
hy die probleme in die boek versigtig 
benader, van alle kante bekyk en dan 
eers sy konklusies maak. Waar hy 
kritiek uitoefen op ander verklarings 
gee hy goeie gronde waarom hy ver- 
skil soos bv. op bl. 11 waar hy die 
verklaring van Baël Zebub (— Bail 
die vlam) deur dr. F. C. Fencham 
verwerp. 


Die Elisa-cyclus noem die skrywer 
nie geskiedenis nie, maar legende op 
bl. 18, en op bl. 59 word die drywende 
byl ,,imitatiewe magie” genoem. 


Die skrywer se vertaling van 2 Kon. 
11:20 (bl. 116) lyk vir ons beter as 
bv. dié van die Nederlandse Bybel- 
genootskap. Waar laasgenoemde ver- 
taal: Die stad was rustig nadat hulle 
Aftalia met die swaard in die huis 
van die koning gedood het”, daar 
vertaal eersgenoemde: ,.Die stad was 
rustig hoewel Afalia” die koningin 
gedood was dit wil sê ondanks die feit 
dat sy in die koninklike paleis ter 
dood gebring is, het Jerusalem nie in 
opstand gekom nie. 

LEES 


Wat vir Afrikaanse lesers hier en in 
ander Nederlandse geskrifte hinderlik 
is, is die onnodige gebruik van vreem- 
de, veral Engelse woorde wat in baie 
gevalle onnederlands aandoen soos bv. 
die lelike woord: ,,geëngageerdheid”. 
Die Nederlandse woord hier: betrok- 
kenheid is tog mooier. So is stroop- 
tog tog beter en mooier en meer seg- 
gend as ,,raids”. `n Geleerde het tog 
nie nodig om deur die gebruik van 
vreemde woorde, waar daar 'n goeie 
Nederlands ekwivalent is homself ge- 
leerd voor te doen met die onnodige 
gebruik van vreemde woorde nie. 


— Joh Dreyer. 


VOORGESKIEDENIS EN GESKIE- 
DENIS VAN DIE NED. HERVORM- 
DE GEMEENTE ZEERUST (MARI- 
CO) 


deur Hermann Rex. Uitgegee deur die 
kerkraad van Zeerust en gedruk deur 
N.H.W .-Pers, Pretoria. Prys R6 by die 
kerkraad of by H.A.U.M. verkrygbaar. 

Hierdie groot werk van 449 bladsye 
gaan oor die voorgeskiedenis en die 
geskiedenis van Zeerust (Marico) van- 
af die predikantskap van ds. Daniël 
Lindley (1840-1844) tot dié van ds. 
Samuel Young (1947-1971). 

Die kerkargivaris het hiermee 'n 
voortreflike stuk werk gelewer, goed 
gedokumenteer en van 'n groot getal 
interessante historiese foto's voorsien. 

Iemand wat belangstel in die ge- 
skiedenis en hierdie werk nie besit 
nie, weet nie wat hy mis nie. 

Die groot waarde van die werk lê 
veral in die opskrif stel van `n deel 
van die oudste Transvaalse geskiede- 
nis wat min bekend is naamlik die 
vestiging van die Franse, daarna van 
die Amerikaanse en toe van die- 
Engelse sendelinge in Marico se 
wêreld, en verder in die waardevolle 
argiefwerk wat ongetwyfeld die op- 
stel voorafgegaan het. 

Die eerste sewe hoofstukke handel 
oor die verskillende sendelinge se 
wedervaringe met Moselekatse en sy 
mense. Hfst. 8 begin met ds. Daniel 
Lindley en die stigting van die eerste 
Hervormde gemeente onder die Voor- 
trekkers in 'Transvaal op Potchef- 
stroom, waarvan Marico toe 'n buite- 
wyk was. 

Mnr. Rex maak nie bewerings nie. 
Hy staaf sy stellings met fotostatiese 
afdrukke van dokumente bv. waar hy 
daarop wys dat die kerk in die Kaap 
Kolonie voor die Groot Trek reeds 
Hervormd was en Hervormd gebly het 


[7] Vervolg op bladsy 30 


Sing tot Eer van die Here 


Waarom sing ons in die Kerk? 


Van die vroegste tye af het die 
lied `n belangrike deel gevorm van 
die geloofsuiting van die gelowige 
mens. Verspreid deur die ganse Ou 
Testament vind ons liedere wat gesing 
word as uiting, van die mens se ge- 
loof in God. Veral in die Psalms 
van Israel word gesing tot eer en lof 
van God. In ander word daar geklaag 
oor smart en leed, angs en vrees. An- 
der getuig van geloof, verwagting, 
hoop op verlossing en rotsvaste ver- 
troue in God. So was dit by Israel. 
En so was dit in die vroeg-Christe- 
like Kerk. Die koms van die Messias 
laat die gelowige sing. So bv. die lof- 
Sang van Maria, Lukas 1:46-56; die 
lofsang van Sagaria, Lukas 1:68-79; die 
lofsang van Simeon, Lukas 2:29-32. 
Die apostel Paulus beveel herhaalde- 
lik die sing van liedere by die ge- 
meente van Christus aan: ,,Hoe staan 
die saak dan, broeders? Wanneer julle 
saamkom, dan het elkeen van julle `n 
psalm of `n lering of `'n taal of `n 
openbaring of `n uitlegging — laat 
alles tot stigting geskied.” 1 Kor. 14: 
26; ,,Spreek onder mekaar met psalms 
en lofsange en geestelike liedere; en 
sing en psalmsing in julle hart tot 
eer van die Here, terwyl julle God 
die Vader altyd vir alles dank in die 
naam van ons Here Jesus Christus...” 
Efesiërs 5:19; so ook in Kolossense 
3:16; ook die apostel Jakobus. ,,Is 
daar iemand onder julle wat ly? Laat 
hom bid. Is daar iemand opgeruimd? 
Laat hom psalmsing.” Jakobus 5:13. 
En ons lees in die geskiedenis van 
talle Christene wat in hierdie tyd en 
daarna die marteldood sterf met ʼn 
Psalm op die lippe. 


In die middeleeue het in die Room- 
se Kerk, vanweë die vorm van die 
erediens, die lied van die gemeente 
verstom. Daar het slegs `n koor ge- 
sing — as bemiddelaar tussen God 
en die gemeente. Calvyn het hom eg- 
ter daarvoor beywer om die erediens 
so te hervorm dat die gemeente kon 
deelneem in die sang. In die erediens 
beoefen die gelowige mens gemeen- 
skap met God. Die lied van die ge- 
meente vorm 'n deel van haar ant- 
woord op die Woord van God wat ver- 
kondig word. Die Woord van God, 
verkondig in al sy skerpte, roep by 
die gemeente 'n klaagsang of `n lof- 
sang wakker. Daarom het Calvyn dit 
steeds beklemtoon dat dit nie net 
gaan om die melodie nie, maar ook 
om die woorde. 'n Gemeente wat klaag 
oor sonde en ellende sing anders as 


'n gemeente wat in blydskap en ver- 
troue dit uitjubel tot lof en eer van 
God. Daarom sing ons in die kerk. En 
daarom mag ons die lied wat ons sing 
nooit verwaarloos nie. Die genade van 
God, in sy Woord aan ons verkondig 
is groot en heerlik. Die lied waarmee 
ons dit beantwoord moet by al ons 
onbeholpenheid, gebrekkigheid en 
stottering net die beste wees wat daar 
in ons is en waaroor ons beskik. 


DS. D. J. C. VAN WYK 





Daarom moet ons voortdurend aan 
die gehalte van ons gemeentesang 
aandag skenk. En daarom is dit ver- 
blydend dat daar vandag in die kerk 
'n almeer groeiende belangstelling en 
begrip kom vir die verbetering van die 
lied van die kerk. As deel van hierdie 
werk het die drie Afrikaanse kerke 
die afgelope jare aandag gegee aan 
die hersiening van die Afrikaanse 
Psalmmelodieë. Hieroor egter later 
meer. Dit is verblydend dat dit steeds 
meer voorkom dat lidmate van die 
kerk belangstelling toon vir en daar- 
om positiewe kritiek lewer op die 
Sang van die gemeente. Dit kan net 
verwelkom word. So kan die gehalte 
van ons kerksang werklik verbeter 
word. Maar dan mag lidmate nie daar- 
mee tevrede wees om net negatief te 
kla oor die swak toestand van hulle 
gemeente se sang nie, maar hulle 
moet positief en daadwerklik help ver- 
beter, deur hulleself in die eerste 
plek op hoogte te stel van wat in 
hierdie verband Bybels reg en verant- 
woord is. Amptelik is die kerk deur 
middel van die Raad vir Kerkmusiek 
steeds besig om oor alle aangeleent- 
hede rondom ons gemeentesang te 
besin. Om die lidmate van die kerk 
met die werk van hierdie Raad beter 
vertroud te maak volg hier, voordat 
oor enkele ander sake gehandel word, 
eers 'n kort oorsig oor die geskiedenis 
van die doelstellings en werk van die 
Raad vir Kerkmusiek. 


Die Raad vir Kerkmusiek 


Die groeiende behoefte in die kerk 
aan deeglike besinning oor ons kerk- 
sang en kerkmusiek lei daartoe dat 
mnr. W. Mathlener, indertyd orrelis 
van die Ned. Herv. gemeente Vereeni- 
ging, op versoek in 1951 'n skrywe aan 
die Kommissie van die H. E. Alge- 
mene Kerkvergadering rig oor die 
wenslikheid van die bestaan van 'n 


Raad vir Kerkmusiek. Die kommissie 
se simpatieke aandag lei tot die saam- 
roep van `n vergadering van belang- 
hebbendes deur Ds. D. F. Erasmus 
snr. gedurende Mei maand van die- 
selfde jaar in Pretoria. Op voorstel 
van die sameroeper word deur hier- 
die informele vergadering by die Kom- 
missie van die H.E. Algemene Kerk- 
vergadering aanbeveel dat daar voor- 
taan `n Raad vir Kerkmusiek in die 
kerk sal fungeer, aan wie onder meer 
die volgende opdragte gegee word 
naamlik: 


1. Om advies aan kerkrade te ver- 
skaf sodat die kerkmusiek en die ge- 
wyde kerklied tot sy regmatige plek 
kom. 

2. Voorligting te gee aan gemeentes 
by die aankoop, herstel, uitbreiding 
of herbouing van kerkorrels. 


3. Die opleiding van kerkorreliste 
te bevorder. 


4. Om uitspraak te doen en leiding 
te gee ten opsigte van die keuse 
van gepaste musiek vir kerklike ge- 
bruik. 


In die begin van 1952 word die 
Raad vir Kerkmusiek soos volg saam- 
gestel: Prof. A. van Selms Voorsitter, 
Ds. D. F. Erasmus snr. Mev. ds. A. 
C. G. Erasmus, Mej. R. Oberholzer, 
Mej. B. Engel, Dr. A. Koole, terwyl 
Mnr. W. Mathlener die sekretariaat 
behartig het. Voorlopig het die Raad 
vir Kerkmusiek slegs gemeentes aan 
die Rand en Pretoria van advies be- 
dien. Spoedig egter het die terrein 
verder uitgekring — selfs tot in Oos- 
Afrika waar daar onder toesig van 
die Raad destyds `n orrel in Eldoret 
gejnstalleer is. 

Tydens 'n predikantevergadering in 
1952 word daar `n Liturgiese ere- 
diens in Pretoria deur Prof. A. van 
Selms gehou. Na afloop van die diens 
is die bedoeling en werk van die Raad 
vir Kerkmusiek, die plek van die orrel 
as liturgiese hulpmiddel in die ere- 
diens, asook aanverwante kerkmu- 
siekologiese sake met die aanwesige 
predikante vrugbaar bespreek. 


Vanselfsprekend het die Raad vir 
Kerkmusiek die noodsaaklikheid aan- 
gevoel om 'n opleidingskool vir kerk- 
orreliste daar te stel. Planne in hier- 
die verband het stadig geryp. In 1953 
hou die Raad sy eerste kongres in 
Krugersdorp. By die geleentheid het 
verskillende referente opgetree. In- 
siggewende riglyne is aangedui, on- 
der meer oor die plek van sang en 
musiek in die erediens, die samewer- 
king tussen predikant, kerkraad en 
orrelis, die kerklike styl van die mu- 
siek en dies meer. Met verloop van 
tyd is verskeie sulke kongresse ge- 
hou, asook byeenkomste vir orreliste 
van die kerk. 

Vervolg. 

`n Sendingcerbod? 


Die ,Sendingverbod”: Moenie gaan op 
pad na die heidene nie . . . (Matt. 
10:5). 


Neemt het brood waarop onze kin- 
deren wachten niet, en geeft dat aan 
anderen. Daarom gelaste Jezus dan 
ook Zijn descipelen . . . Gij] Zult niet 
heengaan op de weg der Heidenen .. 
maar gaat veel meer heen tot de ver- 
lorene schapen van het huis Israels ... 
Dat bewijst m.i. genoegzaam, dat het 
niet de bedoeling zou geweest zijn, dat 
wij onze krachten en vermogens aan 
anderen moeten wijden, zolang wij 
die vanzelf onmisbaar van node heb- 
ben . . .”, skryf G. J. Engelbrecht in 
De Hervormer, 15 Januarie 1912. Vir 
sommige het hierdie ,,sendingverbod” 
dit beteken dat solank daar nog be- 
hoeftes in eie geledere is, moet jy nie 
onkoste en moeite maak om sending- 
werk te doen nie. 


Ons moet egter onthou dat die 
armes ALTYD by ons sal wees! (Mar- 
kus 14:7; Lukas 11:42; Filippense 
2:4). Dan sou ons die sending altyd 
moes nalaat! Bogenoemde ,,sending- 
verbod” beteken egter nie dit nie. 


Tn Matt. 10 word die name van die 
twaalf apostels genoem en dan volg 
die sen. ,sendingverbod.” `n ,Apostel” 
was iemand met 'n bepaalde opdrag, 
soos blyk in die semitiese agtergrond. 
Apostel” beteken ,iemand se gevol- 
magtigde soos hyself.” Volgens dr. P. 
H. v. Stempvoort het so 'n ,apostel” 
allerlei handelinge voltrek soos koop 
en verkoop, verlowing, huwelik ens. 
In die Jodendom het hierdie gestuur- 
de (— apostels) `n konkrete opdrag 
met `n bepaalde doel gehad wat be- 
perk en tydelik van aard was. 


Die taak van `n apostel was dus `n 
gespesifiseerde taak. Sê spesifiseer 
Jesus dat sy apostels met daardie ge- 
leentheid van Matt. 10 nie na die 
heidene moet gaan nie (ons Vvoor- 
ouers), maar in die plek daarvan na 
die verlore skape van die huis van 
Israel. Dat die moontlikheid juis be- 
staan, dat die apostels na die heidene 
Sou gaan, 1ê in die feit dat Jesus 
hulle opdrag doelbewus vir die ge- 
leentheid kleiner spesifiseer. 


Waarom is die opdrag vir hierdie 
geleentheid of sending sê eksklusief 
Joods? Sommige geleerdes dink dis 
omdat Mattheus, die skrywer, Judais- 
ties is, dat hy self hierdie ,,sending- 
verbod” ingeskryf het en daarom dat 
dit nie voorkom in dieselfde geskiede- 
nis by die ander evangeliste nie. Die 


gedagte dat die Jode voorrang kry, is 
waar; maar die feit dat Mattheus 
28:19 66k in die Mattheus evangelie 
staan, weerspreek `n Judaisme as mo- 
tief vir dié ,.sendingverbod.” 





DR. H. G. v. d. WESTHUIZEN 





Nou waarom dan hierdie ,,sending- 
verbod”? God is `n God van orde en 
Hy werk volgens sy ,program” of raad 
of wil. Hierdie program om na Israel 
alleen te gaan, is deur Jesus self in 
vervulling van die profesieë (Jes. 
49:6) gevolg. God is nie gebonde aan 
`n program soos ons dit van ons kant 
af sien nie, daarom dat Jesus by wyse 
van uitsonderings” na nie-Jode ge- 
gaan het (Joh. 4; Mattheus 15:21, 24). 
Dit herinner ons juis dat sy program 
nie op `n dooiepunt doodloop nie, 
maar verder gaan ... 


Jesus kom as die Messias van die 
Jode, maar as die Jode Hom ver- 
werp aan die kruis, dan eers geld sy 
opdrag om die ongenooides, voor die 
voet soos hulle op die kruispaaie en 
waar ookal is, te dwing om in te kom 
(Mattheus 22:9). Christus het maar 
nie net die geringe dienswerk om die 
stamme van Jakob, die gespaardes 
van Israel, te herbou nie, maar 66k om 
tot lig en heil van alle nasies te wees 
in die welaangename tyd op die pro- 
gram van God (Jes. 49:6). 


Hierdie program is deels geopen- 
baar reeds in Gen. 12 n4 die afslui- 
ting van die voorgeskiedenis reg aan 
die begin van die historiese heilsge- 
skiedenis. Dat alle volke 'n besondere 
seën sal ontvang om deel van die 
volk van God te word is dus Ou Tes- 
tamentiese inhoud volgens genoemde 
program. 


As die hemelvaart plaasvind, het `n 
radikale punt op die program aanr 
gebreek. Din word die kerk met die 
Heilige Gees toegerus om te kan deel 
in God se verdere gang na die mens- 
dom. Hierdie deelname noem ons sen- 
ding. 


Paulus volg die ,,ou” deel van die 
program deur altyd eers die sinagoges 
op te soek en daarna as die Jode 
die evangelie verwerp, dan wend hy 
hom volgens die ,,nuwe” deel van die 
program na die heidene. Hierdie me- 
tode het hy gebruik om te toon dat 
Israel die Messias (tydelik) verwerp 
het en die tyd dus waarlik aangebreek 
het van die sending. 

Nou hoef ons nie meer die evange- 
lie ,,eers” aan die Jode te verkondig 
nie. Die bewyse van verwerping het 
Paulus reeds geboekstaaf. Aan die an- 
derkant impliseer. hierdie verwerping 
nie dat die evangelie glad nie aan 
Israel gebring moet word nie. Sending 
moet ook onder Tsrael gedoen word, 
want die verharding is tydelik en die 
verwerping ten dele (Rom. 11:25). 

Die ,,sendingverbod” beteken ook 
nie, dat ons ,,eers behoeftes in eie ge- 
ledere” moet oplos nie. Dit het niks 
daarmee te doen nie. 

Dié ,,sendingverbod” is dus `n ver- 
bod op sending: net op `n punt van 
orde. 





TERRORISME IN 
DIE VOORSTE LYN 


The Australian Church Record, 26 
November 1970, haal `n verslag aan 
van mej. Joan Antcliff van Maxixe, Le- 
bombo, oor die bedrywighede van die- 
gene wat, om die Hoofbestuur aan te 
haal, die sedelike steun van die 
W.R.K. verdien: 

,Mag ek, as `n Anglikaanse sende- 
ling wat in `n land woon en werk wat 
aangetas is deur ,vryheidsvegters', my 
verstout om aan te dui hoedat die 
Kerk in Mosambiek die toestand in 
die gesig staar. 

,Frelimo bedrywighede in die ge- 
bied waar die Anglikaanse Kerk arbei 
('n taamlike groot gebied) het ont- 
aard tot die 1ê van myne in paaie en 
voetpaadjies, wat sonder onderskeid 
slagoffers eis, en sporadiese nagtelike 
strooptogte op huise van Afrikane 
met die voorneme om mans en mei- 
sies te ontvoer vir gewelddadige re- 
krutering tot die saak. In een on- 
langse strooptog is die huise van Afri- 
kane geplunder en 'n jong onderwyse- 
res doodgeskiet. Dit is in hoofsaak 
Afrikane wat geterroriseer word en 
baie soek asiel by die sendingposte 
of in die beskermde nedersettings ... 
Dit is geen geheim nie dat Frelimo 
opgelei word deur Kommuniste in 
spesiale kampe, hoofsaaklik in Tan- 
Zzania en Algerië. Dit is moeilik om 
die aard van die vryheid voor te stel 
wat hulle die Afrikane belowe . . .” 

Uit: Ons Erfenis, Protestantse 
Reveille. 





Wie uitsluitend in die hede leef, 
weet niks van sy eie tyd. 


Oscar Wilde. 


KINDERS SE HERVORMER 

GROOT LEIERS EN 


Josua 


Dit was die 15de dag van die maand 
Abib. Uit die stad Raimses in Egipte- 
land het `n groot trek van waens, men- 
se te voet en groot troppe vee getrek 
in die rigting van die Skelfsee en die 
woestyn. Daar was omtrent 600,000 
man behalwe die vroue en kinders 
en op die waens en pakdiere was al 
hulle besittings en ook die goue en 
silwer geskenke wat hulle van die 
Egiptenare gekry het. Die Egiptenare 
Sou enige iets doen om die Israeliete 
net weg te kry want hulle het tog te 
swaar gely onder die hand van Israel 
se God. 

Al was dit so 'n geweldige groot 
groep mense wat aan die trek deelge- 
neem het, was alles baie goed gereël 
en het dit heeltemal ordelik verloop. 
Die leier van hierdie trek was Moses 
— die Israeliet wat as `n seuntjie deur 
die koning se dogter uit die Nyl ge- 
haal is en in Farao se paleis groot 
geword het. God self het hom geroep 
om Sy volk uit die slawerny van Egip- 
teland uit te lei na die beloofde land 
Kanaan. 


Die jong man, Josua, die seun van 
Nun, 'n afstammeling van Josef se 
seun Manasse het ook aan die trek 
deelgeneem. Hy moes seker besondere 
eienskappe gehad het wat hom onder 
Moses se aandag laat kom het, want 
Moses het hom uit al daardie duisende 
uitgekies as sy spesiale dienskneg of 
lyfwag. Ons glo dat God hom op die 
manier wou voorberei en oplei vir 
die groot taak waarvoor die Here hom 
wou gebruik. 


Josua het baie naby aan Moses ge- 
leef en hom baie goed leer ken. Toe 
die Tsraeliete aan die voet van die 
berg in die woestyn voor die Here 
gestaan het en Moses na die Here op- 
geklim het, het hy vir Josua saamge- 
neem. Hy het waarskynlik nie tot bo- 
op die berg gegaan nie, maar vir 40 
dae lank geduldig gewag dat Moses 
moes terugkeer. Toe Moses uiteinde- 
lik van die berg afgekom het met 
die twee kliptafels met die Tien Ge- 
booie op, het hulle die geskreeu en 
gesing onder in die laer gehoor. Josua 
het vir Moses gesê: ,,Daar is oorlogs- 
geraas in die laer”, maar Moses het 
geweet: die volk het 'n goue kalf ge- 
maak en was besig om dit te aanbid. 
Josua het dus nie deelgeneem aan 
hierdie afvalligheid nie. 


Na hierdie dinge het die Here met 
Moses gepraat in die tent van same- 
koms. Dan het die hele volk by hulle 


tente gestaan en gesien hoedat die 
wolk by die ingang van die tent gaan 
staan terwyl Moses ingaan om die 
Here te raadpleeg. Ook hier het Josua 
saamgegaan want ons lees dat ,,Josua 
hom nie uit die tent verwyder het 
nie”, 


Uiteindelik het Josua se eerste groot 
taak gekom. Dle Amalekiete het teen 
die Israeliete kom veg. Moses gee aan 
Josua opdrag om die leër van Israel 
te lei in die geveg. Josua was seker 
maar taamlik senuweeagtig en onse- 
ker, maar Moses verseker hom dat die 
Here hulle sou help. Om hulle daar- 
aan te herinner klim Moses op die 
berg waar almal hom kon sien en hy 
hou die staf van die Here omhoog. 
Wanneer die Israeliete en Josua opkyk 
en die staf sien, weet hulle die Here 
is aan hulle kant. So duur die geveg 
die hele dag lank, sodat A#ron en Hur 
naderhand Moses se arms moet onder- 
steun, maar uiteindelik is die vyand 
verslaan en het Israel onder aanvoe- 
ring van Josua hulle eerste groot 
oorwinning behaal. 


Na omtrent twee jaar in die woes- 
tyn, kom die trek eindelik op die 
grens van die land Kanai#n. Op bevel 
van die Here stuur Moses twaalf ver- 
kenners uit om die land te gaan deur- 
kyk. Onder hulle was ook Josua en sy 
vriend Kaleb. Hulle keer terug en 
kom doen verslag: die land loop oor 
van melk en heuning, d.w.s. dit is 
baie vrugbaar en hulle het ook van die 
vrugte saamgebring om te wys hoe 
vrugbaar dit is. Maar, helaas, die man- 
ne van die stad is groot en sterk en 
hulle stede het sterk mure rondom; 
hulle sou die Israeliete uitroei. Net 
Josua en Kaleb stem nie saam nie. 
,Alles is waar, maar die Here is mos 
aan die Israeliete se kant en ons sal 
hulle oorwin”, reken hierdie twee. Die 
volk is egter bang en hulle word 
kwaad vir Josua en Kaleb en wil 
hulle net stenig. 


Op hierdie tydstip gryp die Here 
self in. Toe die volk opkyk, sien hulle 
die wolk by die tent van samekoms en 
daar is donder en blitse. Die Here is 
baie ontevrede oor die Israeliete wat 
net gedurig kla en bang is en elke 
keer weer wil teruggaan na Egipte. 
Hieroor wil die Here hulle straf. Hulle 
sou in die woestyn rondswerf totdat 
almal wat nou ouer as twintig is, dood 
is en eers dan sal hulle kinders die be- 
loofde land intrek. Net Josua en Kaleb 
Sou ook in Kanain kon ingaan. 


DAPPER 


HELDE 


Na veertig jaar van Swerwe en 
ontbering in die woestyn is Moses ook 
dood en van die ou garde het net 
Josua en Kaleb oorgebly. Voor Moses 
se dood het hy op die berg van die 
Here sy hande op Josua gelê en hom 
aangewys as die nuwe leier. 

Gedurende die meer as veertig jaar 
in die woestyn het Josua baie geleer. 
Hy was `n goeie leërowerste en hy het 
die wette van Moses geken. Bo alles 
het hy geleer dat `n goeie leier naby 
aan die Here moet leef. Hy het gesien 
hoedat Moses met al sy probleme na 
die Here gaan. Hy het geleer om God 
te raadpleeg voordat hy `n besluit 
neem en hy het veral geleer dat die 
eer van God in alles eerste moet kom 
en dat hy absoluut gehoorsaam aan 
die Here moet wees. 

Met hierdie agtergrond en opleiding 
was Josua gereed om sy groot taak 
uit te voer: Die volk moes die beloof- 
de land in besit gaan neem. Die Here 
maak aan Josua `n belofte: ,,Elke plek 
waar julle voetsool op trap, sal Ek aan 
julle gee . . .” maar daar is `n voor- 
waarde ook — ,,julle moet net nou- 
geset handel volgens die wet van 
Moses”. 

Volgende keer vertel ons van Josua 
se dade as leier van Israel. 


WIE VERJAAR 
IN JULIE 


Twee baie bekende figure in die 
kerk se geskiedenis is in hierdie 
maand gebore: 

5 Julie: Op hierdie datum in die 
jaar 1873 is Johannes Huss gebore in 
Husinetz aan die Beierse grens. 

In 13898 het hy prokureur geword 
aan die Universiteit van Praag en in 
1402 Rektor aan hierdie Universiteit. 


Saam met Wycliffe in Engeland, 
kom hy ook in opstand teen die ge- 
bruik van die Roomse Kerk en hy 
verkondig sy sienswyse op onverskrok- 
ke wyse. 

In 1409 word hy deur die pous in 
die ban gedoen, maar hy het steeds 
aangehou om die Woord te verkondig 
soos hy dit verstaan het. 

In 14138 word hy voor 'n hof, die 
Konsilie van Konstanz gedaag om sy 
standpunt te verdedig en in 1416 moes 


[1] Blaai om 

hy weer voor 'n hof van drie persone 
verskyn. Hierdie drie ,,regters” was 
deur die pous aangestel. Huss bly eg- 
ter by sy standpunt en sê dat hy lie- 
wer aan God gehoorsaam wil wees as 
aan die pous. Hierop is hy ter dood 
veroordeel en het hy op 6 Julie op die 
brandstapel gesterf. 


10 Julie: Johannes Calvyn is op die 
10de Julie 1509 naby Parys in Frank- 
ryk gebore. Hy studeer in die regte 
en later ook in Grieks en Latyn. Ter- 
wyl hy in Parys studeer het, kom hy 
onder die invloed van Luther se ge- 
skrifte en word hy self 'n Protestant. 


In 15334 moes hy saam met 'n paar 
ander Protestante uit Parys vlug voor 
die woede van die Franse koning. Hy 
het 'n tyd lank rondgeswerf en in 
1535 in Basel, Switserland, aangekom. 


Calvyn het `n baie diep studie van 
die Bybel gemaak en hom heelhartig 
aan die werk van die Here gewy. Hy 
het baie godsdienstige boeke geskryf, 
o.a. die Kategismus van Genêve wat 
later as voorbeeld gedien het by die 
opstel van die Heidelbergse Kategis- 
mus wat vandag nog in ons Kerk ge- 
bruik word. Hy het ook sy groot werk 
, Verordeninge van die Christelike 
Geloof” geskryf waarin hy 'n uiteen- 
setting gee van die geloof waarvoor 
die Protestante bereid was om te sterf. 


Vir 30 jaar lank het Calvyn in 
Genêve gewoon en die stad bestuur 
en hiervandaan het hy leiding gegee 
in die Hervormingstryd in baie Euro- 
pese lande. Hy het gesê godsdiens is 
nie iets net vir die kerk en vir die 
Sondag nie maar 'n mens moet in alles 
wat jy doen, toon dat jy `n Christen 
is. 


Calvyn het baie hard gewerk en sy 
liggaam kon dit nie volhou nie. In 
Februarie 1564 het hy siek geword en 
Op 27 Mei 1564 het hy gesterf. Op sy 
eie versoek is geen grafsteen vir hom 
opgerig nie en niemand kan vandag 
met sekerheid sê waar hy begrawe is 
nie. 


Vir hom wat voor God staan, bly 
alleen nog die roep om genade oor. 
Ds. G. Boer. 


LEES 

tot met die naamsverandering op 5 
November 1842 toe dit Ned. Geref. 
geword het. 


Omdat Marico dié tyd `n buitewyk 
van die gemeente Potchefstroom was, 
daarom word breed uitgewei oor hier- 
die oudste dorp en gemeente. Die stig- 
tingsdatum word egter nie korrek aan- 
gegee nie. Mnr. Rex stel dit op 23 
Februarie 1842 omdat op daardie da- 
tum die Natalse Volksraad ,,die voor- 
gestelde kerkraadslede van die Oor- 
vaalse gebied”, voorgelê deur die 
,Adjunkraad van Vaalrivier”, goed- 
gekeur het. Maar hulle is tog eers be- 
vestig in hulle ampte op 26 Maart 
1842 met die stigting van die gemeen- 
te en eerste kerkviering alhier. 


Op bl. 115 word vermeld dat ds. 
Lindley vir hulp vir die Boere gepleit 
het by en gekry het van die Her- 
vormde Kerk in die V.S.A. dit wil sê 
van die Reformed Church. 


Die skrywer het sy taak groot opge- 
vat, geen moeite ontsien nie, datums 
en selfs distansies van plek tot plek 
gereeld vermeld en daarmee `n stan- 
daardwerk gelewer, wat van groot 
belang is vir elke historikus. 


Die enigste kritiek is oor `n paar 
drukfoute en verder dat hier en daar 
te veel sydelingse dinge en persone 
uitvoerig betrek word soos bv. oor die 
Gronum-familie op bl. 53. 


Die uitgawe is puik. Die Weeshuis- 
pers het iets goeds gelewer. 


— Joh. Dreyer. 


J. Fangmeier: ,,De theoloog Karl 
Barth”, uitgegee deur Boekencentrum 
— 's Gravenhage 1970 — geen prys 
vermeld. 


Hierdie boekie is uit die oorspronk- 
like Duits vertaal deur dr. A. Dekker. 
Dis waarskynlik die eerste publikasie 
oor Barth wat na sy dood op 10 
Desember 1968 verskyn het, en daar- 
om 'n oorsig oor sy hele lewe bied. 
Dis geen poging om die teologie van 
Karl Barth te behandel nie, maar eer- 
der om op eenvoudige begryplike wyse 
die verruklik eenvoudige mens bekend 
te stel wat hierdie weergalose werk 
op die aarde verrig het, `n insae te 
bied in sy manier van dink en voel, 
van luister en antwoord. Maar dan, 
juis so, en juis daarom, word hierdie 
boekie `n hulpmiddel van onskatbare 
waarde by die poging tot bestudering 
van die teologie van Karl Barth. Die 
Romeine-kommentaar, die stellingna- 

me teen die Nasionaal-Sosialisme, die 
breuk met Brunner, die K.D., dit kom 
alles voort uit een en dieselfde luister, 
vorm een en dieselfde antwoord. Die 
boekie kan — en behoort — deur veel 
meer as net teoloë gelees — en geniet 
— te word. Sy waarde word grootliks 
verhoog deur die toevoeging van `n 


uitgebreide bibliografie — van Karl 
Barth, sowel as oor hom. 
—C.L. v.d. Berg. 


'n Nuwe Belydenis 


Die klassis Ontario, Kanada, van 
die Christian Reformed Church (on- 
geveer dieselfde kerk as die Geref. 
Kerk hier en in Nederland Joh. D.) 
het met sy jongste sitting besluit om 
die jaarlikse sinode van dié kerk te 
vra of dit nie wenslik is om die Ne- 
derl. Geloofsbelydenis, die Heidel- 
bergse Kategismus en die Dordtse 
Leerreëls te vervang met 'n nuwe be- 
lydenis nie. 


R.E.S. 





MONUMENTE ' 
EN 


GRAFSTENE 


GEMAAK UIT DIE 
BESTE PRETORIA - GRANIET 


Ed 





Word afgelewer en opgerig op 
enige dorp en plaas 


PRYSE NA ELKEEN SE 
VERMOË 


Pryse en Katalogus 
op aanvraag! 


d. P. Ê. ROODE 


POSBUS 163 — FOON 308 
ERMELO 


EE DO ES EE Ed 


Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 
Ned. Hervormde Kerk 
van Afrika. 


Intekengeld: R1.00 per jaar. 


Die blad verskyn in die begin van 
elke maand. Stukke vir publikasie 
moet die redakteur op die allerlaatste 
bereik, dertig dae voor publikasie. 


ADVERTENSIETARIEWE: 


Geboortes, verlowings en huwelike R3 

vir 'n maksimum van 60 woorde, en 

3 sent per woord bo 60 woorde, voor- 
uitbetaalbaar. 


Doodsberigte en in Memoriams R38.00 
per plasing. 


Die Advertensiebestuurder, 


DIE HERVORMER, 
Posbus 18061 — Hercules. 


Advertensies moet aan die adverten 

siebestuurder gestuur word nie later 

nie as 6 weke voor datum van publi- 
kasie nie. 


As 'n foto geplaas moet word R7.00 
ekstra vir die maak van drukkerblok. 


Gedruk deur 
N.H.W.-PERS, 
Posbus 18061, Hercules. 





Amptelike Berigte 


BEROEPE PREDIKANTE 


Aangeneem: 
Ds. $. J. de Beer van Magaliesburg na 

Springs. 

Bedank: 

Ds. J. B. J. v. Rensburg van Pieter- 
maritzburg na Brakpan-Harmonie. 
Ds. G. J. J. Roos van Middelburg na 

Wonderfontein. 

Ds. F. G. J. Loots van Ebenhaezer na 

Premiermyn. 

Ds. W. J. Engelbrecht van Rusten- 
burg-Suid na Bergsig. 

Ds. J. J. P. Muller van Bronkhorst 
spruit na Orkney. 

Ds. S. J. de Beer van Magaliesburg 
na Sasolburg. 

Ds. G. P. J. Grobler van Dordrecht/ 

@ueenstown na Krugersdorp-Wes. 
Dr. D. J. Booysen van die Teologiese 

Skool Stofberg na Louis Trichardt. 
Ds. $. J. Botha van Boksburg na Bel- 

fast/Roossenekal/Stoffberg. 

Ds. J. H. v. Staden van Lichtenburg 
na Hartebeesfontein/Gerdau. 
Ds. J. P. J. Wagenaar van Durban- 

Suid na Alberton. 

Ds. L. A. Nel van Volksrust na Rusten- 
burg. 

Hoofbestuur N.H.S.V. verkies by die 

kongres te Parys 3-6 Mei 1971. 

Uitvoerende Bestuur: 

Mewv. D. M. Smit (voorsitster) A. 
M. Venter (ondervoorsitster), C. J. v. 
Zyl (sekretaresse), A. Snyman en M. 
Pelser (hulp-sekretaresses), M. J. A. 
Ras (tessouriere), A. de Wet (hulp- 
tessouriere). 

Streekslede: 

Noordelike Streek: 

Mevv. H. Geyser en A. M. Jacobs. 
Pretoria Streek: 

Mewv. J. E. Viljoen en J. F. v. d. 
Bergh. 
Westelike Streek: 

Mevv. C. M. Koekemoer en C. M. 

A. Riekert. 

Randsentraal-Wes: 

Mevv. H. C. Steenekamp en H. Lotz. 
Randsentraal-Oos: 

Mevv. C. M. Bierman en G. J. C. 
Vorster. 

Oostelike Streek: 


Mevv. A. Roos en H. M. Spies. 
Suidelike Streek: 
Mevv. L. v. d. Berg en $. Grove. 


Beroepbaar 


Die Kommissie van die Algemene 
Kerkvergadering het op 2.6.1971 die 
heer P. J. Fouché, Posbus 386, New- 
castle beroepbaar gestel. 


DOODSBERIGTE 


sa T 
IN MEMORIAM 


Dit het die almagtige God behaag om 
die siele van hierdie ons tans ge- 
storwe broeders en susters, tot Hom 
te neem. Hulle liggame is aan die 
aarde toevertrou in die vaste en se- 
kere hoop van die opstanding tot die 
ewige lewe deur ons Here Jesus 
Christus wat die vernederde liggaam 
aan Sy verheerlikte liggaam gelyk sal 
maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar 
treur nie oor hulle soos die ander 
wat geen hoop het nie. Ons dank God 
vir wat hulle deur sy genade beteken 
het. 


STEENEKAMP — Magdalena Maria 
(gebore Prinsloo). Na drie jaar ont- 
hou ons nog en dink met dankbaar- 
heid terug aan haar mooi lewe van 
onbaatsugtige liefde. 

Moeder, Basie en gesin, Delmas. 


JANSEN VAN RENSBURG — Johan- 
nes Hendrik (Hans). Dit het die Al- 
magtige God behaag om van ons weg 
te neem my teerbeminde eggenoot en 
ons dierbare vader, groot- oor groot- 
vader op 7 Maart 1971 in die ouder- 
dom van 73 jaar 7 maande en 7 dae na 
`n gelukkige egverbintenis van 43 jaar 
8 maande. 

Stil soos hy geleef het, het hy heen- 
gegaan. Ons swyg O Heer, dit was U 
wil. 

Bedroefde eggenote, kinders, klein 
en agter klein kinders. J. E. J. van 
Rensburg, Newhanover, Bus 40, Den- 
dron. Dist. Pietersburg. 


SMIT — Jan Hendrik Lodewicus. Ons 
lê weer 'n kransie van herinnering 
deurweek met trane op die graf van 
my dierbare eggenoot ons geliefde 
vader en grootvader wat van ons weg- 
geneem is in die middag van 1 Julie 
1969. Twee jaar is verby maar nog is 
dit soos die dag van gister. Stadig het 
ek hom sien gaan. Magteloos het ek by 
sy bed gestaan, my teerste sorg het 
niks gebaat. Dit was Gods wil. Hy 
moes ons verlaat. Sy voorbeeldige 
lewe, en mooi samesyn sal altyd diep 
in ons harte bly voortleef. 


[7] Blaai om 

DOODSBERIGTE EN MEMORIAMS 


[7] Van vorige bladsy 


Treurende eggenote en kinders, M. 
C. Smit, Plot 1i, Rondebult, Elsburg. 
FOURIE — Markus Johannes. Onver- 
geetlik bly vir ons die mêre van 4 
Junie 1968 toe van ons weggeneem 
is my dierbare eggenoot en pappie. 

Baie trane vloei in stilte, trane wat 
net God van weet. Rou en klere gaan 
verby maar in my hart sal hy vir 
altyd bly. 

Treurende eggenote en kinders. 


VAN STADEN — Een jaar van stille 
trane en verlange is verby. Onvergeet- 
lik bly die middag van 25 Junie 1970, 
toe van ons weggeneem is ons dier- 
bare eggenoot en paps, Henrik Chris- 
tiaan. 


Ons het hom stadig sien gaan, met 
gebroke harte by hom gestaan. Met 
trane het ons hom aanskou, terwyl 
sy lewenskrag verflou. Die teerste en 
beste sorg het niks gebaat. God roep, 
hy moes ons verlaat. 


Verlangende eggenote Agnes en 
kinders Martha en Jacobus, Dammann- 
straat 82 Glencoe. 


NIEMANN — Valerie Wilhelmina. 
Gebore 7 Februarie 1970 — oorlede 
6 Julie 1970. In liefdevolle herinne- 
ring dink ons aan ons dierbare baba- 
dogtertjie en sussie. Een jaar is ver- 
by, stil die verlange, maar liefdevol 
is die herinnering. Haar plek is leeg, 
haar stemmetjie stil. 


Ons swyg o Heer, want dit was U 
wil. Verlangende Pappie, Mammie, 
Sussie en Boetie en Grandad, Gran 
en Gesin. Coalville, Witbank. 


MANS — Johannes Petrus. Met wee- 
moed dink ons terug aan die dag van 
8 Mei 1969, toe van ons weggeneem is, 
my eggenoot en ons pappie, Johannes 
Petrus Mans, in die ouderdom van 60 
jaar. 

Verlangende eggenote, Bettie en 
kinders, Pk. Kuilfontein oor Zeerust. 


VAN ZYL — Casper Johannes Jaco- 
bus (oom Cas). In liefdevolle herin- 
nering aan my geliefde eggenoot, ons 
vader en oupa wat ons hemelse Vader 
behaag het om van ons weg te neem 
op 11 Julie 1967. 

Ons dank God vir sy pragtige voOor- 
beeld en mooi gedagtenis, wat ons 
nooit sal vergeet nie. 

Verlangende eggenote, kinders en 
kleinkinders, 'T. van Zyl, Melville, 
Johannesburg. 


HENNING — Gert Johan Daniël. Na 
een jaar van stille trane en eensame 
nagte van verlange, dink ons terug 
aan die aand van 5 Julie 1970, toe 
van ons weggeneem is my dierbare 
eggenoot, ons vader en oupa. Die mooi 
gedagtenis en herinnering wat hy ons 
nagelaat het, sal altyd vir ons kos- 
baar bly. 


Bedroefde eggenote, kinders en 
kleinkinders, Johanna Henning, 
Klerksdorp. 


PRETORIUS — Daniel Francois. In 
liefde dink ons terug aan 2 Desember 
1966 toe van ons weggeneem is my 
dierbare lewensmaat, ons pappie, Ou- 
pa en groot oupa. Stil en sag was sy 
lewe en so het hy gesterf. 

My skat rus by die Heer, Annie 
Pretorius, Kalbasfontein, Cardoville. 





DIÉ GELOOFS- 
ARTIKEL 


“Ek glo in die Heilige Gees, een 
heilige, algemene, Christelike kerk, 
die gemeente van die heiliges, verge- 
wing van sonde, opstanding van die 
vlees en `n ewige lewe” word deur 
dr. Maarten Luther soos volg ver- 
klaar: 


Ek glo dat ek nie uit eie verstand 
of krag in Jesus Christus, my Heer, 
kan glo of na Hom kan gaan nie. Maar 
die Heilige Gees het my deur die 
evangelie geroep, met sy gawe verlig, 
in die regte geloof geheilig en be- 
waar; Net soos Hy die hele Christen- 
heid op aarde roep, versamel, verlig, 
heilig en by Jesus Christus bewaar in 
die regte geloof. In hierdie Christen- 
heid vergewe Hy my en alle gelowiges 
daagliks oorvloedig al die sondes en 
sal Hy my en al die dode op die 
jongste dag opwek en my met alle 
gelowiges in Christus `n ewige lewe 
gee. Dit is verseker waar. 


Luther in sy Klein Kategismus. 


Hoe moet ons die buitestaanders 
aanspreek? Aristoteliese denke spreek 
die Japenees nie aan nie. Skolastiese 
denkvorme kry by die moderne mens 
geen aanspraak nie. En wat moet `n 
mens doen met die duisendes tot wie 
die taal van die tradisie nie meer 
spreek nie, maar wat tog hulle geloof 

nie kan of wil opgee nie, omdat hulle 
met Nyhoff kan sê: 
Hy het `n spyker deur my hand ge- 
slaan. 
Okke Jager. 


Niemand kan oor God spreek, 
sonder ooit tot God te spreek. 
Voordat ons Hy kan sê, 
moet ons eers U gesê het. 

Okke Jager. 


Sonder kategese kan die kerk geen 
kerk wees nie. 
Okke Jager. 





Hoe word ek Gered? 


Omdat ek God liefhet? 

Nee, omdat God my liefhet. 
Omdat ek God aangegryp het? 
Nee, omdat Hy my aangegryp het. 
Omdat ek so vroom en goed is? 
Nee, omdat my Heer so goed is. 
Omdat ek so regverdig is? 

Nee, omdat Hy my regverdig maak. 


Omdat ek verdien om gered te 
word? 


Nee, omdat Hy dit vir my verdien 
het. 


,Hierin is die liefde: nie dat ons 
God liefgehad het nie, maar dat Hy 
ons liefgehad het en sy Seun gestuur 
het as `n versoening vir ons sondes.” 


,Ons het Hom lief, omdat Hy ons 
eerste liefgehad het.” 


1 Joh. 4:10 en 19. 





VAKANSIEWOONSTELLE 
WARMBAD 
Keurige vakansieverblyf vlak: 
by die Minerale Bad. Verskil- 
lende tipe wi onstelle (2 tot 
7 peddens) ek met badka- 
mer, kombuis, oop stoep en 
gratis motorafdak; grasperke 
en praatvleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en vs- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 
Voortrekkerweg 55, 
Telefoon 535, Warmbad, Tvl. 





Pyn se Moses . .. 


OTTO se 


VYF-AKSIE 
SENUWEE PYNPOEIERS 
Prys: 17ic en 37ic 
Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en sa vir 'n sekere 
oe 
Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pyn. Jig, Rumatiek, Verkoue, Heupjig, 
Koorsagtigheid en enige ander pyn. 
OTTO'S verlig pyn binne enige oom- 
blikke. OTTO'S bring genesing aan en 
verban pyn. OTTO'S kalmeer en voed 
die senuwees. OTTO'S breek verkoue 
en koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweewrakke. Maar vra uself of dit 
nodig is in die moderne wêreld? Nee, 
glad nie! Hou net `n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare van navorsingswerk 
bied ons u aan 
OTTO SE BOEGOE EN 
JENEVER PILLE 
OM DIE NIERE EN BLAAS TE 
REINIG 
Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met `n sagte lakseermiddel. 
Besonder goed vir Jig en Rumatiese 
leiers om die Pille saam met OTTO se 
vyfaksie senuwee en pynpoeiers te 
gebruik. 


Dr. Goilins se Pille 


PRYS: doc. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 
Nare hoofpyne, 
Gal aanvalle, 
Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 
Geelgelaat. 


DIE OORSAAK: 


Lewer, Gal en Hardlywigheid 
Gal vloeistof word deur die lewer ver- 
vaardig, en is noodsaaklik om die kos 
wat ons eet in `n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 
wande. 


Die lewer kan te veel of te min gal 
vervaardig en dan volg al die ver- 
melde moeilikhede. 


Oorryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die be- 
kende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 
Vir oortollige gal, wat alles veroorsaak 
behalwe hardlywigheid, is die behan- 
deling stadig maar seker. Dr. Collins 
se Pille. — Neem een pil drie keer 
per na ete vir 3-4 dae. Dan een pil 
Soggens en saans vir 7 dae. Neem elke 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te 
drink dan met slapensteyd een of 
twee Dr. Collins se Pille. 


Onthou: Dr. Collins se Pille vir Lewer 
en Gal moeilikhede. 


OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors, 
Kinkhoes en enige bors aandoeninge. 
Dié is seker die enigste Tiemie Stroop 
so bemark vir die gebruik van Babas 
en Tiemie bevat die gesonde ont- 
smettingsmiddel naamlik ,,Fhymol” 
wat kroepagtige borskwale dadelik 
verlig deur die slym vloeibaar te 
maak en verstopping in die lugpype te 
voorkom. Bestanddele word ook by 
die smaakvolle stroop gevoeg om 
koors te breek, slym op te bring, hoes 
te bestry en hardlywigheid te voor- 
kom. Kindersiektes laat u skrik, maar 
met OTTO SE TIEMIE STROOP is u 
heel veilig, vernaam as kinders vals 
verkoues het met tande kry. 
Dié middel is uitstekend vir Babas en 
Kinders tot 8-10 aa en dit is smaak- 
vol. 


Senuwees! Senuwees! 


DIE ALOMBEKENDE KLAGTE 
IN DIE MODERNE WERELD 


DIE ANTWOORD. 


DIE GEURIGE ROOI STROOP! 


OTTO SE SENUWEE EN 
VERSTERKMIDDEL 


Die algemene versterkmiddel vir lus- 

teloosheid, senuweeswakheid, slegte 

eetlus, bloedarmoede, slaaploosheid, 

moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKMIDDEL 
u enigste toevlug! 


Die Brein en Rugmurg is die hoof 
senustelsel. ,,Hulle voedsel is ryk, 
skoon bloed.” Vanuit die ruggraat 
sprei die hele senuweestelsel, elk be- 
doel vir 'n sekere deel van die lig- 
gaam. Word een of ander senuwee ge- 
stoor of ooreis, dan volg die bover- 
melde kwale, gekenmerk deur die 
kortgebondenheid. 


Die toevlug — Otto se Senuwee en 
Versterkmiddel. 
PRYS: 65c 
32 dosie. 


Weier a.u.b. plaasvervangers, dring aan op die egte met hierdie geregistreerde handelsmerk .Oral 


P 


verkrygbaar of direk van Apteker. 
F. FOURIE — POSBUS 762 — PIETERMARITZBURG. 

REIK NA 


GELUKKIGHEID 


Lewensgeluk spruit uit sprankelende gesondheid. En gesondheid kan spruit 
uit Neurotone. Neurotone besorg aan u gestel weer die natuur se 
lewensbelangrike Lesitien-faktor wat senuwee-uitputting, ouderdom en die 
moderne lewenswyse u van beroof. Dit verfris en voed u senuwees en 
knap u metabolisme op. Dit skenk u nuwe lewenskrag en wakker u energie aan. 


Pasop vir hierdie 
waarskutekens van swak 
gesondheid: 


Merk waar van toepassing 


Moegheid, Ed 
Bewerigheid, 
Neerslagtigheid, | 
Prikkelbaarheid, 
Verveeldheid, 

Tekort aan energie, 

Oud voor u tyd, 
Senuhoofpyn, 

Slegte spysvertering, 
Winderigheid, 
Maagpyn, 
Hardlywigheid, 

Swak eetlus, 

Sooibrand, 

Mislikheid, 

Ongesonde gelaatskleur, 
Lusteloosheid, 
Duiseligheid, 
Slaaplooseid, 
Afsydigheid. 





















































































As u zan enigeen van 
hierdie kwale ly, het u 
die buylp van Neurotons 


ME EssEn 


d n] 

SOMMIGE VAN DIE TALLE 
DANKBARE GEBRUIKERS VAN 
NEUROTONE f 

Hier is uittreksels uit briewe wat hulle 
aan ons geskryf het... 


'n Veelsydige tonikum 









Ek het afgemat, senuwee- 
agtig en terneergedruk 
gevoel. Ek het spanning- 
hoofpyne, borspyne en 
senu-indigestie gekry. As 
'n laaste toevlug het ek 
Neurotone probeer nadat 
ek 'n advertensie in een 
van ons plaaslike koerante 
gesien het. Dit is 'n 
wonderlike en veelsydige 
tonikum en my gesondheid 
is nou beter as ooit 
tevore. 

George de Klerk, 

Posbus 1329. 

KAAPSTAD. 


Nooit weer sonder NEUROTONE 





“moel aam aA skryk om 4 
wee 1e deel hoe wouderlik u produk. 
MVeurslowe is. Voor ek dit gebuk her, 
hat ek. aan verstaydelike wFputing; 
Cormoegheid en seuspawmg gely én 
kon me slaap me. Meuratswe doem. 
beslis allea waarop dit aausprmoal maak, 
en ek is verheug oor die. resultade. 
“Wleu. R. van der Westauigen, 
Opservadorf, Kaapstad. 


Weer lus vir die lewe 


VEREER 
Ty 





EA] P 
Daar het 'n merkwaardige 
verbetering in my 
geestelike en fimiase 
gesondheid ingetree. 
Ek bet nou nie meer las 
van alapelosas nagte, 
irritasirs, senu-pyne of 
bedrukuneid nie, danksy u 
wonderlike tonikum, 
Neurotons. Neurotone het 
my weer lus vir die lere 
gemaak. 

Patricia Benton, 

Medipark, 

KAAPSTAD. 


GEE SPRANKEL- 
NUWE 
LEWENSKRAG 


75c vir 50 tablette. R1.25 vir 
100. Ook in vloeistofvorm 
beskikbaar. Veilig vir volwas- 
senes en kinders. Bevat geen 
suiker nie. 


PETERSEN BEPERK 
POSBUS 5785, JOHANNESBURG. 


ES Pa32%e 


